പ്ലാസ്റ്റിക്ക് അടക്കം നാട്ടിലെ മാലിന്യം മുഴുവന് ഏറ്റെടുക്കുന്ന ജൈവ കര്‍ഷകന്‍റെ തോട്ടത്തിലേക്ക്; 10 ഏക്കറില്5കുളങ്ങള്,4ഏക്കറില് ഫലവൃക്ഷങ്ങള്, ഒരേക്കറില് നിറയെ കാട്ടുമരങ്ങള് - ദ് ബെറ്റർ ഇൻഡ്യ\nതണല്, തണുപ്പ്, നല്ല കാറ്റ്, കിണറിലും കുളത്തിലും സമൃദ്ധമായി വെള്ളം… ഇതിനൊക്കെയൊപ്പം വീട്ടിലെ കാടുകൊണ്ട് വ്യക്തിപരമായ ചില സന്തോഷങ്ങളുമുണ്ട് ഇല്യാസിന്.\nഒരു കാട് പ്രകൃതിക്ക് നല്‍കുന്ന സംഭാവനകളെക്കുറിച്ച് വീടിനോട് ചേര്‍ന്ന ഔട്ട്ഹൗസിന്‍റെ ചുമരില് കുറിച്ചിട്ടുണ്ട് ഇല്യാസ് . ഓരോ ചെടിയും പുറത്തുവിടുന്ന ഓക്സിജന്‍റെ അളവ്, ചെടികള് വേരിറക്കി മണ്ണില് സംഭരിക്കുന്ന വെള്ളത്തിന്‍റെ അളവ് ഇതൊക്കെ അതിലുണ്ട്.\n“ഈ തോട്ടം കാണാന് സ്കൂളീന്നും കോളെജീന്നും കുട്ടികള് വരാറുണ്ട്. അവര്‍ക്ക് വേണ്ടിയാണിതൊക്കെ എഴുതി വച്ചിരിക്കുന്നത്,” മലപ്പുറം പുളിക്കല് പഞ്ചായത്തിലെ അരൂര് പൈക്കടത്ത് വീട്ടില് പി.എം. ഇല്യാസ് എന്ന കര്‍ഷകന് നിറ‌ഞ്ഞ സൗഹൃദത്തോടെ ആ അല്‍ഭുതത്തോട്ടത്തിലേക്ക് ക്ഷണിക്കുന്നു.\nറമ്പൂട്ടാനും മാങ്കോസ്റ്റിനും ലിച്ചിയുമൊക്കെയായി നാലേക്കര് നിറയെ ഫലവൃക്ഷങ്ങളുണ്ട് അദ്ദേഹത്തിന്‍റെ പത്തേക്കര് തോട്ടത്തില്. പിന്നെ കുറേയേറെ പച്ചക്കറികളും. പശുവും ആടും കോഴിയും താറാവും അരയന്നവുമൊക്കെയുണ്ട്.\nഇതിനൊപ്പം പറമ്പിന്‍റെ വലിയൊരു ഭാഗം വനമാക്കി നിലനിര്‍ത്തുകയും ചെയ്യുന്നുണ്ട് ഈ പ്രകൃതിസ്നേഹി. മഴവെള്ളസംഭരണത്തിനായി നാലഞ്ച് കുളങ്ങളും.\nകൃഷി പറഞ്ഞും ചെയ്തും കാണിച്ചുമൊക്കെ പഠിപ്പിക്കുന്ന ഒരു അധ്യാപകന് കൂടിയാണ് ഇല്യാസ്.\n“എന്‍റെ ഉപ്പയും ഉമ്മയുമൊക്കെ നല്ല കര്‍ഷകരായിരുന്നു. അവര് കൃഷി ചെയ്യുന്നതൊക്കെ കണ്ടുകണ്ട് ഞാനും കൃഷിയിലേക്കെത്തി. അതിനൊപ്പം കുറച്ചു മാറ്റങ്ങളൊക്കെ വരുത്തിയാണ് ഓരോന്ന് ചെയ്യുന്നതെന്നു മാത്രം,” ഇല്യാസ് ദ് ബെറ്റര് ഇന്‍ഡ്യയോട് പറയുന്നു.\n“കുളങ്ങളും ചെടികളും മരങ്ങളുമൊക്കെയുള്ള പറമ്പ് എനിക്കിഷ്ടമാണ്. ആ ഇഷ്ടത്തിലാണ് 15 വര്‍ഷം മുന്‍പ് വീടിനോട് ചേര്‍ന്നുള്ള സ്ഥലത്ത് വൃക്ഷത്തൈകള് നട്ടു തുടങ്ങുന്നത്.”\nതണല്, തണുപ്പ്, നല്ല കാറ്റ്, കിണറിലും കുളത്തിലും സമൃദ്ധമായി വെള്ളം… ഇതിനൊക്കെയൊപ്പം വീട്ടിലെ കാടുകൊണ്ട് വ്യക്തിപരമായ ചില സന്തോഷങ്ങളുമുണ്ട് ഇല്യാസിന്. “രാവിലെ ഉറക്കമുണരുന്നത് തന്നെ പലതരം പക്ഷികളുടെ ശബ്ദം കേട്ടു കൊണ്ടാണ്. ഇതൊക്കെ ഒരു സന്തോഷമല്ലേ?”\nവീടിനോട് ചേര്‍ന്നു തന്നെയാണ് ഇല്യാസ് കാട്ടുമരങ്ങളും മറ്റും വെച്ചുപിടിപ്പിച്ചിരിക്കുന്നത്. ഇപ്പോഴത് ഒരു ഏക്കറില് നിറഞ്ഞുകഴിഞ്ഞു. ഓരോ വര്‍ഷവും മരങ്ങള് നട്ടുനട്ട് വലിപ്പം കൂട്ടിക്കൊണ്ടിരിക്കുകയാണ്.\n“അകില്, ഇരുമ്പകം, വെള്ള അകില്, തേക്ക് ഇതൊക്കെ ഈ കാട്ടിലുണ്ട്. നിലമ്പൂരില് നിന്നാണ് തൈകള് കൊണ്ടുവന്നു നട്ടുപിടിപ്പിച്ചത്\n“എവിടെപ്പോയാലും തൈയും വാങ്ങി വരുന്നതാണ് പതിവ്. ഇതിനു വേണ്ടി കാശു മുടക്കാന് എന്തിനാണ് മടിക്കുന്നത്? ഇന്നു മാത്രമല്ല നാളെയും ഈ കാട് കൊണ്ട് ഉപയോഗങ്ങളേ ഉണ്ടാകൂ,” എന്ന കാര്യത്തില് ഇല്യാസിന് ഒരു സംശയവുമില്ല.\nപത്തേക്കര് തോട്ടവും കാടുമൊക്കെ നിലനിര്‍ത്താന് അഞ്ച് കുളങ്ങളുമുണ്ട്. ചില കുളങ്ങളുടെ അരിക് കല്ല് കെട്ടി സംരക്ഷിച്ചിട്ടുണ്ട്. അല്ലാത്തവ സാധാരണ മണ്ണിട്ട് വശങ്ങളുണ്ടാക്കിയവയാണ്. കുളങ്ങളില് വീട്ടിലെ ആവശ്യത്തിനുള്ളള മീന് വളര്‍ത്തുന്നുണ്ട്.\nഅയല്‍പ്പക്കത്തെ കുട്ടികള്‍ക്ക് നീന്തല് പഠിക്കാന് ഒരു കുളം വൃത്തിയാക്കിയിട്ടിട്ടുണ്ട്.\n“മഴക്കാലത്ത് കാട്ടിലൂടെ ഒലിച്ചെത്തുന്ന ഉറവകള് ഈ കുളങ്ങളില് വന്നു നിറയും. മഴ വെള്ളം സംരക്ഷിക്കുന്നതിന് വേണ്ടി മഴക്കുഴി പോലെ കുളങ്ങളുണ്ടാക്കിയതാണ്. പിന്നീട് നല്ല വലിയ കുളങ്ങളാക്കി മാറ്റിയെടുത്തു. കുളത്തിലെ വെള്ളം കൃഷിക്കാര്യങ്ങള്‍ക്കൊന്നും ഉപയോഗിക്കാറില്ല. ജലം സംരക്ഷിക്കണമെന്ന ലക്ഷ്യത്തോടെയാണ് കുളങ്ങള് കുത്തിയത്,” ഇല്യാസ് തുടരുന്നു.\n“കുളങ്ങളില് വെള്ളം ഉണ്ടെങ്കില് മണ്ണില് ഈര്‍പ്പമുണ്ടാകും. വെള്ളത്തിന് ക്ഷാമമുണ്ടാകില്ല. ഭൂമിയ്ക്ക് എപ്പോഴുമൊരു നനവുണ്ടാകുമെന്നതു കൊണ്ടു തന്നെ തോട്ടത്തില് എപ്പോഴും വെള്ളം ഒഴിക്കുകയും വേണ്ടല്ലോ.”\nഇല്യാസിന്‍റെ പറമ്പിലെ കുളത്തില് നീന്തല് പഠിക്കുന്നവര്\n“അയല്‍പ്പക്കത്തുള്ള കുട്ടികളൊക്കെയാണ് നീന്തല് പഠിക്കാന് വരുന്നത്. ഇതു കാശ് വാങ്ങി നീന്തല് പഠിപ്പിക്കുന്ന ഇടം ഒന്നുമല്ല.\nഅവധിക്കാലമൊക്കെയാകുമ്പോള് ഏതുനേരവും കുട്ടികള് വരും. നേരത്തെ പഠിച്ച മുതിര്‍ന്ന കുട്ടികളൊക്കെ തന്നെയാണ് നീന്തല് പഠിപ്പിക്കുന്നത്,” ഇല്യാസ് പറഞ്ഞു.\nനാലേക്കറില് 50- ഇനം ഫലവൃക്ഷങ്ങള്, രണ്ട് ഏക്കറില് പലതരം പച്ചക്കറികള്, നാലു പശുക്കള്, ആട്, കോഴി, അരയന്നം, തെങ്ങ്, കവുങ്ങ്, കുരുമുളക് ഇതൊക്കെയുണ്ട് ഇവിടെ.\n“തെങ്ങിന് തോപ്പിലും ഫലവൃക്ഷങ്ങള് നട്ടിട്ടുണ്ട്. ഏറെയും വിദേശ ഇനങ്ങളാണ്. നാലു തരം റംമ്പൂട്ടാന്, മാങ്കോസ്റ്റിന്, പീനട്ട് ബട്ടര്, ലിച്ചി, മാതളം, പേരയ്ക്ക, പ്ലാവ്, മാവുകള്, പപ്പായ, സപ്പോട്ട, നോനി ഇങ്ങനെ ഒരുപാട് ഫലവൃക്ഷങ്ങളുണ്ടിവിടെ.\n“വാഴകൃഷിയും കുറേയുണ്ടായിരുന്നു. പക്ഷേ കഴിഞ്ഞ വര്‍ഷത്തെ മഴയ്ക്ക് ശേഷം പിന്നെ വാഴ നട്ടില്ല. ഇത്തവണ വീണ്ടും വാഴ കൃഷി ചെയ്യാനുള്ള ഒരുക്കത്തിലാണ്.”\nപത്തിരുപത്തഞ്ച് പശുക്കളെയൊക്കെ വളര്‍ത്തിയിരുന്ന കാലമുണ്ടായിരുന്നുവെന്ന് ഇല്യാസ് ഓര്‍ക്കുന്നു. തനിമ എന്ന ബ്രാന്‍ഡില് അരലിറ്റര് കവര് പാല് വില്‍ക്കുകയും ചെയ്തിരുന്നു.\n“എന്‍റെ ഉമ്മയായ്ക്ക് അസുഖം വന്നപ്പോ പശുക്കളെ നോക്കലും ആശുപത്രിയുമൊക്കെയായി കുറേ ബുദ്ധിമുട്ടി. അങ്ങനെയാണ് കഴിഞ്ഞ വര്‍ഷം പശുക്കളുടെ എണ്ണം നാലാക്കി കുറച്ചു.” വീണ്ടും പഴയ പോലെ കൂടുതല് പശുക്കളെ വളര്‍ത്താനുള്ള ശ്രമത്തിലാണ് ഇല്യാസ്.\nഈ തോട്ടത്തില് വിളയുന്ന പച്ചക്കറികള് വാങ്ങാന് ആവശ്യക്കാര് നേരിട്ടെത്തും.\n“പുറത്തൊരു വിപണിയിലേക്ക് കൊടുക്കുന്നത് അപൂര്‍വമാണ്. വളരെ കുറച്ചു മാത്രമേ പുറത്തു വില്‍ക്കാറുള്ളൂ. ഓണം വിഷു പോലുള്ള അവസരങ്ങളില് സര്‍ക്കാരിന്‍റെ കാര്‍ഷിക ചന്തകളില് വില്‍ക്കാറുണ്ട്. അത്രേയുള്ളൂ.”\nപൂര്‍ണമായും ജൈവകൃഷിയാണ്. രാസവളങ്ങളും കീടനാശിനികളൊന്നും ഉപയോഗിക്കാറില്ല. വളവും വീട്ടില് തന്നെയാണ് ഉണ്ടാക്കുന്നത്. മണ്ണിര കംപോസ്റ്റും ബയോഗ്യാസ് സ്ലറിയും ആട്ടിന്‍കാട്ടവുമൊക്കെയാണ് വളം.\nമരങ്ങളൊക്കെ കുറേയില്ലേ. കംപോസ്റ്റ് ഉണ്ടാക്കാന് ആവശ്യത്തിലേറെ ഇലകളും ചപ്പും വീട്ടുമുറ്റത്ത് നിന്നു തന്നെ കിട്ടുന്നുണ്ട്.\n“വാഴയുടെ വേസ്റ്റുകളും കിട്ടാറുണ്ട്. ആട്ടിന്‍കാഷ്ഠവും കംപോസ്റ്റില് പോകും. ബയോഗ്യാസിലേക്ക് വേണ്ട ജൈവമാലിന്യങ്ങള് അയല്‍വീടുകളില് നിന്നും ശേഖരിക്കാറുണ്ട്. കഴിഞ്ഞ 19 വര്‍ഷമായി വീട്ടില് ബയോഗ്യാസ് പ്ലാന്‍റുണ്ട്. പാചകത്തിനും ഇതാണ് ഉപയോഗിക്കുന്നത്. പുറമേ നിന്നു പാചക ഗ്യാസ് വാങ്ങാറില്ല.”\nകുളങ്ങളും മരങ്ങളുമൊക്കെയുള്ളതു കൊണ്ട് ഇല്യാസിന്‍റെ വീട്ടില് മാത്രമല്ല അയല്‍വീടുകളിലും വെള്ളത്തിന് ക്ഷാമമില്ല.\nഎന്നാല് അതുമാത്രമല്ല. മാലിന്യം എന്ന വലിയ പ്രശ്നത്തിനും ഇല്യാസ് പരിഹാരമാര്‍ഗം കണ്ടെത്തിയിട്ടുണ്ട്. അയല്‍പക്കത്തുള്ളവര് ജൈവ മാലിന്യങ്ങള് ഇല്യാസിന്‍റെ വീട്ടിലെ ബയോഗ്യാസ് പ്ലാന്‍റിലേക്ക് നല്‍കും.\nപ്ലാസ്റ്റിക് മാലിന്യങ്ങള് പുറത്തെവിടെയും വലിച്ചെറിയാതെ ഒഴിവാക്കുന്നതിനും ഇല്യാസ് സൗകര്യമൊരുക്കിയിട്ടുണ്ട്. അയല്‍വീടുകളിലുള്ളവര് പ്ലാസ്റ്റിക് മാലിന്യങ്ങളൊക്കെ ഇല്യാസിന്‍റെ പറമ്പിലാണ് കളയുന്നത്. കിണര് പോലെ വലിയൊരു കുഴി കുത്തിയിട്ടുണ്ട്. ആ കുഴിയിലാണ് പ്ലാസ്റ്റിക്കുകള് ശേഖരിക്കുന്നത്.\nഇതുകൂടി വായിക്കാം: മനോഹരമായ ഭൂമിക്കായി പ്ലാസ്റ്റിക് മാലിന്യം പെറുക്കിനടക്കുന്ന മലപ്പുറംകാരന്‍റെ ജീവിതം\nപ്ലാസ്റ്റിക്ക് ഒരു അപകടമായി തോന്നിയ നാളിലാണ് ഇങ്ങനെയൊരു ആശയം തോന്നിയതെന്നു ഇല്യാസ് പറഞ്ഞു.\nനാട്ടിലെ കോളെജുകളില് കൃഷിയ്ക്ക് വേണ്ട നിര്‍ദേശങ്ങള് നല്‍കാറുണ്ട് അദ്ദേഹം.\n“സ്കൂളില് നിന്നും കോളെജുകളില് നിന്നുമൊക്കെ കുട്ടികള് കൃഷി കാണാനും വരാറുണ്ട്. മോങ്ങത്തെ അറബിക് കോളെജിലെ വിദ്യാര്‍ഥികള്‍ക്ക് കൃഷി പഠിപ്പിച്ചു കൊടുത്തിട്ടുണ്ട്.\n“അവരുടെ ഹോസ്റ്റലിലെ മെസില് ഈ തോട്ടത്തിലെ വിളകളാണ് ഉപയോഗിക്കുന്നത്. ഫറോക്കിലെ ചെറുവണ്ണൂരിലെ എ ഡബ്ല്യൂ എം എച്ച് കോളെജിന് വേണ്ടി കൃഷി പഠിപ്പിച്ച് ചെയ്തു കൊടുക്കുന്നുണ്ട്.\n“കുട്ടികള് തന്നെ ക്യാംപസില് കൃഷി ചെയ്തോളും. അതിനൊരു നേതൃത്വം കൊടുത്താല് മതി. രണ്ടുമൂന്നു വര്‍ഷമായി നല്ല രീതിയില് കൃഷി ചെയ്യുന്നുണ്ടവിടെ. കുട്ടികള്‍ക്കും കൃഷി ചെയ്യാനും താത്പ്പര്യമുണ്ട്.”\nകോളെജില് മാത്രമല്ല, കൃഷിയുമായി ബന്ധപ്പെട്ട് ആര് സഹായവും സംശയവും ചോദിച്ചാലും പരിഹരിച്ചുകൊടുക്കാന് ഇല്യാസ് എപ്പോഴും റെഡിയാണ്.\nകോളെജിലെ കൃഷിക്കാര്യങ്ങള്‍ക്കിടെ ഇല്യാസ്\n“നാട്ടില് ഞങ്ങള് കുറച്ചാളുകള് ചേര്‍ന്നു ഭൂമി പാട്ടത്തിനെടുത്ത് കൃഷി ചെയ്യുന്നുണ്ട്. ഫിറ്റ് എന്ന കൂട്ടായ്മയിലൂടെയാണ് കൃഷി ചെയ്യുന്നത്. അഞ്ചെട്ട് പേരുണ്ട് ഇതില്. പല മേഖലകളില് ജോലി ചെയ്യുന്നവരാണ്. രണ്ട് കെ.പി.മുഹമ്മദ്മാരുണ്ട് കൂട്ടത്തില്. അഷ്റഫ്, യൂസഫ്, ഹമീദ്, സത്യന്, പിന്നെ ഞാനും.\nഞങ്ങളെല്ലാവരും നല്ല സുഹൃത്തുക്കളാണ്. ആ സൗഹൃദമാണ് ഒഴിഞ്ഞു കിടക്കുന്ന ഭൂമിയില് കൃഷി ചെയ്യാന് പ്രേരിപ്പിച്ചത്.\n“വെറുതേ കിടക്കുന്ന നാട്ടിലെ ചില ഇടങ്ങള് പാട്ടത്തിനെടുത്താണ് കൃഷി. പച്ചക്കറികളും വാഴയുമൊക്കെയാണിതില്. ഇതിനൊപ്പം ആവശ്യക്കാര്‍ക്ക് കൃഷിക്കുള്ള പരിശീലനവും സഹായങ്ങളുമൊക്കെ ഞങ്ങള് ചെയ്തു കൊടുക്കാറുമുണ്ട്,” ഇല്യാസ് വിശദമാക്കി. രണ്ടേക്കറിലാണ് ഈ കൃഷി.\nഎ ഡബ്ല്യൂ എം എച്ച് കോളെജിലെ വിദ്യാര്‍ഥികളുടെ കൃഷിത്തോട്ടം\n“ഇങ്ങനെ കുറച്ചുപേരാണ് ഈ കൂട്ടായ്മയ്ക്ക് പിന്നില്. രണ്ട് മുഹമ്മദ്മാരില് ഒരാള് എന്‍ജിനീയറാണ്. യൂസഫ് ചിത്രകാരനും അഷ്റഫ് വനം വകുപ്പ് ഉദ്യോഗസ്ഥനുമാണ്. ഞാനും കുഞ്ഞൂട്ടിയുമാണ് കൂട്ടത്തില് കര്‍ഷകര്. രണ്ട് മുഹമ്മദ്മാരില് ഒരാളെ കുഞ്ഞൂട്ടി ആശാന് എന്നാണെല്ലാവരും വിളിക്കുന്നത്.\n“അവധി ദിവസങ്ങളില് എല്ലാരും ഒരുമിച്ച് പറമ്പിലുണ്ടാകും. ഇവരൊക്കെ ജോലിക്ക് പോകുന്ന നേരം ഞാനും കുഞ്ഞൂട്ടിയും കാര്യങ്ങള് നോക്കും. പിന്നെ രാവിലെയും വൈകുന്നേരവും നനയ്ക്കാനും കള പറിക്കാനുമൊക്കെയായി ഇവരു വരും.\n“വഴിയോരത്തുള്ള ഭൂമിയിലാണ് കൃഷി ചെയ്യുന്നത്. ആ വഴിയിലൂടെ സഞ്ചരിക്കുന്നവര്‍ക്കൊക്കെ കൃഷി കാണാനും പറ്റും. കൃഷി കണ്ട് പലരും പറമ്പിലേക്ക് വരും. കാണാന് മാത്രമല്ല ഇവിടെ വിളവെടുക്കാനും അവസരമുണ്ട്.”\nഭാര്യ മൈമൂനയോടൊപ്പം ഇല്യാസ്\n“ഭാര്യ മൈമൂനയും മക്കളും കൃഷിക്കാര്യത്തില് ഒപ്പമുണ്ട്. കൃഷിപ്പണിക്ക് സഹായത്തിനൊക്കെ പണിക്കാരുണ്ട്. എന്നാല് പശുക്കളുടെ കാര്യങ്ങളും ഫലവൃക്ഷങ്ങളുടെ പരിചരണവുമൊക്കെ മൈമൂനയാണ് നോക്കുന്നത്,” ഇല്യാസ് കൂട്ടിച്ചേര്‍ത്തു.\nബിഎസ്‍സിക്ക് പഠിക്കുന്ന ആയിഷ മന്ന, പത്താംക്ലാസുകാരി മസ്ന, ആറാം ക്ലാസില് പഠിക്കുന്ന അബ്ദുല് റഹ്മാന് ഇവരാണ് മക്കള്.\nസംസ്ഥാന സര്‍ക്കാരിന്‍റെ മികച്ച കര്‍ഷനുള്ള പുരസ്കാരവും സരോജിനി ദാമോദര്‍രന് ഫൗണ്ടേഷന്‍റെ അക്ഷയശ്രീ പുരസ്കാരവും ഇല്യാസിന് ലഭിച്ചിട്ടുണ്ട്.\nഇതുകൂടി വായിക്കാം:മലപ്പുറത്തെ ഈ റോഡിലൂടെ പോകുന്നവര്‍ക്ക് ചായയും ചെറുകടിയും സൗജന്യം; ഇത് ‘കുതിര നാണി’യുടെ നന്മയുള്ള പിരാന്തുകളില് ഒന്നുമാത്രം


2018 ഓട്ടോ എക്‌സ്‌പോയ്ക്കായി യമഹ ഒരുങ്ങി | Auto Expo 2018: Yamaha To Reveal YZF-R15 V3.0 And New 125cc Scooter - Malayalam DriveSpark\n21 min ago ക്വിഡിനെ അടിസ്ഥാനപ്പെടുത്തി പുതിയ റെനോ ട്രൈബർ, ആദ്യ വീഡിയോ പുറത്ത്\n2018 ഓട്ടോ എക്‌സ്‌പോയ്ക്കായി യമഹ ഒരുങ്ങി; പുതിയ 125 സിസി സ്‌കൂട്ടര് വരുന്നു, ഒപ്പം മറ്റു ചിലരും!\nUpdated: Tuesday, January 16, 2018, 9:40 [IST]\nജാപ്പനീസ് ഇരുചക്ര വാഹന നിര്‍മ്മാതാക്കളായ യമഹ 2018 ഓട്ടോ എക്‌സ്‌പോയ്ക്കായുള്ള ഒരുക്കങ്ങള് പൂര്‍ത്തിയാക്കി കഴിഞ്ഞു. പുത്തന് YZF-R15 V3.0 മോട്ടോര്‍സൈക്കിളും, 125 സിസി സ്‌കൂട്ടറും, ബിഎസ് IV മാനദണ്ഡങ്ങള് പാലിച്ചുള്ള YZF-R3 മോട്ടോര്‍സൈക്കിളുമാണ് ഇത്തവണ യമഹ നിരയില് അവതരിക്കാന് കാത്തുനില്‍ക്കുന്നത്.\nഇതില് പുതിയ 125 സിസി യമഹ സ്‌കൂട്ടറിലേക്കാണ് ഇപ്പോൾ വിപണിയുടെ മുഴുവന് ശ്രദ്ധ. വിയറ്റ്‌നാം വിപണിയില് പ്രചാരത്തിലുള്ള നോസ്സ ഗ്രാന്‍ഡെ സ്‌കൂട്ടറിനെ അടിസ്ഥാനപ്പെടുത്തിയുള്ള പുത്തന് 125 സിസി സ്‌കൂട്ടറാകും യമഹ നിരയില് തലയുയര്‍ത്തുക.\n125 സിസി ഫ്യൂവല് ഇഞ്ചക്ടഡ്, എയര്-കൂള്‍ഡ് എഞ്ചിനിലാണ് യമഹ നോസ്സ ഗ്രാന്‍ഡെ വിയറ്റ്‌നാം വിപണിയില് അവതരിക്കുന്നത്. 8.2 bhp കരുത്തും 9.7 Nm torque ഉം പരമാവധി ഉത്പാദിപ്പിക്കുന്നതാണ് എഞ്ചിന്.\nഅതേസമയം ഇന്ത്യന് വരവില് വില പിടിച്ചു നിര്‍ത്തുന്നതിന് വേണ്ടി കാര്‍ബ്യുറേറ്റഡ് എഞ്ചിനിലാകും യമഹയുടെ പുതിയ സ്‌കൂട്ടര് ഒരുങ്ങുക. 99 കിലോഗ്രാം മാത്രമാകും പുത്തന് യമഹ സ്‌കൂട്ടറിന്റെ ഭാരം.\nതിരക്ക് നിറഞ്ഞ നഗരസാഹചര്യങ്ങള്‍ക്ക് യമഹയുടെ പുതിയ സ്‌കൂട്ടര് ഏറെ അനുയോജ്യമാകുമെന്നാണ് വിലയിരുത്തല്. ഏപ്രണ്-മൗണ്ടഡ് ഫ്യൂവല് ഫില്‍ട്ടര്, 27 ലിറ്റര് അണ്ടര്‍സീറ്റ് സ്റ്റോറേജ്, ഫ്രണ്ട് ഫ്യൂവല് ടാങ്ക് എന്നിവ പുതിയ യമഹ സ്‌കൂട്ടറിന്റെ പ്രത്യേകതകളാകും.\nബട്ടണ് മുഖേന തുറക്കാവുന്ന ഫ്യൂവല് ക്യാപും സീറ്റും 125 സിസി സ്‌കൂട്ടറിന്റെ വിശേഷങ്ങളാണ്. വിയ്റ്റ്‌നാം വിപണിയില് 12 ഇഞ്ച് അലോയ് വീലുകള്‍ക്കും ഫ്രണ്ട് ഡിസ്‌ക് ബ്രേക്കിനും ഒപ്പമാണ് നോസ്സ ഗ്രാന്‍ഡെയുടെ വരവ്. ഇന്ത്യയിലും ഇതേ ഫീച്ചറുകള് പ്രതീക്ഷിക്കാം.\nസ്‌കൂട്ടറിന് പുറമെ YZF-R15 V3.0 മോട്ടോര്‍സൈക്കിളിനെയും 2018 ഓട്ടോ എക്‌സ്‌പോയില് ജാപ്പനീസ് നിർമ്മാതാക്കൾ അവതരിപ്പിക്കും. ഇന്ത്യന് നിരത്തില് തുടരെ പ്രത്യക്ഷപ്പെട്ടു വരുന്ന പുത്തന് യമഹ R15 വരവിലേക്കുള്ള സൂചന നല്‍കി കഴിഞ്ഞു.\nഎന്നാല് ഇവിടെയും ചെലവ് നിയന്ത്രിക്കുന്നതിന്റെ ഭാഗമായി പല ഫീച്ചറുകളെയും മോട്ടോര്‍സൈക്കിളില് നിന്നും യമഹ വെട്ടിച്ചുരുക്കിയിട്ടുണ്ട്. അഗ്രസീവ് ഡ്യൂവല്-എല്‍ഇഡി ഹെഡ്‌ലാമ്പുകളും പുതിയ ഫെയറിംഗുമാകും 2018 R15 ന്റെ പ്രധാന ഡിസൈന് വിശേഷങ്ങള്.\n19.3 bhp കരുത്തും 14.7 Nm torque ഉം ഉത്പാദിപ്പിക്കുന്ന 155 സിസി സിംഗിള്-സിലിണ്ടര്, ലിക്വിഡ്-കൂള്‍ഡ് എഞ്ചിനിലാകും പുത്തന് R15 വിപണിയില് വന്നെത്തുക.\nഇന്ത്യന് വരവില് വേരിയബിള് വാല്‍വ് അക്യൂട്ടേഷനും, സ്ലിപ്പര് ക്ലച്ചും മോട്ടോര്‍സൈക്കിളിന് നഷ്ടപ്പെടും. രാജ്യാന്തര വിപണികളില് മുമ്പെ അവതരിച്ച യമഹ YZF-R3 യുടെ കടന്നുവരവിനും 2018 ഓട്ടോ എക്‌സ്‌പോ വേദിയാകും.\nബിഎസ് IV മാനദണ്ഡങ്ങള് പാലിച്ചുള്ള 321 സിസി പാരലല്-ട്വിന് എഞ്ചിനാണ് പുതിയ മോട്ടോര്‍സൈക്കിളിന്റെ പ്രധാന അപ്‌ഡേറ്റ്. 14.9 bhp കരുത്തും 29.6 Nm torque ഉം ഉത്പാദിപ്പിക്കുന്നതാണ് പുതിയ എഞ്ചിന്.\nപുതിയ കളര് സ്‌കീമും 2018 യമഹ R3 യുടെ വരവിന് മാറ്റു പകരും. കെയൈബി ടെലിസ്‌കോപിക് ഫോര്‍ക്കുകള് മുന്‍വശത്തും മോണോഷോക്ക് സസ്‌പെന്‍ഷന് പിന്‍വശത്തും പുതിയ R3 യില് ഒരുങ്ങും.\nAuto Expo 2018: Yamaha To Reveal YZF-R15 V3.0 And New 125cc Scooter. Read in Malayalam.


മുംബൈ വിമനത്താവളത്തിന്റെ മതില് ചാടിക്കടന്ന് യുവാവ് റണ്‍വേയിലെത്തി വിമാനം പരിശോധിച്ചു; പൊടുന്നനെ എഞ്ചിന് ഓഫ് ചെയ്ത് പൈലറ്റ്, വീഡിയോ - www.keralanewz.com-Malayalam News Portal\nAugust 23, 2019 August 23, 2019 Editor\tairplane, Mumbai\nന്യൂഡല്‍ഹി: മുംബൈ വിമാനത്താവളത്തിലെ ഗുരുതര സുരക്ഷാ വീഴ്ചയാണ് ഇപ്പോള് സമൂഹമാധ്യമങ്ങളില് ചര്‍ച്ചയാകുന്നത്. വിമാനത്താവളത്തിന്റെ സുരക്ഷാ മതില് ചാടിക്കടന്ന് യുവാവ് വിമാനത്താവള റണ്‍വേയില് കടന്നതാണ് ഇപ്പോള് ചര്‍ച്ചാ വിഷയമായിരിക്കുന്നത്. റണ്‍വേയില് നിന്ന് പുറപ്പെടാന് സജ്ജമാക്കിയ സ്പൈസ് ജെറ്റ് വിമാനത്തിന്റെ അടുത്ത് വരെ ഇയാള് എത്തുകയായിരുന്നു.\nസംഭവത്തിന്റെ ദൃശ്യങ്ങള് ഇതിനോടകം സമൂഹമാധ്യമങ്ങളില് നിറഞ്ഞു കഴിഞ്ഞു. എഞ്ചിന് അടുത്ത് എത്തുകയും വിമാനത്തിന് അടിയില് കൂടി ഇയാള് നടന്ന് നീങ്ങുന്നുണ്ട്. ഇയാള് വിമാനത്തിന് അടുത്തെത്തുന്നത് കണ്ട പൈലറ്റ് ഉടന് തന്നെ എഞ്ചിന് ഓഫ് ചെയ്തു. ഇതിനാലാണ് വലിയ ദുരന്തം ഒഴിഞ്ഞു മാറിയത്.കഴിഞ്ഞദിവസം ഉച്ചയ്ക്ക് 1.30 നാണ് സംഭവം.\nവിമാനത്താവളത്തില് അതിക്രമിച്ച് കടന്ന യുവാവിന് 26 വയസുണ്ടെന്നും ഇയാള് മുംബൈ സയോണ് ഏരിയയില് നിന്നുള്ള ആളാണെന്നുമാണ് ലഭിക്കുന്ന റിപ്പോര്‍ട്ട്. ഇയാളെ പിന്നീട് സിഐഎസ്‌എഫ് അറസ്റ്റ് ചെയ്തു. ഇയാള്‍ക്ക് മാനസിക വിഭ്രാന്തിയുള്ളതായി സംശയിക്കുന്നുവെന്നും അധികൃതര് പ്രതികരിച്ചു. സംഭവത്തില് ഡിജിസിഐ അന്വേഷണം തുടങ്ങി.\nUnbelievable.@LiveFromALounge @aneeshp @shaktilumba @shukla_tarun @flyspicejet @MoCA_GoI @Mohan_Rngnathan1628:10 PM – Aug 22, 2019Twitter Ads info and privacy124 people are talking about this\n← ‘ആദ്യമായി ശരീരം പങ്കു വെച്ച പുരുഷനെ പെണ്ണിന് മറക്കാന് പറ്റില്ല എന്ന് കേട്ടിട്ടുണ്ട്, പുരുഷനും അത് ബാധകമല്ലേ?’; ഉള്ളുലയ്ക്കുന്ന കുറിപ്പ്\nപൃഥിരാജ് ചിത്രം ബ്രദേഴ്സ് ഡേ; പുതിയ ക്യാരക്ടര് പോസ്റ്റര് കാണാം →\nബോളിവുഡ് നടി ആലിയാ ഭട്ടിനേയും അമ്മയേയും കൊലപ്പെടുത്തുമെന്ന് ഫോൺ ഭീഷണി മുഴക്കിയ ആളിനെ പോലീസ് അറസ്റ്റ് ചെയ്തു\nMarch 6, 2019 Editor Comments Off on എനിക്ക് വോട്ട് നല്‍കു, ഞാന് നിങ്ങള്‍ക്ക് പണം നല്‍കാം” , ബിജെപി എംപി പണം വാഗ്ദാനം ചെയ്യുന്ന വീഡിയോ പുറത്ത്


'അമ്മയ്ക്ക് 'എന്തുമാകാമോ? - MNM News\nCinemaCrimeEditors PicksFeaturedLatest NewsLocal NewsMost Popular NewsMoviessocial mediaSpecial Storyviral newsviral story\nവിവാഹം, മരണാനന്തര ചടങ്ങുകൾക്ക് ഇരുപതു പേരിൽ കൂടുതൽ പാടില്ല, 800രൂപ കൂലി വാങ്ങുന്നവൻ മാസ്ക് വച്ചില്ലെങ്കിൽ നടു റോഡിൽ തന്നെ പിഴ, ഇത്തിരി മീൻ വിറ്റു കുടുംബം പുലർത്താമെന്നു വച്ചാൽ അത് പെരു വഴിയിൽ തള്ളും.\nപക്ഷേ ഈ നിയമങ്ങൾ ഒന്നും ബാധകമല്ലാത്ത ഒരു കൂട്ടർ നമുക്ക് ഇടയിലുണ്ട്. ‘നക്ഷത്രരാജകുമാരന്മാരാണ്’ ഇവർ. സാമൂഹിക അകലമോ, മാസ്ക്കോ ഇവർക്ക് ബാധകമല്ല… ഏതു നിയമവും കാറ്റിൽ പറത്തും എന്ന നിലയിലാണ് അവരുടെ പോക്ക്. ഇരയോടൊപ്പം നിൽക്കാതെ വേട്ടക്കാരനൊപ്പം നിന്ന് മാതൃക കാട്ടിയവരാണിവർ.\nഫോട്ടോ/ ഫേസ് ബുക്ക്\nഇന്നലെ കൊച്ചിയിൽ നടന്ന ‘അമ്മ’യുടെ യൂട്യൂബ് ഉത്ഘാടനചടങ്ങും, ടാബ് വിതരണവും കണ്ടവർ മൂക്കത്തു വിരൽ വച്ചു. കൊച്ചിയിലെ നിയമപാലകർ ഒരുദിവസത്തേക്ക് അവധിയിൽ പോയൊയെന്നു സാധാരണ ജനം സംശയിച്ചു. ബാങ്കിന് മുന്നിലോ, പലചരക്കു കടയിൽ സാധനം വാങ്ങാനോ പോയവർക്ക് പെറ്റി അടിക്കുന്ന തിരക്കിലായിരിക്കും അവർ.\nതാര രാജാക്കന്മാർക്കും, റാണിമാർക്കും മാസ്കില്ലാതെ, സാമൂഹിക അകലം പാലിക്കാതെ എന്തുമാകാം എന്ന് തെളിയിക്കുന്നതായി ചടങ്ങുകൾ. കൊച്ചിയിലെ പാർലമെന്റു അംഗവും, പത്മശ്രീയും, കേണൽ പദവിയുമൊക്കെ ഉള്ളവരും ഇങ്ങനെയൊക്കെ നിൽക്കാമോയെന്നു സാധാരണ ജനം സംശയിച്ചു.\nസിനിമാക്കാരും, രാഷ്ട്രീയക്കാരും കോവിഡ് മാനദണ്ഡങ്ങൾ കാറ്റിൽ പറത്തിയാൽ ഞങ്ങൾ കയ്യും കേട്ടി നോക്കി നില്കും. അത്താഴ പട്ടിണിക്കാരൻ ഇത്തിരി അരി വാങ്ങാൻ മാസ്കില്ലാതെ പോയാൽ അവനു പെറ്റി. വോട്ട് ചെയ്യാൻ മാത്രം അധികാരമുള്ള വോട്ട് ജീവികൾ മാത്രം ഞങ്ങൾ.നിയമം നടപ്പിലാക്കുമ്പോൾ ചിലർക്ക് മാത്രം നിയമത്തെ ധിക്കരിക്കാനുള്ളതാണോ യഥാർത്ഥ സ്വാതന്ത്ര്യം.?..\namma news cinema cinema news crime crime kerala crime news film news latest cinema news latest crime stories latest crime story latest malayalam news latestkeralanews latestnews latestnews malayalam news malayalam news malayalamnews\nകൊവിഡ് ബാധിച്ചെന്ന് സംശയം, ആശുപത്രിയില് പോയാല് പരസ്പരം കാണാതെ മരിക്കേണ്ടി വരും, പൊലീസിന് സന്ദേശമയച്ച് ദമ്പതികള് ജീവനൊടുക്കി.\nഒൻപതാം ക്ലാസുകാരൻ ഓൺലൈൻ കളിച്ചു, മാതാപിതാക്കൾ മകളുടെ വിവാഹത്തിനായി സ്വരുക്കൂട്ടി വെച്ച നാല് ലക്ഷം തുലച്ചു.\nതുടര്‍ച്ചയായി ഏഴാം ദിവസവും സംസ്ഥാനത്ത് ഇന്ധനവില വര്‍ധിപ്പിച്ചു, ഇന്ധനവില നൂറ് കടക്കുമോ\nകേരളത്തിൽ 8037 പേര്‍ക്ക് കൂടി കോവിഡ്, 102 മരണം.\nമാരക മയക്കുമരുന്നായ എം ഡി എം എയുമായി യുവാവ് പിടിയിലായി.\nമൃതദേഹങ്ങള് ഗംഗയില് വലിച്ചെറിയരുത്.\nകൽപന ചൗളക്കും സുനിത വില്യംസീനും പിറകെ ശിരിഷ ബാൻഡ്‌ലയും


ലാന്‍ഡിങ്ങിനു തൊട്ടുമുന്‍പ് വിമാനത്തിനുള്ളില് പുക; ഭയന്ന് യാത്രക്കാര് Smoke in British Air Ways London Spain\nSmoke In British Air Ways London Spain\nനിലത്തിറക്കിയ വിമാനത്തിൽ നിന്ന് എമർജൻസി വാതിൽ വഴി യാത്രക്കാരെ പുറത്തിറക്കുന്നത് വീഡിയോയിൽ കാണാം\nAugust 06, 2019 05:23:07 pm\nമഡ്രിഡ്: ലാന്‍ഡിങ്ങിന് മിനിറ്റുകള് മാത്രം ശേഷിക്കെ വിമാനത്തിനുള്ളില് പുക. ലണ്ടനില് നിന്ന് സ്‌പെയിനിലേക്കു പോയ ബ്രിട്ടിഷ് എയര്‍വെയ്‌സ് വിമാനം അടിയന്തരമായി നിലത്തിറക്കി. വിമാനത്തിനുള്ളില് പുക നിറഞ്ഞതോടെ യാത്രക്കാരെല്ലാം ഭയവിഹ്വലരായി. സാങ്കേതിക തകരാറിനെ തുടര്‍ന്നാണ് വെളുത്ത പുക കാബിനുള്ളില് നിറഞ്ഞതെന്നാണ് വിവരം.\nവലൻസിയ വിമാനത്താവളത്തിലാണ് അടിയന്തര ലാൻഡിങ് നടത്തിയത്. നിലത്തിറക്കിയ വിമാനത്തിൽ നിന്ന് എമർജൻസി വാതിൽ വഴി യാത്രക്കാരെ പുറത്തെത്തിക്കുകയും ചെയ്തു. അടുത്ത രണ്ടു സീറ്റിനു മുന്നിലെ ആളുകളെ കാണാൻ പോലുമാകാത്ത സ്ഥിതിയിലായിരുന്നു വിമാനത്തിനുള്ളിലെ പുകയെന്ന് യാത്രക്കാരിയായ റേച്ചൽ ജുപ്പ് പറയുന്നു. നിലത്തിറങ്ങി എത്രയും പെട്ടെന്ന് വിമാനത്തിനടുത്തുനിന്ന് സാധിക്കുന്നത്ര ദൂരത്തേക്ക് ഓടിമാറണമെന്ന് പറഞ്ഞിരുന്നതായും അവർ വ്യക്തമാക്കി.\nപുക പടർന്നതു മൂലം ഏതാനും യാത്രക്കാർക്ക് ശരീരിക ബുദ്ധിമുട്ടുകൾ ഉണ്ടായി. അസ്വസ്ഥത നേരിട്ട മൂന്ന് യാത്രക്കാരെ ഉടൻ തന്നെ ആശുപത്രിയിൽ പ്രവേശിപ്പിച്ചു. ചിലർക്ക് ശ്വാസ തടസം ഉണ്ടായതായാണ് റിപ്പോർട്ട്. പുക പടർന്നതോടെ എല്ലാവരും ഭയപ്പെട്ടതായി വിമാനത്തിലുണ്ടായിരുന്ന യാത്രക്കാർ പറയുന്നു.\n‘അമിത് ഷാ പറയുന്നത് പച്ചക്കള്ളം, ഞാന് വീട്ടുതടങ്കലില്’: ഫാറൂഖ് അബ്ദുള്ള\nഫെബ്രുവരി 24 വരെ പരമാവധി 60 ശതമാനം ആഭ്യന്തര വിമാന സർവീസുകൾ; പുതിയ ഉത്തരവുമായി കേന്ദ്രം


എന്നെ ഞെക്കി കൊല്ലുന്നു സുഹൃത്തുക്കളേ!!! വഴക്കെല്ലാം തീര്‍ത്ത് അര്‍മാദിച്ച് ബിഗ് ബോസ് താരങ്ങള്!!! റോബിനെ കാണാന് എത്തി ജാസ്മിനും നിമിഷയും - മലയാളം ന്യൂസ് പോർട്ടൽ\nനടുക്കടലില് ആക്ഷന് രംഗങ്ങള്! ‘അടിത്തട്ട്’ ട്രെയിലര് ശ്രദ്ധ നേടുന്നു.!!\nJune 30, 2022, 2:01 PM\nHome Big boss എന്നെ ഞെക്കി കൊല്ലുന്നു സുഹൃത്തുക്കളേ!!! വഴക്കെല്ലാം തീര്‍ത്ത് അര്‍മാദിച്ച് ബിഗ് ബോസ് താരങ്ങള്!!! റോബിനെ കാണാന്...\nഎന്നെ ഞെക്കി കൊല്ലുന്നു സുഹൃത്തുക്കളേ!!! വഴക്കെല്ലാം തീര്‍ത്ത് അര്‍മാദിച്ച് ബിഗ് ബോസ് താരങ്ങള്!!! റോബിനെ കാണാന് എത്തി ജാസ്മിനും നിമിഷയും\nബിഗ് ബോസ് മലയാളം നാലാം സീസണ് അവസാന നാളുകളിലേക്ക് അടുക്കുകയാണ്. ഷോയുടെ ചരിത്രത്തില് ഇതുവരെ സംഭവിച്ചിട്ടില്ലാത്ത മുഹൂര്‍ത്തങ്ങള്‍ക്കാണ് ഇത്തവണ ബിഗ് ബോസ് വീട് സാക്ഷ്യം വഹിച്ചത്. മത്സരാര്‍ഥിയുടെ പുറത്താക്കലും മത്സരാര്‍ഥിയുടെ ഇറങ്ങിപ്പോകലും ഉഗ്രന് വഴക്കുകള്‍ക്കുമാണ് വീട് വേദിയായത്.\nഅതുപോലത്തന്നെ ഷോയില് പങ്കെടുത്ത് ഇത്രയധികം ആരാധന നേടുന്ന മത്സരാര്‍ഥിയും ഉണ്ടായിട്ടില്ല. പുറത്താക്കപ്പെട്ടിട്ടും ജനമനസ്സുകളില് ഹീറോയായി മാറിയിരിക്കുകയാണ് ഡോ. റോബിന് രാധാകൃഷ്ണന്. പുറത്തായെങ്കിലും യഥാര്‍ഥി ബിഗ് ബോസ് റോബിന് ആണെന്നാണ് ആരാധകര് പറയുന്നത്.\nഷോയിലെ മറ്റൊരു മത്സരാര്‍ഥിയായിരുന്ന റിയാസിനെ തല്ലി എന്ന ആരോപണത്തെ തുടര്‍ന്നാണ് റോബിനെ പുറത്താക്കിയത്. എന്നാല് ജാസ്മിന് റോബിന് തിരിച്ചുവരുമെന്ന സൂചനയില് പ്രതിഷേധിച്ചാണ് സ്വന്തം ഇഷ്ടപ്രകാരം ഇറങ്ങി പോയത്.\nകടുത്ത വഴക്കായിരുന്നു റോബിനും ജാസ്മിനും തമ്മില്, പുറത്തിറങ്ങിയാലും ഇവര്‍ക്കിടയില് സൗഹൃദം ഉണ്ടാവാനുള്ള ഒരു സാധ്യതയും ഇല്ലെന്നായിരുന്നു ആരാധകരുടെ പ്രതീക്ഷ.\nഎന്നാല് ഇപ്പോഴിതാ റോബിനെ കാണാന് ജാസ്മിന് എത്തിയിരിക്കുകയാണ്. നിമിഷയും കൂടെയുണ്ട്. ഇവര് ഒന്നിച്ചുള്ള വീഡിയോയാണ് സോഷ്യല് മീഡിയയില് വൈറല് ആയിരിക്കുന്നത്. മാത്രമല്ല ഇവര്‍ക്കൊപ്പം നവീന് അറയ്ക്കലും എത്തിയിട്ടുണ്ട്.\nജാസ്മിന് ആണ് ആദ്യം വീഡിയോ പങ്കുവച്ചത്. ഈ വീഡിയോയില് ജാസ്മിനെ ചേര്‍ത്ത് പിടിക്കുന്ന റോബിനെ കാണാം. തമാശരൂപേണ ജാസ്മിന് ഇയാള് എന്നെ ഞെക്കി കൊല്ലുന്നു സുഹൃത്തുക്കളേ എന്ന് നിലവിളിക്കുന്നുണ്ട്. പൊട്ടിച്ചിരിച്ചു കൊണ്ട് ഫിസിക്കല് അസോള്‍ട്ട് ബിഗ് ബോസ് എന്ന് നിമിഷയും വിളിച്ചു പറയുന്നുണ്ട്. ഈ വീഡിയോ റോബിനും നിമിഷയുമൊക്കെ പങ്കുവച്ചിട്ടുണ്ട്.\nഇപ്പോള് റോബിനാണ് ജാസ്മിന്റെ പുതിയ ബെസ്റ്റ് ഫ്രണ്ടെന്നും നിമിഷ വീഡിയോയില് പറയുന്നുണ്ട്. റോബിന് എന്റെ കാല് പിടിച്ചിരിക്കുകയാണെന്നും ജാസ്മിന് പറയുന്നു. ഇതിനിടെ നവീന് വീഡിയോയിലേക്ക് കടന്നു വരികയും ആരാണ് ഇവിടെ ഉള്‍വലിഞ്ഞു നില്‍ക്കുന്നതും നിലപാടില്ലാത്തതെന്നും ചോദിക്കുന്നുണ്ട്.\nഅത് നിങ്ങള് തന്നെയാണെന്ന് നിമിഷ നവീനോട് പറയുന്നു. റോണ്‍സണ് ആകട്ടെ എന്ന് പറഞ്ഞു കൊണ്ട് ജാസ്മിന് മുട്ടയുണ്ടോ എന്ന് ചോദിക്കുന്നുണ്ട്. അത് കേട്ടപ്പോള് റോണ്‍സനെ മിസ് ചെയ്യുന്നുണ്ടെന്ന് നിമിഷ പറയുന്നുണ്ട്.\nബിഗ് ബോസ് താരങ്ങളുടെ കൂടിച്ചേരലിന്റെ വീഡിയോ വൈറലായിരിക്കുകയാണ്.\nഒരിക്കലും കൂട്ടാകില്ലെന്ന് കരുതിയിരുന്നവരാണ് ഇപ്പോള് നല്ല സുഹൃത്തുക്കളായി അടിച്ചുപൊളിയ്ക്കുന്നത്.\nJasmin m moosa\nPrevious articleസൂപ്പര് ഹോട്ടായി സൈഷ സെഹ്ഗാല്; ബ്ലൗസ് ലെസ്സ് ലുക്ക് വൈറലാകുന്നു\nNext article‘ആ തീരുമാനം അപ്പോള് എടുക്കേണ്ടത് തന്നെയായിരുന്നു’; രജനീകാന്ത് ചിത്രം വേണ്ടെന്ന് വെച്ചതിനെ കുറിച്ച് സംയുക്ത വര്‍മ്മ\nഅങ്ങനെ ചെയ്യരുത്! കുടുംബം വല്ലാതെ വേദനിക്കും!!! ആരാധകരോട് അപേക്ഷിച്ച് റോബിന്\nനിമിഷയും ജാസ്മിനുമായുള്ള ബന്ധം!! ഒടുവില് എല്ലാം തുറന്ന് പറഞ്ഞ് ജാസ്മിന് വീണ്ടും എത്തി!!\nഒന്ന് ഉമ്മവെക്കാന് പോലും ആരുമില്ല..! ‘സെഡ് ലൈഫ്’ ആണെന്ന് നിമിഷ!\nജാസ്മിനും മോണിക്കയും പിരിയാന് കാരണം നിമിഷയോ..! എന്നോട് ഒന്നും ചോദിക്കരുതെന്ന് നിമിഷ!!\nചരിത്രം ആവര്‍ത്തിക്കുമോ! ദില്‍ഷയുടെ സഹോദരിയെ വിളിച്ചു! ദില്‍ഷ പുറത്തെത്തിയാല് വീട്ടുകാരോടൊപ്പം കോഴിക്കോട്ടേയ്ക്ക് പോകും, റോബിന്\nഎന്റെ അമ്മോ… ഒരുപാട് ഒരുപാട് സന്തോഷം! ആരാധകരെ കണ്ട് ഞെട്ടി ഡോ. റോബിന്\nഇത് റോബിന് തിരിച്ചു വരുന്നതിന്റെ പേടി..!! തന്റെ തോല്‍വി അംഗീകരിക്കാന് ആകാത്ത ഷോക്ക്!! ജാസ്മിന് പുറത്ത് !!\n‘എടാ തെണ്ടി തോര്‍ത്തെങ്കിലും താടാ.. ചേമ്പിലയുടെ ഇടയില് വല്ല പാമ്പും കാണുമെടാ’; നിമിഷയുടെ ചിത്രങ്ങള്\nഎനിക്ക് ദില്ഷയെ കാണണം റോബിന്റെ ഈ അപേക്ഷ ബിഗ് ബോസ് അഗീകരിക്കുമോ!!\nബിഗ് ബോസ്സിൽ നിന്നും മാറാൻ ജാസ്മിൻ കാരണങ്ങൾ നിരത്തുന്നു, ഇത് മറ്റൊരു അടവോ എന്ന് പ്രേഷകകർ!!\nആകാശത്ത് ദൃശ്യവിസ്മയമൊരുക്കി കടുവ; അഭിമാന നിമിഷമെന്ന് പൃഥ്വിരാജ്\nJune 30, 2022, 12:50 PM\nനിങ്ങള്‍ക്കെതിരെയുള്ള ആക്രമണം! നിങ്ങളെ കൂടുതല് പ്രതീക്ഷയുള്ളവനാക്കി മാറ്റുന്നു…! രാഹുല് ഗാന്ധിയെ കുറിച്ച് ഹരീഷ് പേരടി\nCurrent Affairs June 25, 2022, 11:35 AM\nFilm News June 30, 2022, 3:08 PM\nFilm News June 30, 2022, 2:07 PM


ഗ്ലിസറിനും സൗന്ദര്യവും! - The Editor\nവരണ്ടതും നിർജ്ജലീകരണം സംഭവിച്ചതുമായ ചർമ്മത്തെ ചികിത്സിക്കുന്നതിൽ തുടങ്ങി ചർമത്തിന് വശ്യമായ തിളക്കം നൽകുന്നതുവരെയുള്ള ഗുണങ്ങൾ ഉൾപ്പെടുന്ന ഒന്നാണ് ഗ്ലിസറിൻ. ഗ്ലൈക്കോൾ എന്നറിയപ്പെടുന്ന ഗ്ലിസറിൻ മൃഗങ്ങളുടെ കൊഴുപ്പിൽ നിന്നും പച്ചക്കറിയുടെ കൊഴുപ്പിൽ നിന്നും വേർതിരിച്ചെടുക്കുന്നതാണ്. കട്ടിയുള്ളതും ഇളം മധുര രുചിയുള്ളതുമായ സുഗന്ധ രഹിത ദ്രാവകമാണ് ഗ്ലിസറിൻ. ഇന്ന് നാം ഉപയോഗിക്കുന്ന ഒട്ടുമിക്ക സൗന്ദര്യവർദ്ധക വസ്തുക്കളിലും ഗ്ലിസറിൻ സുലഭമായി ഉപയോഗിച്ചുവരുന്നുണ്ട്. ക്രീമുകൾ, മോയ്സ്ചറൈസറുകൾ, ഷാംപൂകൾ, കണ്ടീഷണറുകൾ തുടങ്ങി പലതരം സൗന്ദര്യവർദ്ധക വസ്തുക്കളിൽ ഗ്ലിസറിൻ ഒരു ചേരുവയായി ഉപയോഗിക്കുന്നു. മുഖ ചർമ്മത്തെയും ചുണ്ടുകളെയുമൊക്കെ പരിപാലിക്കാനായി ഗ്ലിസറിൻ നേരിട്ട് ഉപയോഗിക്കുന്നവരും കുറവല്ല. വിലയേറിയ സൗന്ദര്യവർദ്ധക വസ്തുക്കൾ വാങ്ങി ഉപയോഗിക്കുന്നതിനു പകരമായി വളരെ വില കുറഞ്ഞ ഈയൊരു ചേരുവ ഉപയോഗിച്ച് സൗന്ദര്യ എങ്ങനെ സംരക്ഷിക്കാം എന്ന് നോക്കാം.\nവരൾച്ചയുടെ ലക്ഷണങ്ങളെ നേരിടുന്ന ചർമ്മത്തിനുള്ള ഏറ്റവും നല്ല പരിഹാരമാർഗമാണ് ഗ്ലിസറിൻ. ഒരു പ്രകൃതിദത്ത മോയ്‌സ്ചുറൈസറായി ഇത് ഏതൊരാളുടെയും ചർമ്മത്തിൽ ഉപയോഗിക്കാനാവും. ഇതിൻറെ പതിവായുള്ള ഉപയോഗം ചർമത്തിൽ ഈർപ്പം നിലനിർത്തിക്കൊണ്ട് പുതുമ നൽകാൻ സഹായിക്കും.ചർമ്മത്തിന്റെ പിഎച്ച് ബാലൻസ് നിയന്ത്രിതമാക്കി നിലനിർത്താൻ ഗ്ലിസറിൻ സഹായിക്കും. ചർമ്മത്തിൽ ഈർപ്പം സൃഷ്ടിക്കുകയും ദോഷകരമായ അൾട്രാവയലറ്റ് രശ്മികളിൽ നിന്ന് സംരക്ഷണം നൽകുകയും ചെയ്യും. ഗ്ലിസറിന് രോഗശാന്തി ഗുണങ്ങൾ ഉള്ളതിനാൽ തന്നെ ഇതിന് പ്രകൃതിദത്ത മരുന്നായി പ്രവർത്തിക്കാൻ കഴിയും. പ്രത്യേകിച്ച് എക്സിമ, സോറിയാസിസ് തുടങ്ങിയ ചർമ്മ അവസ്ഥകളെ ചികിത്സിക്കുന്നതിന്.\nഗ്ലിസറിൻ ചർമ്മത്തിലെ നിർജ്ജീവ കോശങ്ങളിലെ പ്രോട്ടീനുകളെ തകർക്കുകയും അവയെ നമ്മുടെ ചർമ്മത്തിൽ നിന്ന് എളുപ്പത്തിൽ നീക്കം ചെയ്യുകയും ചെയ്യുന്നു. ഗ്ലിസറിൻ ഒരു പ്രധാന ചേരുവയായി അടങ്ങിയിട്ടുണ്ടെന്ന് അവകാശപ്പെടുന്ന നിരവധി സൗന്ദര്യവർദ്ധക ഉൽപന്നങ്ങൾ വിപണികളിൽ ലഭ്യമാണെങ്കിലും, ഇവയിൽ മറ്റ് രാസവസ്തുക്കളും ചേർന്നിട്ടുണ്ടാവും. അതുകൊണ്ടുതന്നെ കഴിവതും ഇവ ഒഴിവാക്കികൊണ്ട് വീട്ടിൽ തന്നെ ഗ്ലിസറിൻ സൗന്ദര്യ ചികിത്സകൾ ഉപയോഗിക്കുന്നത് എല്ലായ്പ്പോഴും ശുപാർശ ചെയ്യുന്നു.


bigg boss malayalam fame soorya's new book first copy received by jayasurya, picture goes viral | ബിഗ് ബോസ് കഴിഞ്ഞ് ചില ലക്ഷ്യങ്ങള് ഉണ്ടായിരുന്നു, ആദ്യത്തേത് നടന്ന സന്തോഷം പങ്കുവെച്ച് സൂര്യ - Malayalam Filmibeat\n| Updated: Wednesday, September 8, 2021, 11:19 [IST]\nബിഗ് ബോസ് മൂന്നാം സീസണിലൂടെ നിരവധി ആരാധകരെ നേടിയ താരമാണ് സൂര്യ ജെ മേനോന്. ഷോയില് ശ്രദ്ധേയ പ്രകടനം കാഴ്ചവെച്ച ശേഷമാണ് സൂര്യ തിരിച്ചെത്തിയത്. മണിക്കുട്ടനോടുളള പ്രണയം തുറന്നുപറഞ്ഞതിന് പിന്നാലെയാണ് സൂര്യ വാര്‍ത്തകളില് നിറഞ്ഞത്. സൂര്യ പ്രണയം പറഞ്ഞെങ്കിലും തനിക്ക് പ്രണയമില്ലെന്നും സൂര്യയോട് ഇഷ്ടവും ബഹുമാനവും മാത്രമാണ് ഉളളതെന്നാണ് മണിക്കുട്ടന് പറഞ്ഞത്. ബിഗ് ബോസില് തുടക്കത്തില് തന്നെ പുറത്താവുമെന്ന് പലരും കരുതിയ മല്‍സരാര്‍ത്ഥി കൂടിയായിരുന്നു സൂര്യ.\nഎന്നാല് അവസാന ഘട്ടത്തില് വരെ എത്താന് നടിക്ക് സാധിച്ചു. 91 ദിവസം ബിഗ് ബോസില് പിടിച്ചുനിന്ന ശേഷമാണ് സൂര്യ പുറത്തായത്. ബിഗ് ബോസിലൂടെയാണ് സൂര്യയെ പ്രേക്ഷകര് കൂടുതല് അടുത്തറിഞ്ഞത്. നടിയായും മോഡലായും പ്രവര്‍ത്തിച്ചിട്ടുണ്ടെങ്കിലും ഷോയില് വരുന്നത് വരെ നടിയെ അധികപേര്‍ക്കും അറിയില്ലായിരുന്നു.\nഎന്നാല് ബിഗ് ബോസിന് പിന്നാലെ ഇപ്പോള് എല്ലാവര്‍ക്കും പ്രിയങ്കരിയാണ് താരം. ബിഗ് ബോസ് കഴിഞ്ഞ് സോഷ്യല് മീഡിയയില് വീണ്ടും ആക്ടീവായിരുന്നു നടി. തന്‌റെ എറ്റവും പുതിയ വിശേഷങ്ങളും ഫോട്ടോഷൂട്ട് ചിത്രങ്ങളുമെല്ലാം തന്നെ സൂര്യ പങ്കുവെക്കാറുണ്ട്. അതേസമയം സൂര്യയുടെതായി വന്ന പുതിയ ഇന്‍സ്റ്റഗ്രാം പോസ്റ്റാണ് ഇപ്പോള് സമൂഹ മാധ്യമങ്ങളില് വൈറലാകുന്നത്. ബിഗ് ബോസ് കഴിഞ്ഞ് ചില ലക്ഷ്യങ്ങളുണ്ടായിരുന്നു എന്നും അതില് ആദ്യത്തേത് നടന്നതിന്റെ സന്തോഷം അറിയിച്ചാണ് നടി എത്തിയത്.\nതാന് എഴുതിയ ഒരു കഥാസമാഹാരം ഇന്ന് പുറത്തിറങ്ങുന്നതിന്‌റെ സന്തോഷമാണ് സൂര്യ പങ്കുവെച്ചത്. നടന് ജയസൂര്യയാണ് സൂര്യയുടെ പുസ്‌തകത്തിന്‌റെ ആദ്യ കോപ്പി സ്വീകരിച്ചത്. ജയസൂര്യയ്‌ക്കൊപ്പമുളള ഒരു ചിത്രം പങ്കുവെച്ചാണ് സൂര്യയുടെ പുതിയ ഇന്‍സ്റ്റഗ്രാം പോസ്റ്റ് വന്നത്. നടിയുടെ വാക്കുകളിലേക്ക്: ബിഗ്ഗ്ബോസ് കഴിഞ്ഞ് ഇറങ്ങിയ ശേഷം ചില ലക്ഷ്യങ്ങള് ഉണ്ടായിരുന്നു. അതില് ആദ്യത്തേത് ദൈവാനുഗ്രഹം കൊണ്ട് ഇന്ന് സംഭവിക്കുകയാണ്.\nഎന്റെ ആദ്യ കഥ സമാഹാരം ഇന്ന് ഇറങ്ങുകയാണ്. എന്റെ പുസ്തകത്തിന്റെ ആദ്യ കോപ്പി പ്രശസ്ത സിനിമ താരം ജയേട്ടന് (ജയസൂര്യ) സ്വീകരിച്ചു. ഈ കോവിഡ് പശ്ചാത്തലത്തിലും യാതൊരു മടിയും കൂടാതെ ഈ ഒരു കാര്യവുമായി മനസ്സ് നിറഞ്ഞു സഹകരിച്ച ജയേട്ടന് നന്ദി അറിയിക്കുന്നു. പാറൂട്ടി എന്നാണ് ഈ സമാഹാരത്തിന്റെ പേര് എന്നും നടി കുറിച്ചു.\nസൂര്യയുടെ പോസ്റ്റിന് പിന്നാലെ നിരവധി പേരാണ് ബിഗ് ബോസ് താരത്തിന് ആശംസകള് നേര്‍ന്ന് എത്തിയിരിക്കുന്നത്. സൂര്യയുടെ ഫാന്‍സ് ആര്‍മി ഗ്രൂപ്പുകള് ഉള്‍പ്പെടെ നടിക്ക് പിന്തുണ അറിയിച്ച് എത്തിയിരിക്കുന്നു. ബിഗ് ബോസിന് പിന്നാലെ സിനിമകളില് അവസരം ലഭിച്ചതിനെ കുറിച്ചും സൂര്യ പറഞ്ഞിരുന്നു. ഒരു തമിഴ് സിനിമയില് ബിഗ് ബോസ് താരം പ്രധാന വേഷത്തില് എത്തുമെന്നാണ് റിപ്പോര്‍ട്ടുകള് വന്നത്.\nമലയാളത്തിലെ ആദ്യ വനിത ഡിജെമാരില് ഒരാള് എന്ന ഖ്യാതിയോടെയാണ് സൂര്യ ജെ മേനോന് ബിഗ് ബോസ് മൂന്നാം സീസണില് എത്തിയത്. തുടക്കത്തില് എറ്റവും ദുര്‍ബലയായ മല്‍സരാര്‍ത്ഥിയാണെന്ന് പലരും കരുതിയ സൂര്യ തുടര്‍ന്ന് മികച്ച ഗെയിം പുറത്തെടുത്ത് എല്ലാവരുടെയും ഇഷ്ടം നേടി. ബിഗ് ബോസ് ഫിനാലെയിലും ഭാഗമായി നടി എത്തിയിരുന്നു. ബിഗ് ബോസിന് ശേഷം നിരവധി അഭിമുഖങ്ങളും സൂര്യയുടെതായി വന്നു.\nRead more about: jayasurya bigg boss\nbigg boss malayalam fame soorya's new book first copy received by jayasurya, picture goes viral


ദക്ഷിണ ചൈനാക്കടൽ വിഷയത്തിൽ വാഗ്ദാനവുമായി ട്രംപ്, മധ്യസ്ഥനാകാൻ തയ്യാർ, പ്രതികരിക്കാതെ രാജ്യങ്ങൾ | Trump offers to mediate in South China sea dispute - Malayalam Oneindia\n» ദക്ഷിണ ചൈനാക്കടൽ വിഷയത്തിൽ വാഗ്ദാനവുമായി ട്രംപ്, മധ്യസ്ഥനാകാൻ തയ്യാർ, പ്രതികരിക്കാതെ രാജ്യങ്ങൾ\nUpdated: Sun, Nov 12, 2017, 16:47 [IST]\nസൗദിയും ഇന്ത്യന് അതിര്‍ത്തിയിലേക്ക്; പാകിസ്താന് ക്ഷണിച്ചു, ചൈനയ്‌ക്കൊപ്പം, തിരക്കിട്ട ചര്‍ച്ച\nഎന്‍എസ്ജി അംഗത്വത്തിന് ഇന്ത്യ യോഗ്യര്... ചൈന തടസം നില്‍ക്കുന്നുവെന്ന് അമേരിക്ക\nഹാനോയ്: ദക്ഷിണ ചൈന കടലിടുക്കുമായി ബന്ധപ്പെട്ട വിഷയത്തിൽ മധ്യസ്ഥത വഹിക്കാൻ തയ്യാറാണെന്നു യുഎസ് പ്രസിഡന്റ് ഡൊണാൾഡ് ട്രംപ്. ഏഷ്യൻ സന്ദർശനത്തിന്റെ ഭാഗമായി വിയറ്റ്നാമിലെത്തിയപ്പോഴാണ് ദക്ഷിണ ചൈന കടലിടുക്കു വിഷയത്തിൽ ഇടപെടാമെന്നു ട്രംപ് വ്യക്തമാക്കിയത്. താൻ വളരെ മികച്ച മധ്യസ്ഥനാണെന്നും ട്രംപ് അവകാശപ്പെടുന്നുണ്ട്. ദക്ഷിണ ചൈനകടലിടുക്ക് പ്രശ്നത്തിൽ ചൈനയും വയറ്റ്നാമും തമ്മിൽ ഉടമസ്ഥത അവകാശവുമായി ബന്ധപ്പെട്ട് അഭിപ്രായ വ്യത്യസങ്ങൾ തുടരുകയാണ്. ഇരുരാജ്യങ്ങളെ കൂടാതെ ഫിലിപ്പീൻസ്, മലേഷ്യ, ബ്രൂണയ് തുടങ്ങിയ രാജ്യങ്ങളിലും ദക്ഷിണ ചൈനാക്കടലിൽ അവകാശമുന്നയിച്ചു രംഗത്തെത്തിയിട്ടുണ്ട്. അതേസമയം മധ്യസ്ഥത വഹിക്കാൻ താൽപര്യം അറിയിക്കുമ്പോഴും പ്രദേശത്ത് അമേരിക്കയ്ക്കും ഒരു കണ്ണുണ്ട്.\nഏഷ്യൻ പര്യടനം കൊണ്ട് കാര്യമില്ല, ട്രംപിന്റെ മോഹം ഒരിക്കലും നടക്കില്ല... തുറന്നടിച്ച് ഉത്തരകൊറിയ\nവളരെയധികം ധാതു സമ്പത്തുള്ള മേഖലയാണ് ദഷിണ ചൈനകടലിടുക്കുകൾ. അതു കൊണ്ടു തന്നെ ലോകരാജ്യങ്ങൾക്കൊല്ലാം ഈ മേഖലയോട് പ്രത്യേകം താൽപര്യമുണ്ട്. ഈ പ്രദേശത്ത് ചൈനയുടെ നേതൃത്വത്തിൽ നടക്കുന്ന കൃത്യമ ദ്വീപ് നിർമ്മാണവും സൈനിക തവളങ്ങൾ വികസിപ്പിച്ചെടുക്കാനുള്ള ശ്രമങ്ങളും രാജ്യങ്ങൾക്കിടയിൽ അഭിപ്രായ വ്യത്യാസത്തിനും ഭിന്നതയ്ക്കും ഇടയാക്കിയിട്ടുണ്ട്. ഈ സാഹചര്യത്തിലാണ് മധ്യസ്ഥത വഹിക്കാമെന്നുള്ള വാഗ്ദാനവുമായി ട്രംപ് രംഗത്തെത്തിയിട്ടുള്ളത്.\nഓപ്പറേഷൻ ക്ലീൻ ബ്ലാക്ക് മണി ചിന്നമ്മക്കും കൂട്ടർക്കും പണിയായി, റെയ്ഡ് നാലാം ദിനത്തിലേക്ക്..\nഏഷ്യൻ സന്ദർശനത്തിന്റെ ഭാഗമായി വിയറ്റ്നാമിലെത്തിയ ട്രംപ് പ്രസിഡന്റ് ട്രാൻ ദായ് ക്ലിങ്ങുമായി കൂടിക്കാഴ്ച നടത്തിയിരുന്നു. കൂടിക്കാഴ്ചയിൽ പ്രധാന ചർച്ച വിഷയം ദക്ഷിണ ചൈന കടലിടുക്കു പ്രശ്നമായിരുന്നു. ട്രംപ് പ്രശ്നത്തിൽ മധ്യസഥനാകാനുള്ള സന്നദ്ധത അറിയിച്ചിരുന്നു.ചൈനയും വിയറ്റ്നാമുമാണു ദക്ഷിണ ചൈനാക്കടലിന്റെ ഉമസ്ഥാവകാശവുമായി ബന്ധപ്പെട്ട തർക്കത്തിലെ പ്രധാന കക്ഷികൾ. എന്നാൽ നേരത്തെ ഫിലിപ്പീൻസ് ചൈനയ്ക്കെതിരെ രംഗത്തെത്തിയിരുന്നു. എന്നാൽ ഫിലിപ്പീൻസും ചൈനയുമായി വേഗം അടുക്കുകയായിരുന്നു. ഇതോടെ ദക്ഷിണ ചൈനാക്കടൽ വിഷയത്തിൽ വിയറ്റ്നാം ഒറ്റപ്പെടുകയാണ്. പ്രദേശത്ത് വിയറ്റ്നാം നടത്തുന്ന എണ്ണപര്യവേഷണത്തിനെതിരെ എതിർപ്പുമായി ചൈന രംഗത്തെത്തിയിട്ടുണ്ട്.\nഅവകാശമുന്നയിച്ച് ആറു രാജ്യങ്ങൾ\nദക്ഷിണ ചൈനക്കടലിടുക്കിനു വേണ്ടി തർക്കമുന്നയിച്ച് ആറു രാജ്യങ്ങൾ നിലവിൽ രംഗത്തെത്തിയിട്ടുണ്ട്. പതിനാലു ചെറു ദ്വീപുകളും ഉൾപ്പെട്ട സ്പാർടലി ദീപു തങ്ങളുടേതാണെന്നാണ് ചൈനയുടെ വാദം. എന്നാൽ ചൈനയുടെ വാദത്തിനെതിരെ ബ്രൂണയ്, മലേഷ്യ, ഫിലിപ്പീൻസ്, തയ്‌വാൻ, വിയറ്റ്നാം എന്നീ രാജ്യങ്ങൾ രംഗത്തെത്തിയിട്ടുണ്ട്. ഇതാണ് സംഘർഷം മുണ്ടാകാൻ കാരണം. ചൈന. തായ്വാൻ, മലേഷ്യ, ബ്രൂണ, ഫിലിപ്പീൻസ്, എന്നീ രാജ്യങ്ങളാണ് പ്രദേശത്തിനു വേണ്ടി തർക്കമുന്നയിക്കുന്നത്.\nദക്ഷിണ ചൈനക്കടലിൽ ധാതുവിഭവങ്ങളുടെ അളവ് കൂടുതലാണ്. ഇതാണ് മറ്റുള്ള രാജ്യങ്ങളെ ഇവിടേയ്ക്ക് അടുപ്പിക്കുന്ന കാരണം. കൂടാതെ വൻതോതിൽ എണ്ണ, വാതക നിക്ഷേപമുള്ള മേഖലയാണിത്. എണ്ണ പാടങ്ങൾ കൂടാതെ മൽസ്യവും ഇവിടെ കൂടുതലാണ്. ദക്ഷിണ ചൈനാക്കടലിന്റെ ഭൂരിഭാഗവും തങ്ങളുടെ അധീനതയിലാണെന്നും ഇവിടത്തെ ദ്വീപുകൾ തങ്ങളുടേതാണെന്നുമുള്ള ചൈന അവകാശപ്പെടുന്നുണ്ട്.\nനേരത്തെ തന്നെ ദക്ഷിണ ചൈനാക്കടലിന്റെ ഭൂപടത്തിൽ ചൈന പ്രത്യേക അടയാളം രേഖപ്പെടുത്തിയിട്ടുണ്ട്. ഈ അടയാളം വരുന്ന ഭാഗങ്ങൾ ചൈനയുടെ പ്രദേശമാണെന്നാണ് ഇവരുടെ വാദം. 1948 ൽ ചൈന തയ്യാറാക്കിയ ഈ ഒൻപതു വരയ്ക്ക് നിയമപരമായി അംഗീകരമില്ലെന്നു കഴിഞ്ഞ വർഷം ഹോഗിലെ ആർബിട്രേഷൻ കോടതി വിധിച്ചിരുന്നു. എന്നാൽ കോടതി വിധിക്കെതിരെ ചൈന രംഗത്തെത്തിയിട്ടുണ്ട്. ദക്ഷിണ ചൈനാക്കടലിലുള്ള അവകാശത്തിനു 2000 വർഷത്തെ പഴക്കമുണ്ടെന്നാണു ചൈനീസ് വിദേശകാര്യമന്ത്രാലയം അറിയിച്ചു. എന്നാൽ ദ്വീപിലെ ചൈനീസ് ഇടപെടൽ പരിസ്ഥിതിക്കും ജൈവവൈവിധ്യത്തിനും നാശം വരുത്തിയതായി ഹേഗിലെ ആർബിട്രേഷൻ കോടതി കണ്ടെത്തിയിരുന്നു.\nchina america donald trump china sea ചൈന അമേരിക്ക ഡൊണാള്‍ഡ് ട്രംപ് കടല്\nU.S. President Donald Trump said onavisit to Vietnam on Sunday he was prepared to mediate between claimants to the South China Sea, where five countries contest China's sweeping claims to the busy waterway.


അനുജനെ അവകാശിയാക്കിയതിൽ നിയമതടസമില്ല : Deepika.com Tax Special\nഅനുജനെ അവകാശിയാക്കിയതിൽ നിയമതടസമില്ല\nപഞ്ചായത്ത് വകുപ്പിൽ സീനിയർ ക്ലാർക്കായി ജോലി ചെയ്യുന്നു. വിവാഹിതനല്ല. വിവാഹം കഴിക്കാൻ ആഗ്രഹിക്കുന്നുമില്ല. എന്‍റെ എല്ലാ സർവീസ് ആനുകൂല്യങ്ങളുടെയും നോമിനിയായി വച്ചിരിക്കുന്നത് അമ്മയെ ആണ്. എന്നാൽ അമ്മ മരിച്ചുപോയി.\nരണ്ടാമത്തെ നോമിനിയായി വച്ചിട്ടുള്ളത് എന്‍റെ അനുജനെയാണ്. ഇദ്ദേഹം അധ്യാപകനാണ്. ഈ നോമിനേഷന് എന്തെങ്കിലും നിയമപ്രശ്നമുണ്ടോ? നോമിനേഷൻ മാറി നൽകേണ്ടതുണ്ടോ? ഉണ്ടെങ്കിൽ മറ്റു നടപടികൾ എന്താണ്?\nകെ. ശബരീനാഥ്, മലപ്പുറം\nതാങ്കളുടെ സർവീസ് ആനുകൂല്യങ്ങൾക്ക് അവകാശിയെ തീരുമാനിക്കേണ്ടത് താങ്കൾ തന്നെയാണ്. വിവാഹിതനാണെങ്കിൽ നിയമപരമായി ഭാര്യ തന്നെയാണ് അവകാശി. താങ്കളെ സംബന്ധിച്ചിടത്തോളം അനുജനെ നോമിനിയാക്കുന്നതിൽ നിയമതടസമില്ല. രക്തബന്ധം ഉള്ളവരായിരിക്കണം അവകാശികൾ എന്നതാണ് ശരി. GPF, LIC, DCRG തുടങ്ങിയവയ്ക്ക് എല്ലാം തന്നെ ഇതുപോലെ അവകാശിയെ നിശ്ചയിക്കാവുന്നതാണ്. നിയമപരമായി ഇതിനു യാതൊരുവിധ തടസങ്ങളും ഇല്ല. നോമിനേഷൻ സംബന്ധിച്ച വിവരം നോമിനിയെ അറിയിക്കുന്നത് നല്ലതാണ്.


Q1. ഒരു രൂപ, 50 പൈസ, 25 പൈസ നാണയങ്ങൾ 2: 3:4എന്ന അനുപാതത്തിൽ ഒരു ബാഗിൽ 216 രൂപ അടങ്ങിയിരിക്കുന്നു: 50 പൈസ നാണയങ്ങളുടെ എണ്ണം എത്ര :\nQ2. 45 ലിറ്റർ മിശ്രിതത്തിൽ, പാലും വെള്ളവും തമ്മിലുള്ള അനുപാതം 4: 1 ആകുന്നു. മിശ്രിത അനുപാതം 3:2ആക്കാൻ എത്ര വെള്ളം ചേർക്കണം?\n(a) 72 ലിറ്റർ\n(b) 24 ലിറ്റർ\n(d) 1.5 ലിറ്റർ\nQ3. A 4500 രൂപയിൽ ഒരു ബിസിനസ്സ് ആരംഭിച്ചു, 3000 രൂപയോടുകൂടി മറ്റൊരു വ്യക്തി B ചേർന്നു. വർഷാവസാനത്തിലെ ലാഭം 2: 1 എന്ന അനുപാതത്തിൽ വീതിച്ചാൽ B ബിസിനസ്സിൽ ചേർന്നതിനുശേഷമുള്ള കാലയളവ് നിർണ്ണയിക്കുക.\n(a)3മാസങ്ങൾക്ക് ശേഷം\n(b)4മാസങ്ങൾക്ക് ശേഷം\n(c)6മാസത്തിനു ശേഷം\n(d)2(1/2) മാസങ്ങൾക്ക് ശേഷം\nQ4. ഒരു കുഴിയിൽ രണ്ട് ടാപ്പുകളും (യഥാക്രമം 12 മിനിറ്റും 15 മിനിറ്റും നിറയ്ക്കുന്നു) ഒരു എക്‌സ്‌ഹോസ്റ്റ് ടാപ്പും ഉണ്ട്. മൂന്ന് ടാപ്പുകളും ഒരുമിച്ച് തുറക്കുമ്പോൾ, ശൂന്യമായ കുഴി നിറയ്ക്കാൻ 20 മിനിറ്റ് എടുക്കും. എക്‌സ്‌ഹോസ്റ്റ് ടാപ്പ് ശൂന്യമാക്കാൻ എത്ര സമയമെടുക്കും?\n(a) 20 മിനിറ്റ്\n(b) 16 മിനിറ്റ്\n(c) 12 മിനിറ്റ്\n(d) 10 മിനിറ്റ്\nQ5. 12 പേർ 18 ദിവസം കൊണ്ട് ഒരു ജോലി പൂർത്തിയാക്കുന്നു. അവർ ജോലി തുടങ്ങി ആറു ദിവസം കഴിഞ്ഞപ്പോൾ4പേർ അവരോടൊപ്പം ചേർന്നു. ബാക്കി ജോലികൾ പൂർത്തിയാക്കാൻ അവരെല്ലാം എത്ര ദിവസം എടുക്കും?\n(c) 15 ദിവസം\n(d)9ദിവസം\nQ6 . നിശ്ചല വെള്ളത്തിൽ മണിക്കൂറിൽ 15 കിലോമീറ്റർ വേഗതയുള്ള ഒരു മോട്ടോർ ബോട്ട് 30 കിലോമീറ്റർ താഴേക്ക് പോയി നാലര മണിക്കൂറിനുള്ളിൽ തിരികെ വരും. സ്ട്രീമിന്റെ വേഗത കണ്ടെത്തുക: (a) 46 km/h\nQ7. രണ്ട് സംഖ്യകളുടെ LCM = 630 ആണ്, അവയുടെ ഏറ്റവും HCF = 9. സംഖ്യകൾ കൂട്ടിയാൽ കിട്ടുന്ന ഫലം 153 ആണെങ്കിൽ, അവ കുറച്ചാൽ കിട്ടുന്ന ഫലം എത്ര ?\nQ8 . അഞ്ച് അംഗങ്ങളുള്ള കുടുംബത്തിന്റെ ശരാശരി പ്രായം 24. ഇപ്പോഴത്തെ ഏറ്റവും പ്രായം കുറഞ്ഞ അംഗത്തിന്റെ പ്രായം 8 വർഷമാണെങ്കിൽ, ഏറ്റവും പ്രായം കുറഞ്ഞ അംഗത്തിന്റെ ജനനസമയത്ത് കുടുംബത്തിന്റെ ശരാശരി പ്രായം എത്രയായിരുന്നു?\nQ9. സത്യസന്ധമല്ലാത്ത ഒരു ഡീലർ തന്റെ സാധനങ്ങൾ വിലയ്ക്ക് വിൽക്കുന്നുവെന്ന് അവകാശപ്പെടുന്നു, പക്ഷേ അവൻ കിലോ ഭാരം 960 ഗ്രാം ഭാരം ഉപയോഗിക്കുന്നു. അവന്റെ നേട്ടത്തിന്റെ ശതമാനം കണ്ടെത്തുക.\nQ10 . A, B എന്നിവ യഥാക്രമം 35,000, 20,000 നിക്ഷേപിച്ചുകൊണ്ട് ഒരു ബിസിനസ്സ് ആരംഭിച്ചു. B5മാസത്തിനുശേഷം ബിസിനസ്സ് ഉപേക്ഷിച്ചു, C 15,000 രൂപയുമായി ബിസിനസ്സിൽ ചേർന്നു. വർഷാവസാനം നേടിയ ലാഭം 84,125 ആണ്. B യുടെ ലാഭവിഹിതം എത്രയാണ്?


Arvind Kejriwal's Holi picture is viral now ഈ ആണ്‍കുട്ടികളുടെ കൂട്ടത്തില് കേജ്രിവാളിനെ തിരിച്ചറിയാമോ? ഹോളി ആഘോഷത്തിന്റെ ചിത്രം വൈറല്\nArvind Kejriwals Holi Picture Is Viral Now\nഅവസാനം കേജ്രിവാള് തന്നെ താന് ഏതാണെന്ന് പറഞ്ഞ് രംഗത്തെത്തി\nMarch 21, 2019 07:29:06 pm\nരാജ്യമൊട്ടാകെ ഹോളി ആഘോഷത്തിലാണ്. ഹോളി ആഘോഷത്തിന്റെ ചിത്രങ്ങളും വീഡിയോകളും സോഷ്യല്‍മീഡിയയിലൂടെ പ്രചരിക്കുന്നുമുണ്ട്. ഇതിനിടയിലാണ് ഡല്‍ഹി മുഖ്യമന്ത്രി അരവിന്ദ് കേജ്രിവാളിന്റെ ഹോളി ആഘോഷ ചിത്രം വൈറലായി മാറിയത്. 1986ല് ഐഐടി ഖാരാഗ്പൂരില് പഠിച്ച് കൊണ്ടിരിക്കെ നടത്തിയ ഹോളി ആഘോഷത്തിനിടയിലുളള ചിത്രമാണിത്. അദ്ദേഹത്തിന്റെ സഹപാഠിയായിരുന്ന രാജീവ് സറഫ് ആണ് ചിത്രം ട്വിറ്ററില് പോസ്റ്റ് ചെയ്തത്.\nആഹ്ളാദഭരിതരായ മറ്റ് വിദ്യാര്‍ത്ഥികളോടൊപ്പം ചിരിച്ചുകൊണ്ട് നടക്കുന്ന കേജ്രിവാളിന്റെ ചിത്രമാണിത്. എന്നാല് കൂട്ടത്തില് ഏതാണ് കേജ്രിവാളെന്ന് എളുപ്പത്തില് തിരിച്ചറിയാന് സാധിക്കില്ല. പലരും കേജ്രിവാള് ഏതാണെന്ന് ഊഹിച്ച് പറഞ്ഞു. എന്നാല് അവസാനം കേജ്രിവാള് തന്നെ താന് ഏതാണെന്ന് പറഞ്ഞ് രംഗത്തെത്തി.\nThe one in the front wid brown trousers… //t.co/KVsd6M5Cff\nചിത്രത്തില് തവിട്ട് നിറത്തിലുളള പാന്റും ഹാഫ് കൈ ഷര്‍ട്ടും ഇട്ട് മുന്‍പന്തിയില് നില്‍ക്കുന്നയാളാണ് കേജ്രിവാള്. ഒരു മാധ്യമപ്രവര്‍ത്തകന്റെ ചോദ്യത്തിന് കേജ്രിവാള് തന്നെ ഉത്തരം നല്‍കി. ചിലര് രസകരമായ കമന്റുകളും ഇട്ടു.\nThe one on the left who tookaU-Turn pic.twitter.com/j8OOxXW9tp\n— Anish Kohli (@anish_kohli) March 21, 2019\n1989ലാണ് ഐഐടിയില് നിന്നും കേജ്രിവാള് ബി ടെക് പഠനം പൂര്‍ത്തിയാക്കിയത്. 1993ല് ഇന്ത്യന് റെവന്യു സര്‍വീസിലേക്ക് അദ്ദേഹം തിരഞ്ഞെടുക്കപ്പെട്ടു. ഇന്‍കം ടാക്സില് ജോയിന്റ് കമ്മീഷണറായിട്ടായിരുന്നു അദ്ദേഹം ജോലി ചെയ്തിരുന്നത്.\nTags: Aravind Kejriwal, College, Delhi, Viral Photo\nകടുവയെ പിടിച്ച കിടുവ! ഇംഗ്ലീഷ് വാക്കുകളുടെ അര്‍ത്ഥം അറിയാതെ ശശി തരൂര്, കുരുക്കിട്ട് അവതാരകന്\nLok Sabha Election 2019: ‘താമര വിരിയുമോ?’; ബിജെപി സ്ഥാനാര്‍ത്ഥി പട്ടിക പ്രഖ്യാപിച്ചു\nചരിത്ര തീരുമാനം; 200 യൂണിറ്റ് വരെ വൈദ്യുതി ഉപയോഗിക്കുന്നവര്‍ക്ക് ബില് ഇല്ല


ഒന്നിനു പിറകെ മറ്റൊന്നായി മൂന്നു ന്യൂനമര്‍ദങ്ങള് ; രണ്ട് മഴപ്രേരക ചുഴികളും ; കനത്ത മഴ തുടര്‍ന്നേക്ക - Samakalika Malayalam\nഒന്നിനു പിറകെ മറ്റൊന്നായി മൂന്നു ന്യൂനമര്‍ദങ്ങള് ; രണ്ട് മഴപ്രേരക ചുഴികളും ; കനത്ത മഴ തുടര്‍ന്നേക്കും\nBy സമകാലിക മലയാളം ഡെസ്‌ക് | Published: 20th September 2019 01:40 PM |\nLast Updated: 20th September 2019 01:40 PM | A+A A- |\nതിരുവനന്തപുരം : മണ്‍സൂണ് അന്ത്യപാദത്തോട് അടുക്കുമ്പോഴും കേരളത്തില് മിക്കയിടങ്ങളിലും കനത്ത മഴ തുടരുകയാണ്. അതിനിടെ ബംഗാള് ഉള്‍ക്കടലിലും അറബിക്കടലിലുമായി മൂന്നോളം ന്യൂനമര്‍ദങ്ങള്‍ക്ക് കളമൊരുങ്ങിയതായി റിപ്പോര്‍ട്ട് പുറത്തുവന്നു. ഒന്നിനു പിറകെ ഒന്നായാണ് മൂന്നു ന്യൂനമര്‍ദങ്ങള് സജീവമാകുന്നത്.\nആദ്യ ന്യൂനമര്‍ദം ഇതിനകം തന്നെ ദക്ഷിണേന്ത്യയില് സജീവമായിട്ടുണ്ട്. ഇതില് രണ്ട് മഴ പ്രേരക ചുഴികളുമുള്ളതായി കാലാവസ്ഥ വിദഗ്ധര് സൂചിപ്പിച്ചു. രണ്ടാമത്തെ ന്യൂനമര്‍ദം ഇന്ന് അറബിക്കടലില് കൊങ്കണ് തീരത്തായി രൂപപ്പെട്ട് വടക്കോട്ടു നീങ്ങും.\n24 നാണ് മൂന്നാമത്തെ ന്യൂനമര്‍ദം ബംഗാള് ഉള്‍ക്കടലില് രൂപപ്പെടുക. ഇത് കേരളത്തിലും ഭേദപ്പെട്ട മഴയ്ക്കു കാരണമാകും. ഒരേ കാലത്ത് മൂന്നു ന്യൂനമര്‍ദങ്ങള് രൂപംകൊള്ളുന്നത് അപൂര്‍വമാണെന്നും കാലാവസ്ഥാ വിദഗ്ധര് പറയുന്നു. ഇതോടെ അടുത്തമാസവും കനത്ത മഴ തുടരുമെന്നാണ് സൂചന.\nഇത്തവണ രാജ്യത്തിന്റെ മധ്യഭാഗത്തു നിന്നും ഒക്ടോബര് പകുതിയോടെ മാത്രമേ മഴ പിന്‍വാങ്ങുകയുള്ളൂ എന്നാണ് രാജ്യാന്തര ഏജന്‍സികളുടെ വിലയിരുത്തല്. ഇതോടെ കേരളത്തിലും തമിഴ്‌നാട്ടിലും തുലാമഴയ്ക്ക് തുടക്കമാകും. ഭേദപ്പെട്ട തുലാമഴ ഉണ്ടാകുമെന്നാണ് പ്രവചനം. ഇതോടെ ഇപ്പോല് തന്നെ 70 ശതമാനത്തോളം നിറഞ്ഞ അണക്കെട്ടുകളില് ജാഗ്രതും നിരീക്ഷണവും തുടരേണ്ടി വരും.\nകേരളത്തില് ഇന്നലെ വരെയുള്ള കണക്ക് അനുസരിച്ച് 14 ശതമാനം അധിക മഴയാണ് ലഭിച്ചത്. രാജ്യവ്യാപകമായി നാലുശതമാനം അധിക മഴ ലഭിച്ചതായും വിലയിരുത്തുന്നു. സെപ്തംബര് പകുതിയോടെ പിന്മാറേണ്ട കാലവര്‍ഷം, ഉത്തരേന്ത്യയില് നിന്നും ഇതുവരെയും പൂര്‍മായും പ്ന്‍വാങ്ങിയിട്ടില്ല. പാകിസ്ഥാനിലെ കനത്ത ചൂടും മണ്‍സൂണ് നിളുന്നതിന് കാരണമായി ചൂണ്ടിക്കാണിക്കപ്പെടുന്നുണ്ട്.\nമണ്‍സൂണ് ന്യൂനമര്‍ദങ്ങള് കാലാവസ്ഥ വിദഗ്ധര് മഴ പ്രേരക ചുഴി


ഏകദിന മത്സരം4പന്തിൽ വിജയിച്ച് മുംബൈ - Media Vision News\nഏകദിന മത്സരം4പന്തിൽ വിജയിച്ച് മുംബൈ\nഇന്‍ഡോര്: ഏകദിന മത്സരത്തില് ഒരു ടീം നാല് പന്തുകള് മാത്രമെടുത്ത് സ്‌കോര് പിന്തുടര്‍ന്ന് ജയിക്കുമോ.? ക്രിക്കറ്റ് ആരാധകരെ സംബന്ധിച്ചിടത്തോളം ആശ്ചര്യപ്പെടുത്തുന്ന സംഭവമായിരിക്കുമിത്. എന്നാന് ഇന്‍ഡോറില് നടന്ന് ഒരു മത്സരം ആശ്ചര്യങ്ങള്‍ക്കൊന്നും സ്ഥാനമില്ലെന്ന് തെളിയിച്ചു. നാഗലാന്‍ന്‍ഡ്- മുംബൈ വനിത ഏകദിനത്തിലാണ് രസകരമായ സംഭവം.\nടോസ് നേടിയ നാഗലാന്‍ഡ് ബാറ്റിങ് തിരഞ്ഞെടുക്കുകയായിന്നു. എന്നാല് മുംബൈക്ക് മുന്നില് കുഞ്ഞന്മാരായ നാഗാലാന്‍ഡ് 17 റണ്‍സിന് എല്ലാവരും പുറത്തായി. 17.4 ഓവറിലാണ് നാഗാലന്‍ഡ് താരങ്ങള് കൂടാരം കയറിയത്. ഒരാള്‍ക്ക് പോലും രണ്ടക്കം കാണാന് സാധിച്ചില്ല. ആദ്യ മൂന്ന് ഓവറില് സ്‌കോര്‍ബോര്‍ഡില് റണ്‍സൊന്നുമില്ലാതെ തന്നെ നാഗാലാന്‍ഡിനെ മൂന്ന് വിക്കറ്റുകള് നഷ്ടമായി. ഏഴ് വിക്കറ്റെടുത്ത മുംബൈ ക്യാപ്റ്റന് സയലി സത്ഖാരെയാണ് നാഗാലന്‍ഡിനെ തകര്‍ത്തത്.\nഒമ്പത് റണ്‍സ് നേടിയ സരിബയാണ് നാഗാലാന്‍ഡിന്റെ ടോപ് സ്‌കോറര്. എക്‌സ്ട്രാ ഇനത്തില് കിട്ടിയ മൂന്ന് റണ്‍സാണ് അടുത്ത ഉയര്‍ന്ന സ്‌കോര്. മുംബൈക്കായി അഞ്ച് ഓവര് എറിഞ്ഞ എസ് താക്കൂര് റണ്‍സൊന്നും വിട്ടുകൊടുത്തില്ല. റ്വിസുമ്വി എറിഞ്ഞ ആദ്യ ഓവറില് തന്നെ മുംബൈ ജയിച്ചു. ആദ്യ മൂന്ന് പന്തിലും ഇഷ ഒസ മൂന്ന് ഫോറുകള് നേടി. നോബൗളായ നാലാം പന്തില് ഇഷ സിംഗിളെടുത്തു. നാലാം പന്ത് നേരിട്ട വൃഷാലി ഭഗത് സിക്‌സടിച്ച് വിജയം പൂര്‍ത്തിയാക്കി.\nNext articleജനശതാബ്ദി ഓടിയത് പിറകോട്ട്, അതും 35 കിലോമീറ്റര് (വിഡിയോ)


ഗൃഹപ്രവേശന തലേദിവസം ഗൃഹനാഥന് കുഴഞ്ഞുവീണു മരിച്ചുKannur Varthakal Online\nഗൃഹപ്രവേശന തലേദിവസം ഗൃഹനാഥന് കുഴഞ്ഞുവീണു മരിച്ചു\nകണ്ണൂര് : ഗൃഹപ്രവേശനം നടക്കേണ്ട തലേദിവസം ഗൃഹനാഥന് കുഴഞ്ഞുവീണുമരിച്ചു. പള്ളിപ്രം കോളനിയിലെ പരേതരായ കുഞ്ഞിരാമന്-നാണി ദമ്പതികളുടെ മകന് ചിത്രനാ(56)ണ് മരണമടഞ്ഞത്. ഞായാറാഴ്ചയായിരുന്നു ചിത്രന് പുതുതായി പണിത വീടിന്റെ ഗൃഹപ്രവേശനം നടക്കേണ്ടിയിരുന്നത്.\nപുതിയ വീട്ടില് താമസിക്കാനുള്ള അവസാന ഒരുക്കത്തിലാണ് ചിത്രന് കുഴഞ്ഞുവീണുമരിച്ചത്. ഉടന്‍നാട്ടുകാരും ബന്ധുക്കളും നാട്ടുകാരും ചേര്‍ന്ന് തളാപ്പ് എ.കെ.ജി സഹകരണ ആശുപത്രിയിലെത്തിച്ചുവെങ്കിലും ജീവന് രക്ഷിക്കാനായില്ല. അറിയപ്പെടുന്ന കലാകാരനും ഗാനമേള, നാടകം തുടങ്ങിയ കലാപരിപാടികളിലെ നിറസാന്നിധ്യമായിരുന്നു ചിത്രന്.\nതബല, ട്രിപ്പിള് ജാസ് എന്നിവകൈക്കാര്യം ചെയ്യുന്നതില് വിദഗ്ദ്ധനായിരുന്നു. ഭാര്യ:സുധ. മക്കള്: അതുല്, അക്ഷയ്. അനുവിന്ദ്. സഹോദരങ്ങള്: സുരേഷ്ബാബു, ബൈജു, ശ്രീജ.\nPrevious അഴിക്കോട് ചാലിൽ താമസിക്കുന്ന കെ.വി അശോകൻ അന്തരിച്ചു\nNext കണ്ണപുരത്ത് യുവാവിനെ മരിച്ച നിലയിൽ കണ്ടെത്തി\nറേഡിയോയിലൂടെ ഗള്‍ഫ് മലയാളികളുടെ ഹൃദയം കവര്‍ന്ന വെട്ടൂർ ജി ശ്രീധരൻ അന്തരിച്ചു\nJune 30, 2022 kvonlinekannur\nചൊവ്വ സ്പിന്നിംഗിനു സമീപം പൗർണമിയിൽ മന്ദിയത്ത് ചന്ദ്രൻ നിര്യാതനായി


വിവാദമായ മരം മുറി ; ഇടപെട്ട് മുഖ്യമന്ത്രി - ഉത്തരവിന്‍റെ നിയമവശം പരിശോധിക്കാന് നിര്‍ദേശം | Pathanamthitta Media\nSaturday, December 4, 2021 10:23 am\nവിവാദമായ മരം മുറി ; ഇടപെട്ട് മുഖ്യമന്ത്രി – ഉത്തരവിന്‍റെ നിയമവശം പരിശോധിക്കാന് നിര്‍ദേശം\nതൊടുപുഴ : മുല്ലപ്പെരിയാര് ബേബി ഡാമിലെ മരം മുറിക്കാനുള്ള ഉത്തരവ് ഉദ്യോഗസ്ഥതലയോഗ തീരുമാന പ്രകാരമെന്നു റിപ്പോര്‍ട്ട്. ജലവിഭവവകുപ്പു സെക്രട്ടറി വിളിച്ച യോഗത്തിലായിരുന്നു തീരുമാനം. വനംവകുപ്പ് മേധാവി നല്‍കിയ റിപ്പോര്‍ട്ടിലാണു വിശദീകരണം. സുപ്രീംകോടതി നിര്‍ദേശങ്ങള് ചര്‍ച്ച ചെയ്തതിന്റെ അടിസ്ഥാനത്തിലാണു നടപടിയെന്നും റിപ്പോർട്ടിൽ പറയുന്നു. തിരുത്തിയ ഉത്തരവ് നാളെ തമിഴ്നാടിന് അയക്കും.\nമരംമുറി ഉത്തരവിലേക്കു നയിച്ച നിയമവശങ്ങള് പരിശോധിക്കാന് മുഖ്യമന്ത്രി നിർദേശം നൽകി. ഉത്തരവിനു കാരണമായ സുപ്രീംകോടതി ഉത്തരവും വനംവകുപ്പ് പുറത്തിറക്കിയ ഉത്തരവിന്റെ നിയമവശവും പരിശോധിക്കാനാണു മുഖ്യമന്ത്രി നിര്‍ദേശം നല്‍കിയത്. കഴിഞ്ഞ ദിവസമാണ് ബേബി ഡാമിന് താഴെയുള്ള 15 മരങ്ങൾ മുറിക്കാൻ തമിഴ്നാടിന് സംസ്ഥാന സർക്കാർ അനുമതി നൽകിയത്. എന്നാൽ ഈ തീരുമാനം മുഖ്യമന്ത്രിയും വനംമന്ത്രിയും അറിയാതെയായിരുന്നു. തുടർന്നു മുഖ്യമന്ത്രിയുടെ നിർദേശപ്രകാരം ഉത്തരവ് മരവിപ്പിക്കുകയായിരുന്നു. അസാധാരണ നടപടിയാണ് ഉണ്ടായതെന്നും അതിനു പിന്നിലെ കാരണം എന്താണെന്ന് അറിയില്ലെന്നും വനംമന്ത്രി എ.കെ. ശശീന്ദ്രൻ പറഞ്ഞു.\nജലവിഭവവകുപ്പ് പ്രിന്‍സിപ്പൽ സെക്രട്ടറി യോഗം വിളിച്ചത് അനുസരിച്ചാണു തീരുമാനമെന്നാണു വനം ഉദ്യോഗസ്ഥർ പറഞ്ഞിരിക്കുന്നത്. ഏതു സാഹചര്യത്തിലായാലും ഇത്തരം പ്രധാന കാര്യങ്ങൾ ഉദ്യോഗസ്ഥർ മാത്രം അറിഞ്ഞാൽപോര. സർക്കാരിനു മുകളിലാണ് ഉദ്യോഗസ്ഥരെന്നത് അംഗീകരിക്കാനാകില്ലെന്നും മന്ത്രി പറഞ്ഞു.\nPrevious articleപോക്‌സോ കേസില് പിടികിട്ടാപ്പുള്ളി വയനാട്ടില് വിവാഹം കഴിച്ച് താമസം ;9വര്‍ഷത്തിന് ശേഷം പിടിയില്\nNext articleദേശീയപാത വികസനം ; പുനരധിവാസവും നഷ്ടപരിഹാരവും നല്‍കി മാത്രമെ കുടിയൊഴിപ്പിക്കാവു – ഹൈകോടതി


മോദി സര്‍ക്കാര് കൊണ്ടുവന്ന എന്.ഐ.എ ഭേദഗതി ബില്ലിനെ അനുകൂലിച്ച് വോട്ടു ചെയ്യാനുള്ള കോണ്‍ഗ്രസ് തീരുമാനത്തെ ന്യായീകരിച്ച് കോണ്‍ഗ്രസ് എം.പി ആധിര് രഞ്ജന് ചൗധരി ; കോണ്‍ഗ്രസ് നിലപാടിനെക്കുറിച്ച് കേരളത്തിലെ ജനങ്ങളോട് എന്ത് പറയുമെന്ന് കെ. മുരളീധരനും ബെന്നി ബെഹനാനും\nഡല്‍ഹി : മോദി സര്‍ക്കാര് കൊണ്ടുവന്ന എന്.ഐ.എ ഭേദഗതി ബില്ലിനെ അനുകൂലിച്ച് വോട്ടു ചെയ്യാനുള്ള കോണ്‍ഗ്രസ് തീരുമാനത്തെ ന്യായീകരിച്ച് കോണ്‍ഗ്രസ് എം.പി ആധിര് രഞ്ജന് ചൗധരിയുടെ വാക്കുകള്. കോണ്‍ഗ്രസ് പാര്‍ലമെന്ററി പാര്‍ട്ടി അധ്യക്ഷ സോണിയാ ഗാന്ധിയുടെ അധ്യക്ഷതയില് അടച്ചിട്ട മുറിയില് ചേര്‍ന്ന യോഗത്തില് കേരളത്തില് നിന്നുള്ള കോണ്‍ഗ്രസ് എം.പിമാരടക്കം ബില്ലിനെതിരെ രംഗത്തുവന്നിരുന്നു. എന്നാല് ആധിര് രഞ്ജന് ചൗധരിയുടെ ഇടപെടലാണ് ഇവരെ അനുനയിപ്പിച്ചത്.\nകോണ്‍ഗ്രസ് എം.പിമാരായ കെ. മുരളീധരന്, ബെന്നി ബെഹനാന് എന്നിവരാണ് ഈ ബില്ലിനെ കോണ്‍ഗ്രസ് അനുകൂലിക്കരുതെന്ന് വാദിച്ചത്. എന്.ഐ.എയിലുള്ള വിശ്വാസക്കുറവ് കാരണം കേരളത്തിലെ ജനങ്ങള് പ്രത്യേകിച്ച് ന്യൂനപക്ഷ സമുദായം കോണ്‍ഗ്രസിന്റെ ഈ നിലപാടിനെ എങ്ങനെ വ്യാഖ്യാനിക്കുമെന്ന ആശങ്കയാണ് കോണ്‍ഗ്രസ് എം.പിമാര് ഉയര്‍ത്തിയത്.\nകേരളത്തില് കോണ്‍ഗ്രസിന്റെ എതിരാളികളായ സി.പി.ഐ.എം, സി.പി.ഐ എം.പിമാര് ബില്ലിനെ എതിര്‍ത്ത് വോട്ട് രേഖപ്പെടുത്തുമെന്നതും സഖ്യകക്ഷികളായ ഐ.യു.എം.എല്ലും ആര്.എസ്.പിയും വോട്ടെടുപ്പില് നിന്നു വിട്ടുനില്‍ക്കുമെന്നതും കോണ്‍ഗ്രസിന്റെ ആശങ്കകള്‍ക്ക് ആക്കംകൂട്ടിയിരുന്നു.\nഎന്നാല് പാര്‍ലമെന്റില് പ്രാദേശികമായി ചിന്തിക്കരുക്, ദേശീയമായി ചിന്തിക്കണമെന്നാണ് ആധിര് ചൗധരി ഇവരോട് പറഞ്ഞത്. കൂടാതെ വിഭജനം ലഭ്യമിട്ട് ആഭ്യന്തര മന്ത്രി അമിത് ഷാ പറഞ്ഞ വാക്കുകളും കോണ്‍ഗ്രസിനെ പ്രതിസന്ധിയിലാക്കിയിരുന്നു.


രണ്ടര സെന്റിൽ അടിപൊളി വീട് ; വൈറലായി മഞ്ജുക്കുട്ടന്റെ ഐഡിയ!! - Woodbee\nരണ്ടര സെന്റിൽ അടിപൊളി വീട് ; വൈറലായി മഞ്ജുക്കുട്ടന്റെ ഐഡിയ!!\nകരുനാഗപ്പള്ളി സ്വദേശിയായ മഞ്ജുകുട്ടൻറെ വീടാണ് സാമൂഹ്യമാധ്യമങ്ങൾ ഏറ്റെടുത്തത്. മനോഹരമായ ഈ വീടിനെ കുറിച്ച് പലർക്കും സംശയങ്ങൾ ഏറെയാണ്.\nകഴിഞ്ഞ കുറച്ചു ദിവസങ്ങളായി ഒരു വീട് സോഷ്യൽ മീഡിയയിൽ വൈറലാണ്. രണ്ടര സെന്റ് ഭൂമിയിലുള്ള വ്യത്യസ്തമായ നിർമ്മാണം തന്നെയാണ് വീടിനെ വൈറൽ ആക്കിയത്.\nകരുനാഗപ്പള്ളി സ്വദേശിയായ മഞ്ജുകുട്ടൻറെ വീടാണ് സാമൂഹ്യമാധ്യമങ്ങൾ ഏറ്റെടുത്തത്. മനോഹരമായ ഈ വീടിനെ കുറിച്ച് പലർക്കും സംശയങ്ങൾ ഏറെയാണ്. ആദ്യം സാമൂഹ്യമാധ്യമങ്ങളിൽ ഒന്നര സെന്റ് ഭൂമിയിലെ വീട് എന്ന ക്യാപ്ഷനോടെയാണ് വൈറലായത്. എന്നാൽ ഒന്നര സെന്റ് ഭൂമി അല്ലെന്നും രണ്ടര സെന്റ് ഉണ്ടെന്നും മഞ്ജുകുട്ടൻ തിരുത്തിയിരുന്നു.\nഒറ്റമുറി കൂരയിൽ നിന്നാണ് കൊട്ടാരം പോലൊരു വീട്ടിലേക്ക് കൊല്ലം സ്വദേശി മഞ്ജുക്കുട്ടനും കുടുംബവും താമസം മാറുന്നത്.\nവർഷങ്ങൾക്ക് മുമ്പ് തെങ്ങിനോട് ഓല മെടഞ്ഞ് കെട്ടി അതിലാണ് ഇവർ കഴിഞ്ഞിരുന്നത്. 25 വർഷത്തോളം ചെറിയ ഒരു വീട് കെട്ടിയാണ് താമസിച്ചിരുന്നത്. ജനകീയാസൂത്രണ പദ്ധതി പ്രകാരമാണ് ആ വീട് വെച്ചത്. പക്ഷേ5വർഷം കഴിഞ്ഞപ്പോൾ തന്നെ വീട് പൊളിയാൻ തുടങ്ങി. പുറത്ത് പെയ്യുന്നത് പോലെ തന്നെ മഴ അകത്തും പെയ്യും. കഴിഞ്ഞ മഴക്കാലം വരെ അങ്ങനെയാണ് ഇവർ കഴിഞ്ഞത്.\nമഞ്ജുക്കുട്ടന്റെ അവസ്ഥ അറിഞ്ഞ് ഒരു സുഹൃത്ത് വീട് വെയ്ക്കാനായി 50,000 രൂപ നൽകി. സുഹൃത്ത് കൂടിയായ അഖിൽ എന്ന ആർക്കിടെക്ടിനെ സമീപിച്ച് എന്റെ കുറച്ച് ആശയങ്ങളും അഖിലിന്റെ കാഴ്ചപ്പാടുകളുമൊക്കെ ചേർത്താണ് വീടിന്റെ ആദ്യ പ്ലാന് തയ്യാറാക്കിയത്. ഷഫീക്ക് എന്ന സുഹൃത്താണ് കോൺട്രാക്ടർ.\nനിലവിൽ 2.15 സെന്റിനകത്ത്3മുറി,3ബാത്‍റൂം,2ഓപ്പൺ ഏരിയ, വർക് ഏരിയ, അടുക്കള, ഒരു സ്റ്റെയർ റൂം, സ്വീകരണ മുറി എന്നിവ അടങ്ങിയ വീടാണ് പണിഞ്ഞിരിക്കുന്നത്. പണി എല്ലാം കഴിഞ്ഞാണ് കോൺട്രാക്ടർക്ക് പണം നൽകിയത്. ലൈഫ് പദ്ധതി പ്രകാരം4ലക്ഷം കിട്ടി. പിന്നെ ഗൃഹപ്രവേശ സമയത്ത് പലരായി തന്നത്7ലക്ഷം രൂപയാണ്.\nവീടെന്ന് പറയുന്നത് എല്ലാവരുടെയും സ്വകാര്യ ഇടമാണെന്നും വൈറലാകുമെന്ന് കരുതിയില്ലെന്നും മഞ്ജുക്കുട്ടൻ പറയുന്നു. വീടിന്റെ ചിത്രം കണ്ട പലരുടേയും സംശയം ഫർണിച്ചർ എങ്ങനെ അകത്തു കയറ്റും എന്നതായിരുന്നു. ഇന്ന് ഫർണിച്ചറുകളെല്ലാം പീസായിട്ടാണ് ലഭിക്കുക. വീടിനകത്ത് എത്തിച്ച് ഫിറ്റ് ചെയ്താൽ മതി. വീടിന്റെ മുകളിൽ ടെറസിൽ നല്ല സ്ഥലുമുണ്ട്. അവിടെ പച്ചക്കറി കൃഷി തുടങ്ങാം. മാലിന്യം നിക്ഷേപിക്കാം. ഈ രണ്ടേകാൽ സെന്റിൽ തന്നെ വാട്ടർ ടാങ്കും സെപ്റ്റിക് ടാങ്കും ശാസ്ത്രീയമായി തന്നെ സ്ഥാപിച്ചിട്ടുണ്ട്.\nയൂത്ത് കോൺഗ്രസ് സംസ്ഥാന സെക്രട്ടറി കൂടിയായ മഞ്ജുക്കുട്ടൻ ജീവിതത്തിലെ വലിയ ആഗ്രഹം പൂർത്തീകരിച്ച സന്തോഷത്തിലാണിപ്പോൾ. അമ്മയും ചേട്ടനും ചേട്ടന്റെ ഭാര്യയും അവരുടെ കുഞ്ഞും മഞ്ജുക്കുട്ടനും ആണ് ഈ വീട്ടിൽ താമസിക്കുന്നത്.\nകുളിമുറിയിൽ നിന്ന് രോഗങ്ങളെ അകറ്റി നിർത്താം; നിർമ്മാണത്തിലും പരിപാലനത്തിലും അല്പം ശ്രദ്ധിച്ചാൽ മതി


Asif Ali, Baburaj, Mammootty, Mathrubhumi Film Awards, ആസിഫ് അലി, ബാബുരാജ്, മമ്മൂട്ടി, ദുല്‍ഖര് സല്‍മാന്, മാതൃഭൂമി അവാര്‍ഡ് - Malayalam Filmibeat\nമമ്മൂട്ടിയുടെ കൂളിങ് ഗ്ലാസ് ആസിഫ് അലി ഇടേണ്ട!!\n| Published: Wednesday, March 7, 2012, 13:00 [IST]\nമലയാള സിനിമയില് കൂളിങ് ഗ്ലാസിടാനുള്ള അധികാരം ചിലര്‍ക്ക് മാത്രമേ ഉള്ളൂവെന്നും അവരുടെ അവകാശികളായി മറ്റു ചിലര് രംഗത്തു വന്നിട്ടുണ്ടെന്നും ബാബുരാജ്. യുവതാരം ആസിഫിന്റെ കൂളിങ് ഗ്ലാസ് അഴിപ്പിച്ചുവെച്ചു കൊണ്ടുള്ള ബാബുരാജിന്റെ ഈ ഡയലോഗ് ആര്‍ക്കെതിരെയുള്ള ഒളിയമ്പാണെന്ന് മനസ്സിലാക്കാന് വലിയ 'പുത്തി'യൊന്നും വേണ്ട.\nമാതൃഭൂമി-കല്യാണ് സില്‍ക്‌സ് അവാര്‍ഡ് ദാന ചടങ്ങില് അവതാരകരായെത്തിയപ്പോഴാണ് ബാബുരാജും ആസിഫ് അലിയും തമാശകളിലൂടെയും ഈ കൊച്ചുപാരകളും ഒളിയമ്പുകളുമൊക്കെ എടുത്തുപ്രയോഗിച്ചത്. മോളിവുഡിലെ താരരാജക്കന്മാരെയും സംഘടനകളെയും തോണ്ടാനുള്ള ധൈര്യവും വേദിയില് ഇവര് കാണിച്ചു.\nകൂളിങ് ഗ്ലാസ് ധരിച്ചുവന്ന ആസിഫിനോട് അതിനുള്ള യോഗ്യതയില്ലെന്ന് ബാബുരാജ് പറഞ്ഞുകൊടുത്തപ്പോള് ആ ഷോ താന് കണ്ടുവെന്നായിരുന്നു ആസിഫിന്റെ മറുപടി. ഇനി ഞാനെങ്ങാന് കൂളിങ് ഗ്ലാസിട്ടാല് വിലക്ക് വരാന് സാധ്യതയുണ്ടോയെന്നും ആസിഫ് അലി ആശങ്ക പ്രകടിപ്പിച്ചു. ശരിയാ, മിണ്ടിയാല് വിലക്കുന്ന കാലമാണിതെന്നു പറഞ്ഞ് ബാബുരാജ് ഇതിനെ പിന്താങ്ങിയത് ആരുടെയൊക്കെയോ 'അമ്മ'യ്ക്ക് കൊണ്ടുകാണണം.\nമൊബൈല് ഫോണെടുക്കാന് മടിയുള്ള മലയാള നടനെന്ന ബാബുരാജിന്റെ ചോദ്യത്തിന് ഒരു ചമ്മിയ ചിരി മാത്രമായിരുന്നു ആസിഫിന്റെ മറുപടി. സെലിബ്രറ്റി ക്രിക്കറ്റില് കളിയ്ക്കാനിറങ്ങാത്തതിന്റ കാരണവും ആസിഫ് അലി ബാബുരാജിന് മനസ്സിലാക്കി കൊടുത്തു.\nപള്‍സര് ബൈക്കില് ഗുണ്ടാവേഷത്തിലും പിന്നീട് ഷെര്‍വാണിയുമൊക്കെ ധരിച്ചെത്തിയാണ് ഇരുവരും കാണികളെ കയ്യിലെടുത്തത്.\nRead more about: asif ali baburaj mammootty ആസിഫ് അലി ബാബുരാജ് മമ്മൂട്ടി\nStory first published: Wednesday, March 7, 2012, 13:00 [IST]


മസൂദ് അസ്ഹറിനെ പാകിസ്ഥാന് ജയില് മോചിതനാക്കിയെന്ന് റിപ്പോര്‍ട്ട്; രാജ്യത്ത് ഭീകരാക്രമണ സാധ്യത • ഇ വാർത്ത | evartha\nമസൂദ് അസ്ഹറിനെ പാകിസ്ഥാന് ജയില് മോചിതനാക്കിയെന്ന് റിപ്പോര്‍ട്ട്; രാജ്യത്ത് ഭീകരാക്രമണ സാധ്യത\nന്യൂഡല്‍ഹി: ജെയ്‌ഷെ മുഹമ്മദ് തലവന് മസൂദ് അസ്ഹറിനെ പാകിസ്ഥാന് ജയില് മോചിതനാക്കിയെന്ന് റിപ്പോര്‍ട്ട്. ഇന്ത്യയ്ക്കെതിരെ ഭീകരയുദ്ധം നടത്താനുള്ള നീക്കത്തിന്റെ ഭാഗമായാണ് മസൂദിനേ മോചിപ്പിച്ചതെന്നാണ് സൂചന. കശ്മീര് അതിര്‍ത്തികളിലും, സിയാക്കോട്ടിലും, രാജസ്ഥാന് മേഖലകളിലും ഇന്ത്യ സുരക്ഷ ശക്തമാക്കി. നിയമവിരുദ്ധ പ്രവര്‍ത്തന നിരോധന ബില് (യുഎപിഎ) പ്രകാരം ഇന്ത്യ ഭീകരനായി പ്രഖ്യാപിച്ചയാളാണ് മസൂദ് അസ്ഹര്.\nകശ്മീരിന്റെ പ്രത്യേക പദവി എടുത്തു കളഞ്ഞ കേന്ദ്രസര്‍ക്കാര് നടപടിക്കെതിരെ ശക്തമായ പ്രതിഷേധം പാക് പ്രധാനമന്ത്രി ഉന്നയിച്ചിരുന്നു. അന്താരാഷ്ട്ര തലത്തില് ഏറെ സമ്മര്‍ദ്ദമുണ്ടായതിനെ തുടര്‍ന്നാണ് പാകിസ്ഥാന് കോടതി അസറിനെ തടവിലാക്കിയത്. അന്താരാഷ്ട്ര തലത്തിലെ ഒറ്റപെടലുകളില് അസ്വസ്ഥനായ ഇമ്രാന് ഏതുവിധേനയും കശ്മീര് വിഷയത്തിലൂടെ ഭീകര സംഘടനകളെ ഒരുമിപ്പിക്കാനാണ് ശ്രമിക്കുന്നതെന്ന് സൈനിക വൃത്തങ്ങള് വിലയിരുത്തുന്നു.\n2001ലെ പാര്‍ലമെന്റ് ആക്രമണം, കഴിഞ്ഞ ഫെബ്രുവരിയിലെ പുല്‍വാമ ആക്രമണം എന്നിവയ്ക്കു നേതൃത്വം നല്‍കിയത് മസൂദ് അസ്ഹര് ആണ്.


ഇന്ത്യ–ന്യൂസീലൻഡ് 3–ാം ട്വന്റി20, മൽസര വിശകലനം | India-New Zealand 3rd T20, Match Analysis | Manorama Online\nലീ അകമ്പാടം February 11, 2019 02:41 PM IST\nന്യൂസീലൻഡിനെതിരെ പുറത്തായി മടങ്ങുന്ന വിജയ് ശങ്കറിന്റെ നിരാശയും വിക്കറ്റെടുത്ത മിച്ചൽ സാന്റ്നറിന്റെ ആഹ്ലാദവും.\n‘ഫോട്ടോഫിനിഷിൽ’ തോൽവി വഴങ്ങേണ്ടി വന്ന ഒരു ക്രിക്കറ്റ് മൽസരം നിരാശയ്ക്കൊപ്പം പ്രതീക്ഷകൂടി സമ്മാനിക്കുന്ന കാഴ്ച മുൻപ് ഇന്ത്യൻ ക്രിക്കറ്റിലുണ്ടായിട്ടുണ്ടോ? ഉണ്ടെങ്കിലും ഇല്ലെങ്കിലും അത്തരമൊരു മൽസരത്തിനാണ് ഹാമിൽട്ടനിലെ സെ‍ഡൻ പാർക്ക് ഇന്നലെ സാക്ഷ്യം വഹിച്ചത് (ബോളിങ്ങിലെയും ഫീൽഡിങ്ങിലെയും ദയനീയ പ്രകടനം മറന്നല്ല ഇങ്ങനെ കുറിക്കുന്നത്. പക്ഷേ, ബാറ്റിങ്ങിലെ പ്രതിഭയുടെ ചില മിന്നലാട്ടങ്ങൾ ഈ മൽസരത്തെ പ്രതീക്ഷയുടെ പക്ഷത്തു നിർത്താൻ പ്രേരിപ്പിക്കുന്നു). ന്യൂസീലൻഡുമായി ഇഞ്ചോടിഞ്ചു പൊരുതിയ മൽ‌സരം വെറും നാലു റൺസിനാണ് ഇന്ത്യ കൈവിട്ടത്. ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ന്യൂസീലൻഡ് നിശ്ചിത 20 ഓവറിൽ നാലു വിക്കറ്റ് നഷ്ടത്തിൽ 212 റൺസെടുത്തപ്പോൾ, ഇന്ത്യയുടെ മറുപടി 20 ഓവറിൽ ആറു വിക്കറ്റ് നഷ്ടത്തിൽ 208 റൺസിൽ അവസാനിച്ചു.\nനിദാഹാസ് ട്രോഫിയിലെ ആ ഉശിരൻ പ്രകടനത്തിന്റെ ഓർമകൾ ആരാധകരിൽ ഉണർത്തി ദിനേഷ് കാർത്തിക് അവസാന പന്തുവരെ ക്രീസിൽ ഉണ്ടായിരുന്നു. ഇന്നിങ്സിലെ അവസാന പന്തിൽ കാർത്തിക് പടുകൂറ്റൻ സിക്സ് കണ്ടെത്തുകയും ചെയ്തു. 16–ാം ഓവറിന്റെ മൂന്നാം പന്തിൽ ക്രീസിൽ ഒരുമിച്ച ദിനേഷ് കാർത്തിക്–ക്രുനാൽ പാണ്ഡ്യ സഖ്യം വെറും 28 പന്തിൽനിന്ന് 63 റൺസ് നേടിയിട്ടാണ് മൽസരം ഇന്ത്യ കൈവിട്ടതെന്ന് ഓർക്കുക. വിജയത്തിനായി അവസാന പിടച്ചിൽ വരെ നടത്തിയിട്ടും നാലു റൺസ് അകലെ മൽസരം കൈവിടാനായിരുന്നു ഇന്ത്യയുടെ വിധി. ഒപ്പം ഓസ്ട്രേലിയ, ന്യൂസീലൻഡ് പര്യടനങ്ങളിൽ ആദ്യമായി ഒരു പരമ്പര നഷ്ടവും!\nഅതിലേറെ വേദന മറ്റൊന്നാണ്. ന്യൂസീലൻഡ് മണ്ണിൽ ആദ്യമായി ഒരു ട്വന്റി20 പരമ്പര നേടാനുള്ളള അവസരമാണ് കയ്യകലത്തിൽ നഷ്ടമായത്. ട്വന്റി20യിൽ ഇന്ത്യയ്ക്കു മുന്നിൽ ന്യൂസീലൻഡ് എന്ന എതിരാളിയുടെ വലിപ്പം ഇരട്ടിയാവുകയും ചെയ്തിരിക്കുന്നു.\n∙ ഒന്നാം ട്വന്റി20യുടെ കാർബൺ കോപ്പി!\nഇന്ത്യ കനത്ത തോൽവി വഴങ്ങിയ വെല്ലിങ്ടൻ ട്വന്റി20യുടെ കാർബൺ കോപ്പിയായിരുന്നു ഈ മൽസരം. ടോസ് നേടിയത് ഇന്ത്യൻ ക്യാപ്റ്റൻ രോഹിത് ശർമ. ‘മികച്ച ചേസിങ് ടീമെ’ന്ന ആത്മവിശ്വാസത്തിൽ ന്യൂസീലൻ‌ഡിനെ ബാറ്റിങ്ങിന് അയയ്ക്കുന്നു. ഓപ്പണർമാർ തകർത്തടിച്ചതോടെ ന്യൂസീലൻഡ് കൂറ്റൻ സ്കോറും കുറിച്ചു. വെല്ലിങ്ടനിൽ ഇത് 219 റൺസായിരുന്നെങ്കിൽ ഇവിടെ 212 ആയി എന്ന വ്യത്യാസം മാത്രം. അതിന് അകമ്പടിയായി ഇന്ത്യൻ ബോളർമാരുടെ അയഞ്ഞ പ്രകടനവും ഫീൽഡർമാരുടെ കൈവിട്ട സഹായവും പതിവുപോലെ.\nമറുപടി ബാറ്റിങ്ങിൽ പക്ഷേ, ചില്ലറ വ്യത്യാസങ്ങളുണ്ട്. ബാറ്റിങ് ലൈനപ്പിന്റെ കാര്യത്തിൽ വെല്ലിങ്ടൻ ട്വന്റി20യുടെ തനിപ്പകർപ്പായിരുന്നു ഈ മൽസരവും. രോഹിതും ധവാനും ഓപ്പൺ ചെയ്ത ഇന്ത്യൻ ഇന്നിങ്സിൽ വിജയ് ശങ്കർ ഒരിക്കൽക്കൂടി വൺഡൗണായെത്തി. കഴിഞ്ഞ മൽസരത്തിൽ ഋഷഭ് പന്ത് വന്ന സ്ഥാനത്താണിത്. തുടർന്നങ്ങോട്ടും ആദ്യ മൽസരത്തിലെ സ്ഥിതി തന്നെ.\nലൈനപ്പിലെ സാമ്യം പക്ഷേ ബാറ്റിങ്ങിലുണ്ടായിരുന്നില്ല. വെല്ലിങ്ടനിൽ ഇന്ത്യൻ ബാറ്റ്സ്മാൻമാർ തുടക്കത്തിൽത്തന്നെ ആയുധം വച്ചു കീഴടങ്ങിയെങ്കിൽ, ഹാമിൽട്ടനിൽ കളി മാറി. കളത്തിലിറങ്ങിയവരിൽ ശിഖർ ധവാൻ, മഹേന്ദ്രസിങ് ധോണി എന്നിവരൊഴികെയുള്ളവരെല്ലാം ബാറ്റിങ്ങിൽ ശോഭിച്ചു. ആദ്യ മൽസരത്തിലെ പിഴവു തിരുത്തി കളത്തിലിറങ്ങിയ ബാറ്റ്സ്മാൻമാർക്ക് ഈ മൽസരത്തിൽ ചെറിയ പിഴവുകൾ മാത്രമേ സംഭവിച്ചുള്ളൂ. അതുപക്ഷേ, മൽസരം തോൽക്കാൻ കാരണമായെന്നു മാത്രം. അവസാന ഓവറിൽ സിംഗിൾ ഓടാനുള്ള അവസരം വേണ്ടെന്നുവച്ച് ക്രുനാൽ പാണ്ഡ്യയെ തിരിച്ചയച്ച ദിനേഷ് കാർത്തിക്കിന്റെ പാളിപ്പോയ ആത്മവിശ്വാസം അത്തരമൊരു പിഴവാണ്. അതുപക്ഷേ എടുത്തു പറയാൻ മാത്രമില്ല താനും.\n∙ വ്യക്തിഗത പ്രകടനങ്ങളില്ല, ടീം മികവു മാത്രം\n20 ഓവറിൽ 213 റൺസ് എന്ന കൂറ്റൻ വിജയലക്ഷ്യം പിന്തുടർന്ന ഇന്ത്യൻ ടീമിൽ ഒരാൾ പോലും അർധസെഞ്ചുറി നേടിയില്ല. എന്നിട്ടും ഇന്ത്യ വിജയലക്ഷ്യത്തിന് തൊട്ടടുത്തുവരെ എത്തി! വ്യക്തിഗത പ്രകടനങ്ങളേക്കാൾ ടീമെന്ന നിലയിലാണ് ഇന്ത്യ ഈ മൽസരത്തെ സമീപിച്ചതെന്നു വ്യക്തം. ഇന്ത്യൻ നിരയിൽ അർധസെഞ്ചുറി പിന്നിട്ട കൂട്ടുകെട്ടുകൾ പോലും രണ്ടേയുള്ളൂ. വിജയവഴിയിൽ കരുത്തേകാൻ അതുതന്നെ ധാരാളമായിരുന്നു. പക്ഷേ, ചെറിയ പിഴവ് മൽസരം തോൽപ്പിച്ചു കളഞ്ഞു.\n28 പന്തിൽ അഞ്ചു ബൗണ്ടറിയും രണ്ടു സിക്സും സഹിതം 43 റണ്‍സെടുത്ത വിജയ് ശങ്കറാണ് ഇന്ത്യയുടെ ടോപ് സ്കോറർ. ക്യാപ്റ്റൻ രോഹിത് ശർമ (32 പന്തിൽ 38), ഋഷഭ് പന്ത് (12 പന്തിൽ 28), ഹാർദിക് പാണ്ഡ്യ (11 പന്തിൽ 21), ദിനേഷ് കാർത്തിക് (16 പന്തിൽ പുറത്താകാതെ 33), ക്രുനാൽ പാണ്ഡ്യ (13 പന്തിൽ പുറത്താകാതെ 26) എന്നിവരെല്ലാം ഇന്ത്യയ്ക്കായി മികച്ച പോരാട്ടം കാഴ്ചവച്ചു. നിരാശപ്പെടുത്തിയത് ഓപ്പണർ ശിഖർ ധവാൻ (നാലു പന്തിൽ അഞ്ച്), മഹേന്ദ്രസിങ് ധോണി (നാലു പന്തിൽ രണ്ട്) എന്നിവർ മാത്രം.\nസ്കോർബോർഡിൽ ആറു റൺസ് മാത്രമുള്ളപ്പോൾ ധവാൻ പുറത്തായശേഷം രണ്ടാം വിക്കറ്റിൽ അർധസെഞ്ചുറി കൂട്ടുകെട്ട് തീർത്ത രോഹിത് ശർമ – വിജയ് ശങ്കർ സഖ്യമാണ് ഇന്ത്യയെ കരകയറ്റിയത്. 50 പന്തിൽ ഇരുവരും 75 റൺസ് കൂട്ടിച്ചേർത്തു. കഴിഞ്ഞ മൽസരങ്ങളിൽ മികച്ച തുടക്കം ലഭിച്ചെങ്കിലും മുതലാക്കാനാകാതെ പോയ വിജയ് ശങ്കർ ഇക്കുറി ആ കേടു തീർത്തു. അർഹിച്ച അർധസെഞ്ചുറി നഷ്ടമായെങ്കിലും, ഇന്ത്യൻ ടീമിൽ അദ്ദേഹത്തിന്റെ സ്ഥാനം അടയാളപ്പെടുത്തിയാണ് ശങ്കർ പുറത്തായത്. പിന്നീട് പിരിയാത്ത ഏഴാം വിക്കറ്റിൽ ദിനേഷ് കാർത്തിക്–ക്രുനാൽ പാണ്ഡ്യ സഖ്യം വെറും 28 പന്തിൽനിന്ന് 63 റൺസ് കൂട്ടിച്ചേർത്തതാണ്. എന്നിട്ടും ഇന്ത്യയ്ക്ക് വിജയം എത്തിപ്പിടിക്കാനായില്ല.\n∙ തകർത്തടിച്ച് പന്തും ഹാർദിക്കും\nന്യൂസീലൻഡ് ഉയർത്തിയ കൂറ്റൻ സ്കോർ പിന്തുടരുമ്പോൾ ഋഷഭ് പന്ത്, ഹാർദിക് പാണ്ഡ്യ എന്നിവർ നടത്തിയ പ്രകടനം ശ്രദ്ധേയമായി തോന്നി. ഋഷഭ് പന്ത് വെറും 12 പന്തുകൾ മാത്രമാണ് ക്രീസിൽ നിന്നത്. അതിനിടെ മൂന്നു സിക്സും ഒരു ബൗണ്ടറിയും സഹിതം 28 റൺസാണ് ഇന്ത്യൻ ഇന്നിങ്സിൽ ചേർത്തത്. സ്ട്രൈക്ക് റേറ്റ് 233.33. ഇന്ത്യൻ നിരയിൽ കൂടിയ സ്ട്രൈക്ക് റേറ്റ്.\nഹാർദിക് ആകട്ടെ, ക്രീസിൽ നിന്നത് വെറും 11 പന്തുകളാണ്. അടിച്ചെടുത്തത് ഒരു ബൗണ്ടറിയും രണ്ടു സിക്സും സഹിതം 21 റൺസ്. സ്ട്രൈക്ക് റേറ്റ് 190.90. ഇന്ത്യൻ നിരയിൽ നാലാം സ്ഥാനം. ഇരുവരുടെയും ഇന്നിങ്സുകൾക്ക് ഒരു പ്രത്യേകതയുണ്ടായിരുന്നു. നിലയുറപ്പിച്ചു കളിച്ചുവന്ന വിജയ് ശങ്കർ പുറത്തായപ്പോഴാണ് പന്ത് ക്രീസിലെത്തിയത്. നേരിട്ട ആദ്യ പന്തുതന്നെ ബൗണ്ടറി കടത്തിയാണ് പന്ത് തുടങ്ങിയത്. പിന്നാലെ പടുകൂറ്റൻ സിക്സും!\nഹാർദിക്കിന്റെ കാര്യവും വ്യത്യസ്തമല്ല. തകർത്തടിച്ച് ഋഷഭ് പന്ത് പുറത്തായതിനു പിന്നാലെ ക്രീസിലെത്തിയതാണ് ഹാർദിക്. നേരിട്ട ആദ്യ പന്തുതന്നെ ഗാലറിയിലാണ് വിശ്രമിച്ചത്. കൂറ്റൻ സ്കോർ പിന്തുടരുമ്പോൾ എങ്ങനെ തുടങ്ങണമെന്നതിന്റെ ഉത്തമോദാഹരണമായ രണ്ട് ഇന്നിങ്സുകൾ. പറഞ്ഞിട്ട് കാര്യമില്ലെന്നറിയാം. എന്നാലും, ഇവരിലൊരാൾ കുറച്ചുനേരം കൂടി ക്രീസിലുണ്ടായിരുന്നെങ്കിൽ മൽസരഫലം മറ്റൊന്നായേനെ!\n∙ കയ്യടിക്കണം, കാർത്തിക്–ക്രുനാൽ സഖ്യത്തിനും\nഅവസാന ഓവറിലെ ചെറിയ പിഴവു മാറ്റിനിർത്തിയാൽ കയ്യടിക്കേണ്ട പ്രകടനമായിരുന്നു ഏഴാം വിക്കറ്റിൽ ദിനേഷ് കാർത്തിക് – ക്രുനാൽ പാണ്ഡ്യ സഖ്യം പുറത്തെടുത്തത്. 16–ാം ഓവറിന്റെ മൂന്നാം പന്തിലാണ് ഇരുവരും ക്രീസിൽ ഒരുമിക്കുന്നത്. അപ്പോൾ വിജയത്തിലേക്കു വേണ്ടിയിരുന്നത് 68 റൺസ്. കയ്യിലുള്ളത് 28 പന്തും! ഇവരിലൊരാൾ പുറത്തായാൽ പിന്നീട് ക്രീസിലെത്താനുള്ളത് ബോളർമാർ മാത്രമായ കുൽദീപ് യാദവ്, ഭുവനേശ്വർ കുമാർ, ഖലീൽ അഹമ്മദ് എന്നിവർ. എന്നിട്ടും പോരാട്ടം ന്യൂസീലൻഡ് ക്യാംപിലേക്ക് നയിച്ച് ഇവർ പുറത്തെടുത്ത ആത്മവിശ്വാസത്തിന്, എത്ര കയ്യടിച്ചാലാണ് മതിയാവുക!\nഅതിസമ്മർദ്ദത്തിനിടയിലും മനക്കരുത്ത് ചോരാതെ ബാറ്റുപിടിച്ച ഇരുവരും ഓരോ ഓവറിലും കൂട്ടിച്ചേർത്ത റൺസ് ഇങ്ങനെ:\nഅവസാന ഓവറിൽ ഇന്ത്യയ്ക്ക് വിജയത്തിലേക്ക് വേണ്ടിയിരുന്നത് 16 റൺസാണ്. പന്തെറിയുന്നത് ന്യൂസീലൻഡ് നിരയിലെ അനുഭവ സമ്പത്തുള്ള പേസ് ബോളർ ടിം സൗത്തി. പതറാതെ ക്രീസിൽ നിന്ന ദിനേഷ് കാർത്തിക്കും പാണ്ഡ്യയും ആവതു ശ്രമിച്ചെങ്കിലും പോരാട്ടം നാലു റൺസ് അകലെ അവസാനിച്ചു. 28 പന്തുകൾ ക്രീസിൽനിന്ന ഇവരുടെ സഖ്യം 63 റൺസാണ് സ്കോർ ബോർഡിൽ ചേർത്തത്. എന്നിട്ടും തോറ്റത് നിർഭാഗ്യം കൊണ്ടുകൂടിയാണ്. കാർത്തിക് (16 പന്തിൽ പുറത്താകാതെ 33), പാണ്ഡ്യ (13 പന്തിൽ പുറത്താകാതെ 26) എന്നിവർ 200നു മുകളിൽ സ്ട്രൈക്ക് റേറ്റ് നിലനിർത്തിയാണ് കളിച്ചതെന്നതും ചേർത്തുവായിക്കണം.\n∙ പാളിയ ബോളിങ്, ചോർന്ന ഫീൽഡിങ്\nഅതേസമയം, ഇന്ത്യൻ ബോളിങ്ങിലെ അച്ചടക്കമില്ലായ്മയും ഫീൽഡിങ്ങിലെ ‘സ്കൂൾ നിലവാരവും’ എടുത്തു പറയണം. തോൽവിക്കു കാരണമായതും മറ്റൊന്നല്ല. വെല്ലിങ്ടനിലെ ഒന്നാം ഏകദിനത്തിന്റെ തുടർച്ചയായിരുന്ന സെഡൻ പാർക്കിൽ ഇന്ത്യൻ ബോളിങ്. സത്യത്തിൽ, ഇന്ത്യൻ ബോളർമാരും ഫീൽഡർമാരും ‘കൈവിട്ടു സഹായിച്ച’തോടെയാണ് ആതിഥേയർ നിശ്ചിത 20 ഓവറിൽ നാലു വിക്കറ്റ് നഷ്ടത്തിൽ 212 റൺസ് എന്ന കൂറ്റൻ സ്കോറിലെത്തിയത്. എളുപ്പമുള്ളതും ഇല്ലാത്തതുമായ അരഡസനോളം അവസരങ്ങൾ ഇന്ത്യൻ ഫീൽഡർമാർ പാഴാക്കിക്കളഞ്ഞു.\nന്യൂസീലൻഡ് ഇന്നിങ്സിന് അടിത്തറയിട്ട കോളിൻ മൺറോ ഹാർദിക് പാണ്ഡ്യയുടെ പന്തിൽ നൽകിയ ക്യാച്ച് ഖലീൽ അഹമ്മദ് കൈവിട്ടതൊക്കെ അവിശ്വസനീയതയോടെ മാത്രമേ കണ്ടിരിക്കാനാകൂ. ആ ഓവറിൽ പിന്നീട് രണ്ടു ബൗണ്ടറിയും ഒരു സിക്സും നേടിയാണ് മൺറോ മറുപടി നൽകിയത്. ഇന്ത്യ തോറ്റത് നാലു റൺസിനാണ് എന്നത് ഇതിനോടു ചേർത്തുവായിക്കണം. ബൗണ്ടറിക്കരികെ തടയാൻ സാധിക്കുന്ന ഒരുപിടി പന്തുകൾ ഇന്ത്യൻ ഫീൽഡർമാരുടെ പിടിപ്പുകേടുകൊണ്ട് ചോരുന്നതും കണ്ടു. ഈ റൺസെല്ലാം ചേർത്താണ് ന്യൂസീലൻഡ് 200 കടന്നത്.\nബോളിങ്ങിന്റെ കാര്യവും ദയനീയമെന്നേ പറയാനാകൂ. കഴിഞ്ഞ രണ്ടു മൽസരങ്ങളിലും ഇന്ത്യയെ താങ്ങിനിർത്തിയ ക്രുനാൽ പാണ്ഡ്യ ഇക്കുറി ഏറ്റവും വലിയ തല്ലുകൊള്ളിയാകുന്നതും കണ്ടു. ഇന്ത്യൻ നിരയിൽ കുൽദീപ് ഒഴികെയുള്ള ബോളർമാരെല്ലാം കനത്ത പ്രഹരമേറ്റുവാങ്ങി. കുൽദീപ് നാല് ഓവറിൽ 26 റൺസ് വഴങ്ങി രണ്ടു വിക്കറ്റെടുത്തു. കഴിഞ്ഞ മൽസരത്തിൽ മാൻ ഓഫ് ദ് മാച്ചായ ക്രുനാൽ പാണ്ഡ്യ നാല് ഓവറിൽ 54 റൺസ് വഴങ്ങിയാണ് ഏറ്റവും വലിയ തല്ലുകൊള്ളിയായത്. ഖലീൽ അഹമ്മദ് നാല് ഓവറിൽ 47 റൺസും ഹാർദിക് പാണ്ഡ്യ നാല് ഓവറിൽ 44 റൺസും വഴങ്ങി. ഭുവനേശ്വർ കുമാർ നാല് ഓവറിൽ 37 റൺസ് വഴങ്ങി ഒരു വിക്കറ്റെടുത്തു.\n∙ ന്യൂസീലൻഡ് = ആത്മവിശ്വാസം\nഇന്ത്യയുടെ മോശം ബോളിങ്, ഫീൽഡിങ് പ്രകടനത്തിനിടയിലും ന്യൂസീലന്‍ഡിന്റെ തകർപ്പൻ ബാറ്റിങ്ങിനെക്കുറിച്ച് പറയാതെ പോകുന്നതെങ്ങനെ! താരതമ്യേന അനുഭവ സമ്പത്ത് കുറഞ്ഞ താരമായിട്ടും ടിം സീഫർട്ടിനെപ്പോലുള്ള യുവാക്കളൊക്കെ ബാറ്റിങ്ങിൽ കാണിച്ച ആത്മവിശ്വാസമാണ് ഫലത്തിൽ അവർക്ക് പരമ്പര സമ്മാനിച്ചത്. സീഫർട്ട് പരമ്പരയുടെ താരമായത് വെറുതെയല്ലെന്നു ചുരുക്കം. വെറ്ററൻ താരങ്ങൾ ഉൾപ്പെടെയുള്ളവർ ഇന്ത്യൻ ബോളിങ്ങിനെതിരെ പതറിയപ്പോൾ, താരതമ്യേന തുടക്കക്കാരായവർ തകർത്തടിച്ചു. തകർത്തടിച്ച് അർധസെഞ്ചുറി നേടിയ ഓപ്പണർ കോളിൻ മൺറോയ്ക്കും നൽകണം കയ്യടി. 40 പന്തിൽ അഞ്ചു വീതം ബൗണ്ടറിയും സിക്സും സഹിതം 72 റൺസെടുത്ത മൺറോ കളിയിലെ താരവുമായി.\nഓപ്പണിങ് വിക്കറ്റിൽ കോളിൻ മൺറോ–ടിം സീഫർട്ട് സഖ്യവും രണ്ടാം വിക്കറ്റിൽ കോളിൻ മൺറോ – കെയ്ൻ വില്യംസൻ സഖ്യവും കൂട്ടിച്ചേർത്ത അർധസെഞ്ചുറി കൂട്ടുകെട്ടുകളാണ് ന്യൂസീലൻഡിന് കൂറ്റൻ സ്കോറിന് അടിത്തറയിട്ടത്. മൺറോ–സീഫർട്ട് സഖ്യം 80 റൺസും മൺറോ–വില്യംസൻ സഖ്യം 55 റണ്‍സുമാണ് സ്കോർബോർഡിൽ ചേർത്തത്. ന്യൂസീലൻഡ് നിരയിൽ ബാറ്റെടുത്തവരെല്ലാം മികച്ച സംഭാവന നൽകിയാണ് മടങ്ങിയത്. ടിം സീഫർട്ട് (25 പന്തിൽ 43), കെയ്ൻ വില്യംസൻ (21 പന്തിൽ 27), കോളിൻ ഗ്രാൻഡ്ഹോം (16 പന്തിൽ 30), ഡാരിൽ മിച്ചൽ (11 പന്തിൽ പുറത്താകാതെ 19), റോസ് ടെയ്‌ലർ (ഏഴു പന്തിൽ പുറത്താകാതെ 14) എന്നിങ്ങനെയാണ് കിവീസ് താരങ്ങളുടെ പ്രകടനം. ഈ വിജയം നൈസായിട്ട് ഒപ്പിച്ചെടുത്തതല്ലെന്നു ചുരുക്കം!\nഇന്ത്യൻ താരങ്ങൾ തകർത്തടിച്ചിട്ടും അവസാന ഓവർ വരെ ആത്മവിശ്വാസം ചോരാതെ പന്തെറിഞ്ഞ കിവീസ് ബോളർമാരും വിജയത്തിൽ പങ്ക് അർഹിക്കുന്നു. അതിലേറെ, ഇന്ത്യൻ താരങ്ങൾ ഓട്ടക്കൈകളുമായി നിന്ന അതേ മൈതാനത്ത് ചോരാത്ത കൈകളുമായി നിന്ന ന്യൂസീലൻഡ് ഫീൽഡർമാരും മികച്ചുനിന്നു. ഫലത്തിൽ, അവർ ചോരാതെ ചേർത്തുപിടിച്ച ക്യാച്ചുകളും, പറന്നു തടുത്തിട്ട ബൗണ്ടറികളുമാണ് വിജയം ടീമിന് ഉറപ്പാക്കിയത്.\nപിൻകുറിപ്പ്: മൽസരത്തിനു പിന്നാലെ രസകരമായൊരു കണക്ക് സമൂഹമാധ്യമങ്ങളിൽ പ്രചരിക്കുന്നതു കണ്ടു. ഇന്ത്യൻ നിരയിൽ സീനിയർ താരങ്ങളായ ശിഖർ ധവാൻ, രോഹിത് ശർമ, മഹേന്ദ്ര സിങ് ധോണി എന്നിവർ ചേർന്ന് നേടിയത് 40 പന്തിൽ 45 റൺസാണ്. അതിൽത്തന്നെ കൂടുതലും രോഹിത്തിന്റെ സംഭാവന. താരതമ്യേന പുതുമുഖങ്ങളായ വിജയ് ശങ്കർ–ഋഷഭ് പന്ത്–ഹാർദിക് പാണ്ഡ്യ–ക്രുനാൽ പാണ്ഡ്യ–ദിനേഷ് കാർത്തിക് എന്നിവർ ചേർന്ന് കൂട്ടിച്ചേർത്തത് 80 പന്തിൽ 151 റൺസും! ബാക്കി 12 റൺസ് എക്സ്ട്രാ ഇനത്തിൽ ന്യൂസീലൻഡ് താരങ്ങൾ സമ്മാനിച്ചതാണ്.\nഒന്നുകൂടി. ട്വന്റി20യിൽ ധോണിയുെട 300–ാം മൽസരമാണ് ഇന്നലെ നടന്നത്. ഈ മൽസരത്തിലും ‘ധോണി സ്പർശ’മുള്ള ഒരു സ്റ്റംപിങ് കണ്ടു. ഇക്കുറി ‘ഇരയായത്’ ടിം സീഫർട്ട്. വെറും 0.099 സെക്കൻഡിനുള്ളിലാണ് സീഫർട്ടിനെ സ്റ്റംപു ചെയ്ത ധോണിയുടെ റിയാക്ഷൻ സംഭവിച്ചതത്രേ!\nരോഹിത് എന്തുകൊണ്ട് തുടർച്ചയായ മൂന്നാം മൽസരത്തിലും വിജയ് ശങ്കറിന് ബോളിങ്ങിന് അവസരം നൽകിയില്ല എന്ന ചോദ്യവും ബാക്കിനിൽക്കുന്നു!


വിദേശ ഉപരിപഠന അവസരങ്ങളെക്കുറിച്ചറിയാന് ബംഗലുരുവില് നീണ്ട നിര;\nവിദേശ ഉപരിപഠന അവസരങ്ങളെക്കുറിച്ചറിയാന് ബംഗലുരുവില് നീണ്ട നിര; ഐഎച്ച്ഇഎഫ് ഇനി കൊച്ചിയിലേക്ക്\nApril 27, 2017, 9:14 am\nപുതിയ അവസരങ്ങളും സാധ്യതകളും ചര്‍ച്ചകളും തുറന്ന് വച്ച് ബംഗലുരുവില് നടന്ന ഇന്റര്‍നാഷണല് ഹയര് എഡ്യൂക്കേഷന് കോണ്‍ഫറന്‍സ് ആന്‍ഡ് റിക്രൂട്ട്‌മെന്റ് ഫെയര് 2017 വന് വിജയം. നൂറുകണക്കിന് വിദ്യാര്‍ത്ഥികളാണ് വിദേശ ഉപരിപഠന രംഗത്തെ പുതിയ സാധ്യതകളറിയാന് ബംഗലുരുവിലെ മാന്‍ഫോ കണ്‍വെന്‍ഷന്‍ഷന് സെന്ററില് എത്തിയത്. ഉപരിപഠനത്തിനായി വിദേശത്ത് പോകാന് ആഗ്രഹിക്കുന്ന വിദ്യാര്‍ത്ഥികളും രക്ഷിതാക്കളും തങ്ങളുടെ ആശങ്കകളും ആഗ്രഹങ്ങളും മേളയുടെ സംഘാടകരെ അറിയിച്ചു. പരിചയ സമ്പന്നരില് നിന്നും ലഭിച്ച മാര്‍ഗനിര്‍ദേശം പലര്‍ക്കും പുതിയ വഴി തുറന്നു കാട്ടി.\nദീര്‍ഘവീക്ഷണത്തോട് കൂടിയുള്ള പ്രഗത്ഭരുടെ അഭിപ്രായങ്ങള് വിദ്യാര്‍ത്ഥികള്‍ക്ക് മുന്‍പില് പുതിയൊരു വഴി തുറന്നു കാട്ടിയെന്ന് മേളയില് പങ്കെടുത്തവര് പറഞ്ഞു. വിദേശ ഉപരിപഠന മേഖലയുമായി ബന്ധപ്പെട്ട സംശയങ്ങള്‍ക്ക് പരിചയ സമ്പന്നരില് നിന്നു തന്നെ അറിവ് ലഭിച്ചത് തങ്ങള്‍ക്ക് ഏറെ സഹായകമായെന്നാണ് മേളയില് പങ്കെടുത്ത വിദ്യാര്‍ത്ഥികള് അഭിപ്രായപ്പെട്ടത്.\nഅമേരിക്കന് കണ്‍സോര്‍ഷ്യം ഓഫ് യുണിവേഴ്സിറ്റീസ് പ്രസിഡന്റ് ഡേവിഡ് വൂഡ്വാര്‍ഡ്, അല്‍ഹംബാറ യുഎസ് ചാമ്പര് മാനേജിങ്ങ് പാര്‍ട്നര് അന്‍ജും മാലിക്ക് തുടങ്ങിയവരുടെ സാന്നിധ്യം മേളയെ ശ്രദ്ധേയമാക്കി.\nഏപ്രില് 28,29 തീയ്യതികളില് കേരളത്തിലെ വിദ്യാര്‍ത്ഥികള്‍ക്ക് വിദേശ ഉപരിപഠന രംഗത്തെ സാധ്യതകള് പരിചയപ്പെടുത്താന് ഐഎച്ച്ഇഎഫ് കൊച്ചിയിലെത്തും. ഗോകുലം കണ്‍വെന്‍ഷന് സെന്‍ററാണ് മേളയുടെ വേദി. വിദേശത്ത് പോയി പഠിക്കാന് ആഗ്രഹിക്കുന്ന വിദ്യാര്‍ത്ഥികള്‍ക്ക് പരിചയ സമ്പന്നരില് നിന്നും ഇതിന്‍റെ സാധ്യതകള് അറിയാന് മേള സഹായകരമായിരിക്കും.\nകൊച്ചിയില് നടക്കുന്ന ഐഎച്ച്ഇഎഫിനെ കുറിച്ച് കൂടുതല് വിവരങ്ങളറിയാന് +91 860665439 എന്ന നമ്പറില് ഷഫീര് രഹ്മാനുമായി ബന്ധപ്പെടാവുന്നതാണ്(-shafeer@icirclexpo.com).\nഐഎച്ച്ഇഎഫില് പങ്കെടുക്കാന് രജിസ്റ്റര് ചെയ്യാം


മന്ത്രി കെ.ടി. ജലീലിന്റെ ഇടപെടലിലാണ് സര്‍വ്വകാലാശാലകള് നിയമ വിരുദ്ധമായി അദാലത്തുകള് സംഘടിപ്പിച്ചതെന്ന് റിപ്പോര്‍ട്ട് :: Janmabhumi Daily\nThursday 12 December 2019 11:22 am IST\nകോട്ടയം: സര്‍വ്വകലാശാല മാര്‍ക്ക് ദാനത്തില് ഉന്നത വിദ്യാഭ്യാസ മന്ത്രി കെ.ടി. ജലീല് ഇടപെടലുകള് നടത്തിയതായി കൂടുതല് തെളിവ്. മന്ത്രിയുടെ പ്രൈവറ്റ് സെക്രട്ടറി കെ. ഷറഫുദ്ദീന് ഒപ്പിട്ട് നല്‍കിയ കുറിപ്പിന്റെ അടിസ്ഥാനത്തിലാണ് സര്‍വകലാശാലകളില് പ്രത്യേകമായി അദാലത്ത് സംഘടിപ്പിച്ചതെന്ന് കണ്ടെത്താന് ആയിട്ടുണ്ട്. സ്വകാര്യ മാധ്യമമാണ് ഇതുസംബന്ധിച്ചുള്ള റിപ്പോര്‍ട്ട് പുറത്തുവിട്ടത്.\nഅതേസമയം മാര്‍ക്ക് ദാനവുമായി ബന്ധപ്പെട്ട കാര്യങ്ങള് സര്‍വ്വകലാശാല അധികൃതര് നേരിട്ട് എടുത്തതാണെന്നാണ് കെ.ടി. ജലീലിന്റെ വാദം. ഇത് തെറ്റെന്ന് തെളിയിക്കുന്ന റിപ്പോര്‍ട്ടാണ് ഇപ്പോള് പുറത്തുവന്നിരിക്കുന്നത്. ഫെബ്രുവരി രണ്ടിന് മന്ത്രിയുടെ പ്രൈവറ്റ് സെക്രട്ടറി കെ. ഷറഫുദ്ദീന് ഉന്നത വിദ്യാഭ്യാസ വകുപ്പ് പ്രിന്‍സിപ്പല് സെക്രട്ടറിക്കാണ് കുറിപ്പ് നല്‍കിയത്. ഇതില് മന്ത്രിയുടെ നിര്‍ദ്ദേശപ്രകാരമാണ് കുറിപ്പെന്നും ഈ റിപ്പോര്‍ട്ടിന്റെ ആദ്യം തന്നെ പറയുന്നുണ്ട്.\nഇത് കൂടാതെ പരിഗണന അര്‍ഹിക്കുന്ന ഫയലുകള് മന്ത്രിക്ക് കൈമാറണമെന്നും മന്ത്രിയുടെ പ്രൈവറ്റ് സെക്രട്ടറി കെ. ഷറഫുദ്ദീന്റെ കുറിപ്പില് പറയുന്നു. മന്ത്രിക്ക് ഉന്നതവിദ്യാഭ്യാസ വകുപ്പ് പ്രിന്‍സിപ്പല് സെക്രട്ടറിയോട് നിര്‍ദേശിക്കാം എന്നതല്ലാതെ സര്‍വകലാശാലകളെ സംബന്ധിക്കുന്ന ഒരു വിഷയത്തിലും നേരിട്ട് ഉത്തരവോ കുറിപ്പോ ഇറക്കാന് പാടില്ല എന്നാണ് നിയമം. ഷറഫുദ്ദീനാണ് എംജി സര്‍വകലാശാലയില് നടത്തിയ അദാലത്തില് പങ്കെടുത്തതും ബിടെകിന് എല്ലാ ചട്ടങ്ങളും മറികടന്ന് മാര്‍ക്ക് കൂട്ടി നല്‍കാന് നിര്‍ദ്ദേശം നല്‍കിയത്.\nചട്ടങ്ങള് മറികടന്ന് ഉത്തരവിറക്കാന് ഉന്നത വിദ്യാഭ്യാസ സെക്രട്ടറി തയ്യാറാത്തതിനെ തുടര്‍ന്നാണ് മന്ത്രി നേരിട്ട് ഉത്തരവിറക്കിയതെന്നും ആരോപണമുണ്ട്. എന്നാല് ഷറഫുദ്ദീന്റെ കുറിപ്പില് ഒരു മാറ്റവും വരുത്താതെ രണ്ട് ദിവസം കഴിഞ്ഞ് ഫെബ്രുവരി നാലിന് പ്രിന്‍സിപ്പല് സെക്രട്ടറി ഇത് ഉത്തരവായി ഇറക്കിയത് മന്ത്രിയുടെയും പ്രൈവറ്റ് സെക്രട്ടറിയുടേയും സമ്മര്‍ദ്ദം കൊണ്ടാണെന്നും സൂചനയുണ്ട്.\nബന്ധുനിയമന വിവാദം; ജലീലിന്റെ ബന്ധു കെ.ടി. അദീബ് രാജി വച്ചു\nമാധ്യമങ്ങളുടെ ഉപ്പുപ്പാ; മന്ത്രി ജലീലിന്റെ പ്രയോഗം വിവാദമാകുന്നു\nനിയമ സെക്രട്ടറിയുടെ റിപ്പോര്‍ട്ട് കോടതിവിധിക്ക് വിരുദ്ധം


"വിക്കിപീഡിയ:പഞ്ചായത്ത് (പലവക)" എന്ന താളിന്റെ പതിപ്പുകൾ തമ്മിലുള്ള വ്യത്യാസം - വിക്കിപീഡിയ\n"വിക്കിപീഡിയ:പഞ്ചായത്ത് (പലവക)" എന്ന താളിന്റെ പതിപ്പുകൾ തമ്മിലുള്ള വ്യത്യാസം\nവിക്കിപീഡിയ:പഞ്ചായത്ത് (പലവക) (തിരുത്തുക)\n11:37, 24 ജൂലൈ 2007-നു നിലവിലുണ്ടായിരുന്ന രൂപം\n697 ബൈറ്റുകൾ നീക്കംചെയ്തിരിക്കുന്നു , 14 വർഷം മുമ്പ്\nmove your ass troll\n11:36, 24 ജൂലൈ 2007-നു നിലവിലുണ്ടായിരുന്ന രൂപം (തിരുത്തുക)\n11:37, 24 ജൂലൈ 2007-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\nCalicuter (സംവാദം | സംഭാവനകൾ)\n(move your ass troll)\nഡോ.അരുണ എന്ന ഞാന് ആരുടെയും സോക്ക് പപ്പെറ്റ് അല്ല എന്നു മനസ്സിലാക്കണം. വിക്കിപീടിയയില് ലേഖനങ്ങള് എഡ്റ്റ് ചെയ്യാന് ചള്ളിയാന്‍റെ പ്രോത്സാഹനവും സഹകരണവും എനിക്ക് ഉണ്ടെന്നുള്ളതാണ് സത്യം. എന്നെയുംകൂടി ഉള്‍പ്പെടുത്തി അദ്ദേഹത്തെ ഹറാസ്സ് ചെയ്യുന്നതില് എനിക്ക് വിഷമമുന്‍ണ്ട്. ദയവ് ചെയ്ത് ഇനി ഇത് ആവര്‍ത്തിക്കരുത്.[[ഉപയോക്താവ്:Aruna|Aruna]] 05:37, 23 ജൂലൈ 2007 (UTC)\n:താങ്കളുടെ ആദ്യത്തെ എഡിറ്റ് (excluding image upload, and one monobook edit) ചെക്ക് യൂസെറെ സംബന്ധിച്ച വോട്ടെടുപ്പിലായിരുന്നു. അതില് ചെക്ക് യൂസെര് വേണമെന്ന് താങ്കള് വോട്ടു ചെയ്തു. അത് ജൂണ് 19-ന്. താങ്കളുടെ അടുത്ത എഡിറ്റ് നിത്യകല്യാണി എന്ന ലേഖനത്തിന്റെ ടോക് പേജില് ജൂലൈ 5-ന്. ചള്ളിയാന്റെ അഭിപ്രായത്തെ പിന്താങ്ങുന്നു ആ എഡിറ്റ് . ആദ്യത്തെ മെയിന് പേജ് എഡിറ്റ് ജൂലൈ 6ന് . അതേദിവസം മൂന്നു മണിക്കൂറിനു ശേഷെ ചള്ളിയാന് അന്നുണ്ടാക്കിയ ഒറ്റയാന് എന്ന സോക്കിന് താങ്കള് അവാര്ഡ് നല്കുന്നു. അന്ന് അതിനു തുടര്ന്ന് കുറെയധികം ലേഖനങ്ങള് എഴുതി ഇപ്പോള് താങ്കള് ഒരു regular contributor ആയിരിക്കുന്നു. ഒന്നാമത്തെ എഡിറ്റില്നിന്നു വ്യക്തമാവുന്നത്, ചള്ളിയാന്റെ പ്രേരണയാലാണ് താങ്കള് ആ വോട്ട് ചെയ്തതെന്നാണ്. താങ്കള്ക്ക് വിക്കിപീഡിയ രീതികള് ഇപ്പോഴും പരിചിതമായിട്ടില്ല. ചെക്ക് യൂസെറുടെ കാര്യം പിന്നെ പറയേണ്ടതില്ലല്ലോ. ഇനി ഇതു വായിക്കുക, http://en.wikipedia.org/wiki/WP:MEATPUPPET#Meatpuppets [[ഉപയോക്താവ്:Calicuter|Calicuter]] 11:28, 24 ജൂലൈ 2007 (UTC)\nഇതും കാണുക. Kuntan എന്ന യൂസര്/ ആ യൂസറുടെ സോക്ക് പപ്പറ്റുകള് അതല്ലെങ്കില് ഇറച്ചി പപ്പറ്റുകള് ഇംഗ്ലീഷ് വിക്കിയില് നടത്തുന്ന വിളയാട്ടങ്ങളുടെ ലിസ്റ്റ് വേറെ തരാം. മലയാളം വിക്കിയിലേതും പുറകേ വരുന്നു. --[[ഉപയോക്താവ്:Shijualex|Shiju Alex]] 11:36, 24 ജൂലൈ 2007 (UTC)\n==വിക്കിപീഡിയ ഒരു യുദ്ധക്കളമല്ല==\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/72472" എന്ന താളിൽനിന്ന് ശേഖരിച്ചത്


പഠനം തുടരാൻ കൂലിപ്പണി;എന്നിട്ടും ഇളയരാജ പാട്ടുകാരനായി | Musical journey of legend Ilaiyaraaja\nപഠനം തുടരാൻ കൂലിപ്പണി;എന്നിട്ടും ഇളയരാജ പാട്ടുകാരനായി\nമനോരമ ലേഖകൻ June 02, 2021 02:27 PM IST\nനമ്മുടെ ജീവിതഗതി നിർണയിക്കുന്നതു നമ്മളല്ലെന്നും മറ്റേതോ ശക്തിയാണെന്നുമുള്ള വിശ്വാസക്കാരനാണ് സംഗീതസംവിധായകൻ ഇളയരാജ. അല്ലെങ്കിൽ സ്കൂളിൽ പോയി നന്നായി പഠിക്കാൻ ആഗ്രഹിച്ച താൻ എങ്ങനെ പാട്ടുകാരനായി എന്ന് അദ്ദേഹം ചോദിക്കുന്നു. ‘സംഗീതക്കനവുകൾ’ എന്ന ആത്‌മകഥയിലാണ് അദ്ദേഹം ഈ വിധിനിശ്ചയം വിവരിക്കുന്നത്.\nപണ്ണൈപ്പുരം ഗ്രാമത്തിലാണ് ഇളയരാജ ബാല്യകാലം ചെലവഴിച്ചത്. ഗ്രാമ ജ്യോത്സ്യൻമാരായിരുന്ന പഴനിസ്വാമി, സന്താനം എന്നിവർ ‘ഇവൻ എട്ടാം ക്ലാസിനപ്പുറം പഠിക്കില്ല’ എന്നു പ്രവചിച്ചിരുന്നു. ഇളയരാജയ്ക്കാകട്ടെ വളരെ നന്നായി പഠിക്കണമെന്നും ബിരുദങ്ങൾ നേടണമെന്നുമായിരുന്നു ആഗ്രഹം. ‘നിങ്ങളുടെ പ്രവചനം തെറ്റും. ഞാൻ പഠിച്ച് ഉന്നതനിലയിൽ എത്തും.’ ജ്യോത്സ്യൻമാരുടെ മുഖത്തുനോക്കി ബാലനായ താൻ ഇങ്ങനെ വെല്ലുവിളിച്ചിരുന്നു എന്ന് അദ്ദേഹം ആത്‌മകഥയിൽ പറയുന്നു. പണ്ണൈപ്പുരത്ത് സ്കൂൾ ഇല്ലായിരുന്നു. സമീപഗ്രാമമായ കോമ്പൈയിലേക്കു മൈലുകൾ നടന്നാണ് സ്കൂളിൽ പോയിരുന്നത്. 1956–ൽ എട്ടാം ക്ലാസ് നല്ല രീതിയിൽ പാസായി. കോമ്പൈയിലെ സ്കൂളിൽ തുടർപഠനത്തിനു സാഹചര്യമില്ല. തേവാരം എന്ന സ്ഥലത്തേ ഹൈസ്കൂൾ ഉള്ളൂ. അവിടെ ചേർത്തു പഠിപ്പിക്കാൻ അമ്മയോടു പറഞ്ഞു. പക്ഷേ, അവിടത്തെ ഫീസിനും മറ്റു ചെലവുകൾക്കുമുള്ള പണമില്ലെന്ന് അമ്മ കൈമലർത്തി.\nസെൽമ ഏഴു മാസം ഗർഭിണി; ഈ അവസ്ഥയില് എങ്ങനെ പാടുമെന്ന് ഇളയരാജ; ശ്വാസമടക്കിപ്പിടിച്ചിരുന്ന് റെക്കോർഡ് ചെയ്ത പാട്ട്\nജ്യേഷ്ഠൻ വരദരാജൻ നടത്തിയിരുന്ന നാടകക്കമ്പനി പൊളിഞ്ഞതിനെത്തുടർന്നുള്ള വൻകടബാധ്യതയിലായിരുന്നു അക്കാലത്ത് കുടുംബം. പക്ഷേ, തന്റെ ലക്ഷ്യത്തിൽ നിന്നു പിൻമാറാൻ ഇളയരാജ തയാറായില്ല. വൈഗ അണക്കെട്ട് നിർമാണം നടക്കുന്ന കാലമായിരുന്നു അത്. അവിടെയുള്ള ബന്ധുവീട്ടിൽ പോയി നിന്ന് അണക്കെട്ട് പണിയിൽ ജോലിക്കാരനായി ചേർന്നു. ചെറിയ പ്രായത്തിൽ കഠിനമായ നിർമാണ ജോലി ചെയ്യുമ്പോഴും അതിൽനിന്നു കിട്ടുന്ന പണം കൊണ്ട് പിറ്റേ വർഷം ഹൈസ്കൂളിൽ ചേരുന്നതായിരുന്നു സ്വപ്നം. ലക്ഷ്യം മുന്നിൽക്കണ്ട് കഠിനമായി ജോലി ചെയ്തു. ഒരു നാണയം പോലും വെറുതേ കളഞ്ഞില്ല. വിചാരിച്ച പോലെ തന്നെ നടന്നു. ആ പണം കൊണ്ട് പിറ്റേ വർഷം തേവാരത്ത് ഹൈസ്കൂളിൽ ചേർന്നു. ‘അന്നു ഞാൻ അനുഭവിച്ച ആനന്ദം അവാച്യമായിരുന്നു.’ ഇളയരാജ എഴുതുന്നു. ‘എട്ടാം ക്ലാസിനപ്പുറം പോവില്ല’ എന്നു പ്രവചിച്ച രണ്ട് ജ്യോത്സ്യരെയും വഴിയിൽക്കാണുമ്പോഴൊക്കെ പരിഹസിക്കുകയും അഹങ്കരിക്കുകയും ചെയ്തിരുന്നു എന്ന് അദ്ദേഹം പറയുന്നു.\nജ്യേഷ്ഠൻ വരദരാജൻ തെക്കൻ തമിഴ്നാട്ടിലെ അറിയപ്പെടുന്ന പാട്ടുകാരനായിരുന്നു. പ്രത്യേകിച്ച് കമ്യൂണിസ്റ്റ് പാർട്ടി വേദികളിൽ അദ്ദേഹം ഒഴിച്ചുകൂടാനാവാത്ത സാന്നിധ്യമായിരുന്നു. തൃശ്ശിനാപ്പള്ളിയിലെ ഒരു സംഗീത പരിപാടി ഏറ്റിരുന്ന സമയത്ത് അദ്ദേഹം രോഗബാധിതനായി. വരില്ല എന്ന് അറിയിച്ചിരുന്നെങ്കിലും സംഘാടകൻ കാറുമായി വീട്ടിലെത്തി. വരദരാജന് പോകാതിരിക്കാൻ പറ്റാത്ത അവസ്ഥയായി. അപ്പോൾ അമ്മ പറഞ്ഞു. ‘സഹായത്തിനു രാജായെയും കൂട്ടിക്കോ, ഇടയ്ക്ക് അവൻ പാടട്ടെ, അപ്പോൾ നിനക്ക് വിശ്രമിക്കാമല്ലോ...’അമ്മയുടെ ഈ വാക്കുകൾ ഒരു വലിയ സംഗീതജീവിതത്തിന്റെ മംഗളവാക്യങ്ങളാണെന്ന് എത്രയോ വർഷങ്ങൾക്കു ശേഷമാണ് ഇളയരാജയ്ക്കു മനസ്സിലായത്. പരിപാടി വൻവിജയമായിരുന്നു. ബാലനായ രാജ സ്ത്രീശബ്ദത്തിലാണു പാടിയത്. അതുകൊണ്ട് ചേട്ടനും അനുജനും ചേർന്ന് ഡ്യൂയറ്റുകൾ പാടി ജനത്തെ കയ്യിലെടുത്തു. പിന്നീട് മൂന്നു ദിവസം കൂടിയേ സ്കൂളിൽ പോകാൻ കഴിഞ്ഞുള്ളൂ. സ്ഥിരമായി കൂടെക്കൂടിക്കൊള്ളാൻ ചേട്ടൻ നിർദേശിച്ചു. ആദ്യപരിപാടിയിൽ ജനങ്ങളിൽ നിന്നു ലഭിച്ച വലിയ കരഘോഷവും പ്രശംസയും രാജയുടെ മനസ്സിലും സന്തോഷം വിതച്ചിരുന്നു. അങ്ങനെ സ്കൂളിൽപ്പോക്ക് എന്നന്നേക്കുമായി നിലച്ചു. ‘ജാതകവും വിധിയുമെല്ലാം സത്യമാണെന്ന് ഞാൻ അംഗീകരിച്ചു.’ അദ്ദേഹം ആത്‌മകഥയിൽ എഴുതുന്നു.\nസ്ഥായിഭാവം ഗൗരവം, പക്ഷേ യേശുദാസിനോടു മാത്രം കൊച്ചുകുട്ടിയെപ്പോലെ പൊട്ടിച്ചിരിക്കുന്ന ഇളയരാജ\nകാലം പെട്ടെന്നു കടന്നുപോയി. രാജയുടെ ശബ്ദം മാറി. അതു പൗരുഷമായി. ചേട്ടനുമായി ചേർന്ന് യുഗ്‌മഗാനങ്ങൾ പാടാൻ കഴിയാതായി. രാജയെ ഒഴിവാക്കി അനുജൻ അമരനെ ഗാനമേളകൾക്കു കൊണ്ടുപോവാൻ തുടങ്ങി. അതോടെ രാജ ഒറ്റപ്പെട്ടു. സ്കൂളുമില്ല, പാട്ടുമില്ല. അങ്ങനെയാണ് ചേട്ടന്റെ ഹാർമോണിയത്തിൽ ശ്രദ്ധ ഉടക്കിയത്. അത് ആരും തൊടാൻ പാടില്ലെന്നാണു കൽപന. തൊട്ടെന്നറിഞ്ഞാൽ കൈ പിന്നോട്ട് പിടിച്ചുകെട്ടി ചൂരലിനു കടുത്ത പ്രഹരമാണു ശിക്ഷ. എങ്കിലും ചേട്ടനില്ലാത്ത പകൽ സമയം അതെടുത്ത് വായിക്കാൻ തുടങ്ങി. ഒരുനാൾ ചേട്ടൻ വന്നതറിയാതെ രാജ സ്വയം ഹാർമോണിയം വായനയിൽ മുഴുകിപോയി. കള്ളൻ കയ്യോടെ പിടിക്കപ്പെട്ടു. വൻശിക്ഷ പ്രതീക്ഷിച്ചു പേടിച്ചു വിറച്ചു നിൽക്കുമ്പോൾ... അതാ അദ്ദേഹം പുഞ്ചിരിച്ചുകൊണ്ടു പറയുന്നു. ‘നന്നായി വായിക്കുന്നു, കൂടെപോന്നോളൂ...’ ഇന്നു നാം കാണുന്ന ഇളയരാജയുടെ ജനനം അവിടെയായിരുന്നു.\n(ഇളയരാജയുടെ ആത്‌മകഥ മലയാളത്തിലേക്കു മൊഴിമാറ്റം നടത്തിയതു പ്രശസ്ത ഗാനരചയിതാവ് എസ്.രമേശൻ നായരാണ്).


8,9 ക്ലാസുകള് ജി-സ്യൂട്ട് വഴി, ഓണ്‍ലൈന് ക്ലാസില് ഹാജര് നിര്‍ബന്ധമാക്കും | Wayanad Vision\n8,9 ക്ലാസുകള് ജി-സ്യൂട്ട് വഴി, ഓണ്‍ലൈന് ക്ലാസില് ഹാജര് നിര്‍ബന്ധമാക്കും\nസംസ്ഥാനത്ത് ഓണ്‍ലൈന് ക്ലാസുകള് കൂടുതല് കാര്യക്ഷമമാക്കാന് ഉന്നത തല യോഗത്തില് തീരുമാനം. ഒന്നു മുതല് ഏഴു വരെ വിക്ടേഴ്സ് ചാനല് വഴിയായിരിക്കും ക്ലാസ്. എട്ട്, ഒന്‍പത് ക്ലാസുകളില് ജി സ്യൂട്ട് വഴിയാക്കും. ഓണ്‍ലൈന് ക്ലാസില് ഹാജര് രേഖപ്പെടുത്തുമെന്നും യോഗത്തിനു ശേഷം വിദ്യാഭ്യാസ മന്ത്രി വി ശിവന്‍കുട്ടി അറിയിച്ചു. പത്ത്, പ്ലസ് വണ്, പ്ലസ് ടു ക്ലാസുകള് നിലവിലെ രീതിയില് തുടരും.\nവാര്‍ഷിക പരീക്ഷയ്ക്കു മുമ്പായി മോഡല് പരീക്ഷ നടത്തുന്നതില് സാഹചര്യം അനുസരിച്ച് അതതു സ്‌കൂളുകള്‍ക്കു തീരുമാനമെടുക്കാം. 10, 11, 12 ക്ലാസുകളിലെ പാഠഭാഗങ്ങള് പരീക്ഷയ്ക്കു മുമ്പ് തീര്‍ക്കും. വാര്‍ഷിക പരീക്ഷ നടത്തിപ്പില് ആശങ്ക വേണ്ടെന്ന് മന്ത്രി പറഞ്ഞു.\nഹയര് സെക്കന്‍ഡറി ഇംപ്രൂവ്മെന്റ് പരീക്ഷ നേരത്തെ നിശ്ചയിച്ച പോലെ ഈ മാസം 29ന് തുടങ്ങും. കോവിഡ് പോസിറ്റിവ് ആയ കുട്ടികള്‍ക്കു പ്രത്യേക മുറി സജ്ജമാക്കും. എസ്എസ്എല്‍സി, പ്ലസ് ടു പ്രാക്ടിക്കല് പരീക്ഷകള് എഴുത്തു പരീക്ഷയ്ക്കു ശേഷമാവും നടത്തുക. ആദ്യം പ്രാക്ടിക്കല് പരീക്ഷ നടത്താനാണ് നേരത്തേ തിരുമാനിച്ചിരുന്നത്. അധ്യാപകര് വിദ്യാര്‍ഥികളുമായി നിരന്തരം ആശയ വിനിമയം നടത്തണമെന്ന് മന്ത്രി പറഞ്ഞു. ഇക്കാര്യം മേലധികാരിക്കു റിപ്പോര്‍ട്ട് നല്‍കണം. പിടിഎ യോഗങ്ങള് വിളിച്ച് കാര്യങ്ങള് വിശദീകരിക്കണം.\nattendance-compulsory-in-online-classes-says-ministerഓണ്‍ലൈന് ക്ലാസില് ഹാജര്‍ഓണ്‍ലൈന് ക്ലാസുകള്‍മന്ത്രി വി ശിവന്‍കുട്ടിഹയര് സെക്കന്‍ഡറി ഇംപ്രൂവ്മെന്റ് പരീക്ഷഹാജര്\nകൊവിഡ് മൂന്നാംതരംഗം പ്രതിരോധ പ്രവര്‍ത്തനം ഊര്‍ജിതപ്പെടുത്തി ബത്തേരി നഗരസഭ\nവയനാട് ജില്ലയില് ഇന്ന് 1344 പേര്‍ക്ക് കോവിഡ് സ്ഥിരീകരിച്ചു\nക്രിസ്തുമസ്ആഘോഷിച്ച് കെഎസ്ആര്‍ടിസി ബോണ്ട് സര്‍വ്വീസ്\nപുതുവത്സരാഘോഷം: ജില്ലയില് അധിക നിയന്ത്രണങ്ങള്…\nന്യുമോണിയ ; സുരേഷ് ഗോപി ചികിത്സയില്\n228 പേര് ഇന്ന് നിരീക്ഷണ കാലം പൂര്‍ത്തിയാക്കി.\nചൂരല്‍മല കാരുണ്യ റെസ്‌ക്യൂ ടീമിന് സ്വന്തമായി ഒരു ആംബുലന്‍സ്\nസ്വയം നിരീക്ഷണത്തില് പോകണം


വോട്ട് ചെയ്യാന് വിദേശത്തു നിന്നെത്തിയ എട്ടംഗ കുടുംബത്തിന് അഭിനന്ദനവുമായി ജില്ലാ കളക്ടര് - www.keralanewz.com-Malayalam News Portal\nആലപ്പുഴ: വോട്ടു ചെയ്യാനായി വിദേശത്തു നിന്നും നാട്ടിലെത്തിയ കുടുംബത്തിന് ജില്ലാ കളക്ടറുടെ അഭിനനന്ദനം. ആലപ്പുഴ ബീച്ച് റോഡില് സുലാല് മന്‍സിലില് സലീമാണ് ലോകസഭ തെരഞ്ഞെടുപ്പില് വോട്ട് ചെയ്യാനായി കുടുംബ സമേദം സൗദിയില് നിന്ന് നാട്ടിലെത്തിയത്. അതേസമയം ഇവരുടെ മാതൃകാപരമായ കര്‍ത്തവ്യത്തിന് ആലപ്പുഴ ജില്ലാ കളക്ടര് എസ് സുഹാസ് അഭിനന്ദനം അറിയിച്ചു.\nസലീമിന്റെയും കുടുംബത്തിന്റെയും സമ്മതിദാനം നിവഹിക്കാനുള്ള മനസ് തികച്ചും മാതൃകാപരമാണെന്നും മറ്റുള്ള പ്രവാസികളും തെഞ്ഞെടുപ്പിന്റെ പ്രാധാന്യം ഉള്‍ക്കൊണ്ട് ഇത്തരത്തില് മുന്നോട്ട് വരണമെന്നും അദ്ദേഹം പറഞ്ഞു. കൂടാതെ സലീമിനേയും കുടുംബത്തിനേയും കുറിച്ച് ഫേസ്ബുക്കിലും അദ്ദേഹം പോസ്റ്റിട്ടു.\nകഴിഞ്ഞ 35 വര്‍ഷമായി റിയാദില് സൂപ്പര് മാര്‍ക്കറ്റ് നടത്തുന്ന സലിം ഇതിനു മുമ്ബും സമ്മതിദാന അവകാശം വിനിയോഗിക്കാന് നാട്ടിലെത്തിയിട്ടുണ്ട്. അതേസമയം കളക്ടര് തങ്ങളുടെ വീട് സന്ദര്‍ശിച്ചത് ഇനിയും ഇത്തരത്തില് വോട്ട് ചെയ്യാന് വരാനുള്ള പ്രചോദനമാണെന്ന് സലം പറഞ്ഞു.\n← വടകരയില് യു.ഡി.എഫ് സ്ഥാനാര്‍ഥി കെ.മുരളീധരന് ഇന്ന് പ്രചരണമാരംഭിക്കും\nആംബുലന്‍സില് കുഞ്ഞ് പിറന്നു; അച്ഛന്റെ സുരക്ഷിത കരങ്ങളിലേക്ക് →\nഒഴിവാക്കിയത് സൂചന നല്‍കാതെ, പാര്‍ട്ടിക്ക് വേണ്ടെങ്കില് എന്ത് ചെയ്യണമെന്നറിയാം: കെ വി തോമസ്കാസര്‍കോട് ഡിസിസിയില് പൊട്ടിത്തെറി ; 18 പേര് രാജിക്കൊരുങ്ങുന്നു,\nMarch 17, 2019 Editor Comments Off on ഒഴിവാക്കിയത് സൂചന നല്‍കാതെ, പാര്‍ട്ടിക്ക് വേണ്ടെങ്കില് എന്ത് ചെയ്യണമെന്നറിയാം: കെ വി തോമസ്കാസര്‍കോട് ഡിസിസിയില് പൊട്ടിത്തെറി ; 18 പേര് രാജിക്കൊരുങ്ങുന്നു,


actress attacked – The Editor.in\nനടി ആക്രമിക്കപ്പെട്ട സംഭവത്തില് ദൃശ്യങ്ങള് പുറത്ത് വിടുമെന്ന് ആശങ്ക: പോലീസ് അന്വേഷണത്തില് ഫലപ്രാപ്തിയില്ലെന്നു ആരോപണം\nനടി ആക്രമിക്കപ്പെട്ട സംഭവത്തില് ദൃശ്യങ്ങള് പകര്‍ത്തിയ ഫോണ് ലഭിക്കാത്ത സാഹചര്യത്തില് പോലീസ് അന്വേഷണത്തില് ഫലപ്രാപ്തിയില്ലെന്നു ആരോപണം. ദൃശ്യങ്ങള് പുറത്ത് വിടാനുള്ള സാധ്യത മുന്‍നിര്‍ത്തിയാണ് പോലീസ് സംഘത്തിനെതിരെ ആരോപണങ്ങള് ഉയരുന്നത്. ആക്രമത്തിന് ഇരയായ നടിയുടെ വിവാഹവുമായി ബന്ധപ്പെട്ടാണ് പീഡനം നടന്നത്. അതുകൊണ്ട് തന്നെ നടിയെ അപമാനിക്കലായിരുന്നു ഗൂഢാലോചനക്കാരുടെ ലക്ഷ്യം. എന്നാല് നടി പരാതിയുമായി എത്തിയതോടെ എല്ലാം പൊളിഞ്ഞു. ഈ സാഹചര്യത്തില് ദൃശ്യങ്ങള് പുറത്തു വിടാനാണ് നീക്കം. ഇതിലൂടെ സാമ്പത്തിക നേട്ടവും ഉണ്ടാക്കാം. സിനിമ വൃത്തങ്ങളില് സാമ്പത്തിക ഇടപെടലുകള് നടത്തുന്നതായി പറയപ്പെടുന്ന ദാവൂദ് ഇബ്രാഹീം സംഘത്തിലെ ഗൂല്‍ശനും ഇക്കാര്യത്തില് സംശയനിഴലിലാണ്. വമ്പന് സ്രാവ് ഇപ്പോഴും വലക്ക് പുറത്ത് സ്വതന്ത്രമായി വിലസുണ്ടെന്നുള്ള പ്രചാരണങ്ങള് ഈ വഴിക്കുള്ള വാദപ്രതിവാദങ്ങള്‍ക്ക് ശക്തിപകരുന്നുണ്ട്. ഈ സാഹചര്യത്തില് ദൃശ്യങ്ങള് കണ്ടെത്താനുള്ള അന്വേഷണം പൊലീസ് തുടരും. പൊലീസിന്റെ സൈബര്‍സെല് വിഭാഗം ഇക്കാര്യത്തില് ജാഗരൂകരാണ്. ഇത്തരമൊരുസാഹചര്യം സൃഷ്ടിക്കപ്പെട്ടാല് തരണം…\nBreaking news, Featured news, Headlines, Kerala, Latest News, Newsactress attacked, mobile phone contain clips\nദിലീപിന് സബ് ജയിലില് അനര്‍ഹമായ പരിഗണന ലഭിച്ചതിനെക്കുറിച്ച് അന്വേഷിക്കണമെന്നാവശ്യപ്പെട്ട് ഹര്‍ജി\nകൊച്ചി : ആലുവ സബ് ജയിലില് നടന് ദിലീപിന് അനര്‍ഹമായ പരിഗണന ലഭിച്ചതിനെക്കുറിച്ച് അന്വേഷിക്കണമെന്നാവശ്യപ്പെട്ട് തൃശൂര് സ്വദേശിനി മനീഷ. എം. ചാത്തേലി നല്‍കിയ ഹര്‍ജിയില് ഹൈക്കോടതി സര്‍ക്കാരിന്റെ വിശദീകരണം തേടി. ആലുവ ജയില് സൂപ്രണ്ട് ബാബുരാജ് ഉള്‍പ്പെടെയുള്ള ഉദ്യോഗസ്ഥര് ചട്ട വിരുദ്ധമായി ദിലീപിന് സന്ദര്‍ശകരെ അനുവദിച്ചെന്നും ഇതില് അന്വേഷണം വേണമെന്നും ആവശ്യപ്പെട്ട് നിവേദനം നല്‍കിയിട്ട് നടപടിയുണ്ടായില്ലെന്നും ഹര്‍ജിയില് പറയുന്നു. കെ.ബി. ഗണേഷ് കുമാര് എം.എല്.എയടക്കമുള്ളവര് ദിലീപിനെ ജയിലില് സന്ദര്‍ശിച്ചിരുന്നു. ഇവരില് ചിലര്‍ക്ക് കൂടുതല് സമയം അനുവദിച്ചെന്നും ഹര്‍ജിയില് പറയുന്നു. ദിലീപ് ഉള്‍പ്പെടെയുള്ളവരെ എതിര് കക്ഷികളാക്കിയാണ് ഹര്‍ജി നല്‍കിയിട്ടുള്ളത്.\nEntertainment, Featured news, Gossips Corner, Headlines, Kerala, Latest News, Newsactress attacked, dieep, petition\nനടിയെ ആക്രമിച്ച കേസില് ആശുപത്രിയിലാണെന്ന് വരുത്തി തീര്‍ക്കാന് ദിലീപ് വ്യാജ മെഡിക്കല് രേഖ ഉണ്ടാക്കിയെന്ന് അന്വേഷണ സംഘം\nകൊച്ചി : നടിയെ ആക്രമിച്ച കേസില് ആശുപത്രിയിലാണെന്ന് വരുത്തി തീര്‍ക്കാന് ദിലീപ് വ്യാജ മെഡിക്കല് രേഖ ഉണ്ടാക്കിയെന്ന് അന്വേഷണ സംഘം. നടിയെ ആക്രമിച്ച ദിവസം സ്വകാര്യ ആശുപത്രിയിലണെന്നാണ് ദിലീപ് വ്യാജ മെഡിക്കല് സര്‍ട്ടിഫിക്കറ്റുണ്ടാക്കിയത്. ഇക്കാര്യത്തില് അന്വേഷണ സംഘം ഡോക്ടറുടെയും നഴ്‌സിന്റെയും മൊഴി രേഖപ്പെടുത്തി. ദിലീപ് ആവശ്യപ്പെട്ടത് പ്രകാരമാണ് മെഡിക്കല് സര്‍ട്ടിഫിക്കറ്റ് നല്‍കിയതെന്ന് ഡോക്ടര് മൊഴി നല്‍കി. പനി ആയതിനാല് നാലു ദിവസം ചികില്‍സിയിലായിരുന്നു എന്ന് കാണിച്ച് സര്‍ട്ടിഫിക്കറ്റ് നല്‍കാനായിരുന്നു ദിലീപ് ആവശ്യപ്പെട്ടിരുന്നത്. എന്നാല് ഈ സമയം ദിലീപ് ഷൂട്ടിംഗിലായിരുന്നു എന്നും അന്വേഷണ സംഘം കണ്ടെത്തിയിട്ടുണ്ട്. ദിലീപ് വ്യാജ മെഡിക്കല് സര്‍ട്ടിഫിക്കറ്റ് ഉണ്ടാക്കിയ കാര്യവും ദിലീപിനെതിരായ തെളിവുകളുടെ കൂട്ടത്തില് ചേര്‍ക്കാന് അന്വേഷണ സംഘം തീരുമാനിച്ചു. നടിയെ ആക്രമിച്ച സംഭവത്തില് തനിക്ക് പങ്കില്ലെന്ന് വരുത്തിതീര്‍ക്കാനാണ് ഇത്തരത്തില് ശ്രമിച്ചതെന്നും അന്വേഷണസംഘം കുറ്റപത്രത്തില് ചൂണ്ടിക്കാട്ടും.\nBreaking news, Entertainment, Featured news, Film News, Gossips Corner, Headlines, Kerala, Latest News, Newsactress attacked, dileep, fake certificate\nനടിയെ ആക്രമിച്ച കേസില് ദിലീപിനെ ഒന്നാം പ്രതിയാക്കാന് സാധ്യത: ജാമ്യം റദ്ദാക്കാനും ഒരുങ്ങി അന്വേഷണ സംഘം\nകൊച്ചി: കൊച്ചിയില് നടിയെ ആക്രമിച്ച കേസില് ഗൂഢാലോചന കുറ്റകൃത്യത്തില് നേരിട്ട് പങ്കെടുത്തതിന് തുല്യമാണെന്ന നിയമോപദേശത്തിന്റെ അടിസ്ഥാനത്തില് നടന് ദിലീപിനെ ഒന്നാം പ്രതിയാക്കി കുറ്റപത്രം സമര്‍പ്പിക്കാന് ഒരുങ്ങി അന്വേഷണ സംഘം. ഇതുസംബന്ധിച്ച അന്തിമ തീരുമാനം വ്യാഴാഴ്ച നടക്കുന്ന യോഗത്തിലുണ്ടാകുമെന്നാണ് സൂചന. എഡിജിപി ബി.സന്ധ്യയുടെ നേതൃത്വത്തില് ചേരുന്ന യോഗത്തില് സ്‌പെഷല് പ്രോസിക്യൂട്ടറും പങ്കെടുക്കും. കൃത്യം നടത്തിയത് ദിലീപിന്റെ നേരിട്ടുള്ള മേല്‍നോട്ടത്തിലാണെന്നും കൃത്യം ചെയ്തവര്‍ക്ക് നടിയോട് വൈരാഗ്യമില്ലെന്നുമാണ് അന്വേഷണ സംഘത്തിന്റെ കണ്ടെത്തല്. ഇതിന്റെ അടിസ്ഥാനത്തിലാണ് നിയമോപദേശം തേടിയത്. നിലവില് കേസിലെ പതിനൊന്നാം പ്രതിയാണ് ദിലീപ്. നടിയെ വാഹനത്തില് തട്ടിക്കൊണ്ടുപോയി ആക്രമിച്ച സംഭവത്തിലെ മുഖ്യപ്രതിയായ പള്‍സര് സുനി എന്ന സുനില്‍കുമാര് കുറ്റപത്രത്തില് രണ്ടാം പ്രതിയാകും.അതേസമയം ദിലീപിനെ ഒന്നാം പ്രതിയാക്കാനുള്ള പോലീസ് നീക്കത്തില് ദുരൂഹതയുണ്ടെന്നും പറയപ്പെടുന്നു. അതേസമയം ഈ കേസില് ഒന്നാം പ്രതിയായി ജയിലില് കിടക്കുന്ന പള്‍സര് രണ്ടാം പ്രതിയാകുമ്പോള് ഒന്നാം പ്രതി പുറത്ത്…\nEntertainment, Featured news, Film News, Gossips Corner, Headlines, Kerala, Latest News, Newsactress attacked, dileep, pulsur suni\nരാമലീലക്ക് എന്തുകൊണ്ട് പിന്തുണ നല്‍കിയെന്ന് തുറന്ന് പറഞ്ഞ് മഞ്ജു വാര്യര്\nനടി ആക്രമിക്കപ്പെട്ട സംഭവവുമായി ബന്ധപ്പെട്ട് ദിലീപ് അറസ്റ്റിലായതിന് ശേഷം അനിശ്ചിതത്വത്തിലായ ചിത്രമായിരുന്നു രാമലീല. സിനിമക്ക് ദിലീപിന്റെ മുന്‍ഭാര്യ കൂടിയായ നടി മഞ്ജു വാര്യര് നല്‍കിയ പിന്തുണ ശ്രദ്ധേയമായിരുന്നു. സിനിമയിലെ വനിതാ കൂട്ടായ്മയായ വിമെന് ഇന് സിനിമാ കളക്ടീവിലെ മറ്റു അംഗങ്ങളൊന്നും രാമലീലയ്ക്ക് പരസ്യമായി പിന്തുണ നല്‍കാതിരുന്നപ്പോഴായിരുന്നു മഞ്ജുവിന്റെ പിന്തുണ. ഫെയ്സ്ബുക്കില് കൂടിയായിരുന്നു മഞ്ജുവിന്റെ പ്രതികരണം. ദിലീപിന്റെ രാമലീലയ്ക്കൊപ്പമായിരുന്നു മഞ്ജു നായികയായ ഉദാഹരണം സുജാതയും റിലീസ് ചെയ്തത്. താന് എന്തുകൊണ്ട് രാമലീലയ്ക്ക് പിന്തുണ നല്‍കിയെന്ന് വ്യക്തമാക്കുകയാണ് മഞ്ജു. ഒരു വെബ്സൈറ്റിന് നല്‍കിയ അഭിമുഖത്തിലാണ് മഞ്ജു മനസ്സ് തുറന്നത്. ഞാന് ആ പോസ്റ്റില് പറഞ്ഞ കാര്യം തന്നെയാണ് ഇപ്പോഴും പറയുന്നത്. സിനിമ എന്നാല് ഒരു കൂട്ടായ്മയാണ്. നല്ല സിനിമകള് വിജയിക്കുക എന്നത് മലയാള സിനിമ ഇന്‍ഡസ്ട്രിയുടെ ആവശ്യമാണ്. ഞാന് അഭിനയിച്ച ഉദാഹരണം സുജാതയും ഒരു ടീം വര്‍ക്കാണ്. എല്ലാ…\nEntertainment, Film News, Gossips Corneractress attacked, dileep, manju warrier, ramleela\nനടിയെ അക്രമിച്ച കേസിലെ പ്രമുഖ ഗായികക്ക് ദിലീപുമായി വഴിവിട്ട ബന്ധങ്ങള്…!\nFriday September 29th, 2017 webdesk\nകൊച്ചി: യുവ നടിയുടെ കാറില് അക്രമിച്ച കേസില് പ്രമുഖ ഗായികയുടെ കൂടുതല് പങ്ക് പുറത്തേക്ക്. കേസില് അറസ്റ്റിലായ ദിലീപിന്റെയും ഭാര്യ കാവ്യയുടെയും ഉറ്റ സുഹൃത്ത് കൂടിയായ ഗായികയെ ചോദ്യം ചെയ്യുന്നതിന് ഇന്നലെ എറണാകുളം ജില്ലാ സെഷന്‍സ് കോടതി അനുമതി നല്‍കിയിരുന്നു. രഹസ്യമായി ചോദ്യം ചെയ്യുന്നതിനാണ് കോടതി അനുമതി നല്‍കിയിരിക്കുന്നത്. ഇന്നോ നാളെയോ ഗായികയെ അന്വേഷണ സംഘം ചോദ്യം ചെയ്യും. അതേസമയം ഗായികുമായി ദിലീപിനുണ്ടായിരുന്നത് അത്ര നല്ല ബന്ധമല്ലായിരുന്നുവെന്ന നിഗമനത്തിലാണ് പൊലീസ് എത്തിച്ചേര്‍ന്നിരിക്കുന്നത്. ഇത് തെളിയിക്കുകയാണ് ചോദ്യം ചെയ്യലിലൂടെ പൊലീസ് ലക്ഷ്യം വക്കുന്നതെന്നും സൂചനകള് ലഭിച്ചു കഴിഞ്ഞു ഇരയായ നടിയുമായി ബന്ധവൈരിയായിരുന്നു ഈ ഗായിക. ദിലീപ് ആര്‍ക്ക് വേണ്ടിയാണ് കൊട്ടേഷന് നല്‍കിയതെന്ന പ്രധാന ചോദ്യത്തിനുള്ള ഉത്തരമാണ് അന്വേഷണ സംഘം ഇപ്പോള് തേടുന്നത്. ഇത് ഗായികയിലേക്കാണ് വിരല് ചൂണ്ടുന്നതെങ്കില് ചോദ്യം ചെയ്യലിനു പിന്നാലെ ഇവരുടെ അറസ്റ്റും ഉടന് ഉണ്ടായേക്കും….\nEntertainment, Featured news, Film News, Gossips Corneractress attacked, dileep, famous singer, POLICE\nദിലീപിന്റെ ജാമ്യാപേക്ഷ നാളെ വീണ്ടും പരിഗണിക്കും\nMonday September 25th, 2017 webdesk\nകൊച്ചി: കൊച്ചിയില് നടി ആക്രമിക്കപ്പെട്ട സംഭവത്തില് റിമാന്‍ഡില് കഴിയുന്ന നടന് ദിലീപ് ഹൈക്കോടതിയില് സമര്‍പ്പിച്ച ജാമ്യാപേക്ഷ നാളെ വീണ്ടും പരിഗണിക്കും. നേരത്തെ ജാമ്യാപേക്ഷ പരിഗണിച്ചെങ്കിലും പ്രതിഭാഗത്തേയും വാദിഭാഗത്തേയും അഭിഭാഷകര് കാര്യങ്ങള് വിശദീകരിച്ചതല്ലാതെ വാദങ്ങള് അന്ന് നടന്നില്ല. തുടര്‍ന്ന് കേസ് പരിഗണിക്കുന്നത് 26 ലേക്ക് മാറ്റുന്നതായി ജഡ്ജി അറിയിക്കുകയായിരുന്നു. പ്രതിഭാഗത്തിന്റെ വാദമാകും നാളെ ആദ്യം നടക്കുക. ജാമ്യം തേടി ഇത് മൂന്നാം തവണയാണ് ദിലീപ് ഹൈക്കോടതിയെ സമീപിക്കുന്നത്. മുന്‍പ് ഉന്നയിച്ച വാദങ്ങള് തന്നെയാണ് മൂന്നാമത്തെ ജാമ്യാപേക്ഷയിലും ദിലീപ് ഉന്നയിക്കുന്നത്. സാക്ഷികളെ സ്വധീനിച്ചിട്ടില്ലെന്ന് ജാമ്യാപേക്ഷയില് ദീപീപ് ഉന്നയിച്ചു. പരസ്യ സംവിധായകന് ശ്രീകുമാര് മേനോന് തന്നോട് ശത്രുതയുണ്ടെന്ന് ദീലീപ് പറയുന്നു. സിനിമയിലെ ഒരു വിഭാഗത്തിന്റെ ഗൂഢാലോചനയുടെ ഫലമാണ് തനിക്കെതിരെയുള്ള കേസ്. ഗൂഡാലോചനയുണ്ടെന്ന് മഞ്ജു വാര്യര് ആദ്യം തന്നെ ആരോപണം ഉന്നയിച്ചിരുന്നു. മഞ്ജുവിന് എഡിജിപി സന്ധ്യക്കുമായി അടുത്ത ബന്ധമുണ്ടെന്നും ദിലീപ് പറയുന്നു….\nEntertainment, Featured news, Film News, Headlines, Kerala, Latest News, Newsactress attacked, dileep bail application\nനടിയെ ആക്രമിച്ച കേസില് കാവ്യാ മാധവന്റെ ജാമ്യാപേക്ഷ ഹൈക്കോടതി തീര്‍പ്പാക്കി; നാദിര്‍ഷായുടെ അടുത്ത മാസം നാലിനു പരിഗണിക്കും\nകൊച്ചി: നടിയെ ആക്രമിച്ച കേസില് കാവ്യാ മാധവന്റെ മുന്‍കൂര് ജാമ്യാപേക്ഷ ഹൈക്കോടതി തീര്‍പ്പാക്കി. അറസ്റ്റിനു സാധ്യതയില്ലാത്തതിനാല് മുന്‍കൂര് ജാമ്യാപേക്ഷയ്ക്കു പ്രസക്തിയില്ലെന്നു കോടതി നിരീക്ഷിച്ചു.കേസില് പ്രതിചേര്‍ക്കപ്പെട്ട ദിലീപിന്റെ ഭാര്യയാണെന്ന കാരണത്താലാണു പൊലീസ് തന്നെ ദ്രോഹിക്കുന്നതെന്നു കാവ്യ ഹര്‍ജിയില് ആരോപിച്ചിരുന്നു. കേസില് കാവ്യയെ പ്രതിയാക്കിയിട്ടില്ലെന്ന് പൊലീസ് കോടതിയെ അറിയിച്ചിരുന്നു. അതേസമയം, നാദിര്‍ഷായുടെ മുന്‍കൂര് ജാമ്യാപേക്ഷ അടുത്ത മാസം നാലിനു പരിഗണിക്കാന് വേണ്ടി മാറ്റിവച്ചു. ദിലീപിനെതിരെ മൊഴി നല്‍കാന് അന്വേഷണ സംഘത്തിന്റെ ഭാഗത്തുനിന്നു സമ്മര്‍ദ്ദമുണ്ടെന്നും തന്നെ പ്രതിയാക്കാന് ശ്രമിക്കുന്നെന്നുമുളള വാദവുമായി സംവിധായകന് നാദിര്‍ഷായാണ് ആദ്യം മുന്‍കൂര് ജാമ്യഹര്‍ജി നല്‍കിയത്. പിന്നാലെ അന്വേഷണ ഉദ്യോഗസ്ഥര് ഭീഷണിപ്പെടുത്തുന്നെന്ന പരാതിയുമായി കാവ്യാ മാധവനും മുന്‍കൂര് ജാമ്യാപേക്ഷ നല്‍കി. എന്നാല് നിലവില് ഇരുവരെയും പ്രതി ചേര്‍ക്കേണ്ട സാഹചര്യമില്ലെന്ന് അന്വേഷണ സംഘം കോടതിയെ അറിയിച്ചിരുന്നു. ഉന്നത പൊലീസ് ഉദ്യോഗസ്ഥരും സിനിമയിലെ ശക്തരായ വിഭാഗവും മാധ്യമ പ്രവര്‍ത്തകരും ചേര്‍ന്നുള്ള…\nEntertainment, Featured news, Film News, Headlines, Kerala, Latest News, Newsactress attacked, dileep, highcourt, kavya madhavan bail application, nadirshah


ഫ്രാന്‍സീസ് പാപ്പാ നല്‍കുന്ന5പാഠങ്ങള് | Marpapa.com\nഫ്രാന്‍സീസ് പാപ്പാ നല്‍കുന്ന5പാഠങ്ങള്\nMarch 19, 2014 Category: Articles, Latest\nപാപ്പായുടേത് മുഴുവന്‍സമയ ജോലിയാണ്. കൃത്യം ഒരു വര്‍ഷം മുമ്പ് വത്തിക്കാനില് കോണ്‍ക്ലേവിന് മുകളില് വെളുത്ത പുക ഉയര്‍ന്നപ്പോള് ഹോര്‍ഹെ ബെര്‍ഗോളിയോ എന്ന പേര് കേട്ട് ലോകം ദീര്‍ഘനിശ്വാസം വിട്ടു. ഫ്രാന്‍സീസ് എന്ന പേരു കേട്ടപ്പോള് പതിനായിരങ്ങളുടെ ആഹ്ലാദം അണപൊട്ടി. തനിക്കു വേണ്ടി പ്രാര്‍ത്ഥിക്കണമെന്നു പറഞ്ഞ് ശിരസ്സു കുനിച്ചപ്പോള് ലക്ഷോപലക്ഷം മുഖങ്ങളില് പുഞ്ചിരി പടര്‍ന്നു. വൈകാതെ നാമറിഞ്ഞു, ഈ മനുഷ്യന് തന്നില് നിക്ഷിപ്‌തമായ സുവിശേഷവല്‌ക്കരണം എന്ന കര്‍ത്തവ്യത്തില് അങ്ങേയറ്റം പ്രതിജ്ഞാബദ്ധനാണെന്ന്!\nഇരുന്നൂറു കോടിയോളം വരുന്ന നമ്മള് വിശ്വാസികള് ആരും മാര്‍പാപ്പയല്ലായിരിക്കാം. പക്ഷേ, ആ ഉത്തരവാദിത്വത്തില് നിന്നും നമുക്കു ഒഴിഞ്ഞു മാറാനാവില്ല. തന്റെ സ്വതസിദ്ധമായ ശൈലിയില് പാപ്പാ മുന്നറിയിപ്പു തരുന്നു, ആര്‍ക്കും ‘ചിലനേരം ക്രിസ്‌ത്യാനി’കളായിരിക്കാന് സാധ്യമല്ലെന്ന്. അങ്ങനെയും ഇങ്ങനെയും ക്രിസ്‌ത്യാനികളായിരിക്കാന് ആവില്ല. ക്രിസ്‌ത്യാനികളെന്നാല് മുഴുവന്‍സമയ ക്രിസ്‌ത്യാനികളാകണം. സമ്പൂര്‍ണമായി.\nഒരേ സമയം കര്‍ത്തവ്യങ്ങള് മികച്ച രീതിയില് അനുഷ്‌ഠിക്കുകയും വിശ്വാസം അര്‍ത്ഥവത്തായി ജീവിക്കുകയും ചെയ്യുന്നത് എങ്ങനെ?\nഎല്ലാ നേരവും വിശ്വാസം ജീവിക്കാനാണ് നമ്മുടെ വിളി. ഇക്കാര്യത്തില് തെറ്റു പറ്റേണ്ട. വിശ്വാസം ജീവിക്കുകയെന്നാല് ജോലി തന്നെയാണ്. (സുവിശേഷത്തിന്റെ ആനന്ദം എന്ന അപ്പസ്‌തോലിക പ്രബോധനത്തില് പാപ്പാ 100 തവണ ഇത് ആവര്‍ത്തിക്കുന്നുണ്ട്).\nഎന്നാല് തങ്ങളുടെ ഭൂരിഭാഗം ജോലിസമയവും മറ്റു തൊഴിലിനായി മാറ്റിവയ്‌ക്കുന്നവര്‍ക്ക് ഇത് ബുദ്ധിമുട്ടേറിയ കാര്യമായി തോന്നാം. പ്രത്യേകിച്ച് ഒരു സ്ഥാപനത്തില് നായകസ്ഥാനം വഹിക്കുന്നവര്‍ക്ക്.\nഎങ്ങനെയാണ് ഒരേ സമയം കര്‍ത്തവ്യങ്ങള് മികച്ച രീതിയില് അനുഷ്‌ഠിക്കുകയും വിശ്വാസം അര്‍ത്ഥവത്തായി ജീവിക്കുകയും ചെയ്യുന്നത്? വ്യവസായപ്രമുഖര്‍ക്ക് ഒരേ സമയം വിശ്വാസവും ജോലിയും ചേര്‍ത്തു കൊണ്ടു പോകാന് കഴിയും എന്നതിന്റെ ഏറ്റവും നല്ല മാതൃക ഫ്രാന്‍സീസ് പാപ്പാ തന്നെയല്ലേ? തീര്‍ച്ചയായും അത് അദ്ദേഹത്തിന്റെ ജോലിയാണ്. എന്നാല് അത് നിങ്ങളുടെയും കൂടി ഉത്തരവാദിത്വമാണെന്നു കൂടി ഓര്‍മിക്കുക.\nവിശ്വാസത്തെ ജോലിയോടു ചേര്‍ത്തു വയ്‌ക്കാന് ഫ്രാന്‍സീസ് പാപ്പായില് നിന്നു ഇതാ അഞ്ച് ലഘുപാഠങ്ങള്:\n1. വ്യക്തിത്വ ബിംബത്തിനു പുറത്തു കടക്കുക\nലോകത്തിലെ ഏറ്റവും സമുന്നതരായ പല വ്യവസായ പ്രമുഖരും സ്വന്തം വ്യക്തിത്വത്തെ വിഗ്രഹവല്‍ക്കരിച്ചവരോ ആരാധനാ പാത്രങ്ങളായി തീര്‍ന്നവരോ ആണ്. സ്‌റ്റീവ് ജോബ്‌സ്, ജെഫ് ബെസോസ്, ജാക്ക് വെല്‍ഷ് തുടങ്ങിയവര് ഉദാഹരണം. ഇത്തരത്തില് ഒരു വ്യക്തിത്വ വിഗ്രഹമായി ഫ്രാന്‍സീസ് പാപ്പായെ കാണാനും സാധ്യതയുണ്ട്. വ്യക്തിപ്രഭാവവും ഉജ്ജ്വല നേതൃത്വപാടവും കൊണ്ട് കത്തോലിക്കാ സഭയെ വീണ്ടും ലോകത്തിനു മുമ്പില് പ്രകാശധോരണിയോടെ നിര്‍ത്തിയതില് അദ്ദേഹത്തിന്റെ പങ്ക് വലുതാണ്.\nഎന്നാല് വ്യക്തിപ്രഭാവം വഴിയുള്ള നേതൃത്വത്തിന്റെ പരിമിതികള് ഫ്രാന്‍സീസ് പാപ്പായ്‌ക്ക് നന്നായി അറിയാം. തന്റെ പേപ്പസിയെക്കുറിച്ചുള്ള മിഥ്യാധാരണ പൊളിച്ചെഴുതാന് അടുത്ത കാലത്തു നടന്ന മുഖാമുഖത്തില് പാപ്പാ ബോധപൂര്‍വമായ ശ്രമം നടത്തി. പാപ്പാ ചിരിക്കുകയും കരയുകയും ശാന്തമായി ഉറങ്ങുകയും മറ്റെല്ലാവരെയും പോലെ സുഹൃത്തുക്കളോട് ബന്ധപ്പെടുകയും ചെയ്യുന്ന ഒരു സാധാരണ മനുഷ്യനാണ്. ഒരു ദാര്‍ശനികനു ജനത്തെ തന്റെ അജഗണത്തിലേക്കു കൂട്ടിക്കൊണ്ടു പോകാനാകും. എന്നാല് അവരെ അവിടെത്തന്നെ നിലനിര്‍ത്തുന്നതാണ് ദര്‍ശനം.\n2. സേവനം ചെയ്‌തു കൊണ്ടു നയിക്കുക\nനല്ല നേതൃത്വത്തെക്കുറിച്ച് ഫ്രാന്‍സീസ് പാപ്പായുടെ വീക്ഷണം ശ്രവിക്കുക, ‘നല്ല നേതാവ് സംസാരിക്കുന്നത് നാവു കൊണ്ടുമാത്രമല്ല, മറിച്ച് മുഴുവന് ജീവിതം കൊണ്ടാണ്. സ്ഥിരതയാര്‍ന്ന ജീവിതം നയിച്ചു കൊണ്ടും വേണമത്. നമ്മുടെ ജീവിതത്തിന്റെ ദൃഢത തന്നെയാണ് നമ്മുടെ സന്ദേശം.’\nഇവിടെ ഒരു വൈരുദ്ധ്യമുണ്ട്. പാപ്പായുടെ അനന്യമായ അജപാലന പ്രഭാഷണശൈലി നമ്മുടെ സൗണ്ട് ബിറ്റ് കാലഘട്ടത്തിന് വളരെ ഏറെ യോജിച്ചതാണ്. (ഫ്രാന്‍സീസ് പാപ്പായുടെ മികച്ച സംഭാഷണ ശകലങ്ങള് കോര്‍ത്തിണക്കി വത്തിക്കാന് ഒരു ഇ-ബുക്ക് ഇറക്കുന്നുണ്ട്).\nഅതിനേക്കാള് പ്രാധാന്യമര്‍ഹിക്കുന്നതാണ്, ദാസതുല്യമായ നേതൃത്വം കൊണ്ടു സ്വപ്‌നതുല്യമായ മാതൃക നല്‍കുന്ന ഫ്രാന്‍സീസ് പാപ്പയുടെ രീതി. സ്‌ത്രീ തടവുകാരുടെ പാദം കഴുകുന്നതു മുതല് വൈകല്യം ബാധിച്ചവരെയും അംഗവിഹീനരെയും അധഃസ്ഥിതരെയും ആലിംഗനം ചെയ്യുന്നതു വരെയും നീളുന്ന കാരുണ്യത്തിന്റെ എണ്ണമറ്റ ദൃഷ്ടാന്തങ്ങള് ലോകമെമ്പാടുമുള്ള മാനവഹൃദയങ്ങളെ ആര്‍ദ്രമാക്കിയെന്നോര്‍ക്കണം.\nവിശ്വാസികള്‍ക്കും അവിശ്വാസികള്‍ക്കും ഒന്നു വ്യക്തമാണ്. മറ്റുള്ളവരെ സഹായിക്കാനുള്ള, കര്‍ത്താവ് സ്‌നേഹിച്ചതു പോലെ അവരെ സ്‌നേഹിക്കാനുള്ള ആത്മാര്‍ത്ഥമായ ആഗ്രഹത്തില് നിന്നാണ് പാപ്പാ ഇതെല്ലാം ചെയ്യുന്നത്‌്. നിങ്ങള് മുതലാളിയോ തൊഴിലാളിയോ ആകട്ടെ, നിങ്ങളുടെ സഹപ്രവര്‍ത്തകരുടെ ആവശ്യങ്ങള്‍ക്ക് നിങ്ങളുടേതിനേക്കാള് പ്രാധാന്യം കൊടുക്കുക.\n‘നിങ്ങള് ക്ഷമിക്കപ്പെട്ടിരിക്കുന്നതു പോലെ നിങ്ങളും ക്ഷമിക്കുക.’ പാപ്പാ സദാ ആവര്‍ത്തിച്ചു കൊണ്ടിരിക്കുന്ന പല്ലവിയാണിത്. ‘കാരുണ്യത്തിന്റെ പാപ്പാ’ എന്നു അപരനാമം പോലും ഫ്രാന്‍സീസിന് ലഭിച്ചതിന് ഇതു കാരണമായി.\nഅപ്പോള് അദ്ദേഹത്തിന്റെ ഉപദേശത്തിനു കാതു കൊടുക്കാന് ക്ഷമയ്‌ക്കു സ്ഥാനമില്ലാത്ത ജോലിസ്ഥലം പോലെ ഒരിടമുണ്ടോ?\nയന്ത്രതുല്യമായ കൃത്യത ആവശ്യപ്പെടുന്ന ഈ ലോകത്തില്, തെറ്റുകള് ക്ഷമിക്കപ്പെടുകയും തെറ്റുകള് ഏറ്റു പറയുകയും ചെയ്യുന്ന ഒരു അന്തരീക്ഷം സംജാതമാകുന്ന അവസ്ഥ ചെറിയ കാര്യമാകാം. എന്നാല്, അത് കമ്പനിയുടെയും തൊഴിലാളികളുടെയും അന്തസ്സ് സംരക്ഷിക്കുന്നതില് വലിയ പങ്കു വഹിക്കും.\nപാപ്പാ നമ്മെ ഓര്‍മിപ്പിക്കുന്നു, ‘നടക്കുക എന്ന കലയില് വീഴ്‌ചയല്ല പ്രശ്‌നം, വീണിടത്തു തന്നെ കിടക്കുന്നതാണ്.’ ഉടന് എഴുന്നേല്‍ക്കുക. വീണ്ടു യാത്രയാവുക.\n4. ജ്ഞാനം അന്വേഷിക്കുക\nബെനഡിക്ട് പതിനാറാമന് പാപ്പാ തന്റെ രാജി കൊണ്ടു ലോകത്തെ ഞെട്ടിപ്പിച്ചപ്പോള് ചിലര് അടക്കം പറഞ്ഞു, പഴയ പാപ്പായുടെ സാന്നിധ്യം സമീപത്തു തന്നെ അനുഭവപ്പെടുന്ന ദൗര്‍ഭാഗ്യം പുതിയ പാപ്പായ്‌ക്ക് ഉണ്ടാകുമെന്നും തന്റെ അധികാരം നിയന്ത്രിക്കപ്പടുന്ന അനുഭവം നേരിടേണ്ടി വരുമെന്നും.\nഎന്നാല് ഫ്രാന്‍സീസ് പാപ്പാ ഇതൊരു പ്രശ്‌നമായി കണ്ടില്ല. മറിച്ച്, തല്‍സ്ഥാനത്തിരുന്നതിന്റെ അനുഭവസമ്പത്തില് നിന്നും പഠിക്കാനാണ് അദ്ദേഹം ഈ അവസരം ഉപയോഗിച്ചത്. ‘അദ്ദേഹത്തിന്റെ ജ്ഞാനം ദൈവദാനമാണ്. അദ്ദേഹം വത്തിക്കാനില് ദൂരെയെവിടെയോ ഉള്ള ഏതോ ബെനഡിക്‌ടെന് മഠത്തിലേക്കു പിന്‍വാങ്ങുമെന്ന് ചിലര് ആഗ്രഹിച്ചിരിക്കും. എന്നാല് ഞാന് ചിന്തിച്ചത് കാരണവന്‍മാരുടെ ജ്ഞാനത്തെക്കുറിച്ചാണ്. അവരുടെ ഉപദേശങ്ങള് കുടുംബത്തിന് കരുത്തു പകരുന്നു…’\nതൊഴിലിടങ്ങളില്, സുധീരമായ നേതൃത്വത്തിന് പരീക്ഷണങ്ങള് നേരിടേണ്ടി വരുമെന്നത് തീര്‍ച്ചയാണ്. അതേ സമയം, മുന്നേ പോയി മടങ്ങിയവരില് നിന്നുള്ള പാഠങ്ങളും ഉള്‍ക്കൊള്ളാന് അവസരങ്ങളുണ്ട്.\nനമ്മില് ചിലര്‍ക്കെങ്കിലും ഫ്രാന്‍സീസ്‌് പാപ്പയുടേതു പോലുള്ള അനുഭവം ഉണ്ടായേക്കാം. നമ്മുടെ ബോസ് ഇനിയും മരിക്കാത്തതിനാല് യാഥാര്‍ത്ഥ്യമാകാത്ത ആ പ്രൊമോഷന്. അവസരം ലഭിക്കമെങ്കില് ആ വ്യക്തയുടെ പക്കല് പോയി അദ്ദേഹത്തില് നിന്നും ജ്ഞാനം സ്വീകരിക്കുക. നിങ്ങള് വ്യത്യസ്ഥമായ ഒരു ദിശയിലേക്കാണ് കമ്പനിയെ നയിക്കാന് ആഗ്രഹിക്കുന്നതെങ്കിലും ആ തൊഴിലിന്റെ ജീവിക്കുന്ന പാരമ്പര്യവുമായി ബന്ധം നിലനിര്‍ത്തുന്നത് മനുഷ്യത്വം കാത്തുസൂക്ഷിക്കാന് സഹായിക്കും.\n5. ‘അത്’ എന്തു തന്നെ ആയാലും\nഫ്രാന്‍സീസ് പാപ്പാ നല്‍കുന്ന ഈ മാതൃകകള് ഉപയോഗപ്രദമാണെങ്കിലും ബിസിനസ് നേതൃത്വവും ഫ്രാന്‍സീസ് പാപ്പായും തമ്മിലുള്ള സമാനത ഇവിടെ തീരുന്നു. എല്ലാറ്റിനുമുപരി, ഫ്രാന്‍സീസ് പാപ്പാ അറിയുന്നു, ‘സഭയുടെ ശക്തി സഭയിലോ സഭയുടെ സ്ഥാപനങ്ങളുടെ ശേഷിയിലോ അല്ല, മറിച്ച് ദൈവത്തിന്റെ ആഴക്കടലില് മറഞ്ഞിരിക്കുന്നുവെന്ന്’. ‘അതി’നെ വേണമെങ്കില് കൃപ എന്നു വിളിക്കാം. അല്ലങ്കില് ഇഷ്ടമുള്ളതെന്തും വിളിച്ചോളൂ. എന്തു തന്നെ ആയാലും ഫ്രാന്‍സീസ് പാപ്പായ്‌ക്ക് അതുണ്ട്.\nഅത് മൂലം ലോകം ഇന്ന് കുറേക്കൂടി നല്ലൊരിടമായി തീര്‍ന്നിരിക്കുന്നു. അദ്ദേഹം നല്‍കുന്ന ചില പാഠങ്ങള് നമുക്കു സ്വീകരിക്കാവുന്നതാണ്. ബിസിനസ് ലോകത്തിനും സ്വീകരിക്കാം. ഇനി, ജോലിയിലേക്കു മടങ്ങാം.\n2 thoughts on “ഫ്രാന്‍സീസ് പാപ്പാ നല്‍കുന്ന5പാഠങ്ങള്”\nക്രിസ്തുവിലെകെ അടുക്കുന്നതിനു വളരെ സഹായകരമാണ് ഇ വെബ്സൈറ്റ് . ഇതിന്റെ പിന്നിൽ പ്രവര്ത്തിച്ച. പ്രവര്ത്തിച്ചുകൊണ്ടിരിക്കുന്ന ഏല്ലപെര്കും അഭിനന്ദനങ്ങൾ\nWE ARE ALL IN THE MERCY OF GOD BECAUSE WE ARE LED BY A GOOD SHEPHEARD IE PAPA.WE HAVE ALSO AN OPPORTUNITY TO TEACH IN GOD ABOUT HIS LOVE AND OUR RIGHTS!THIS IS POSSIBLE IN ALL FIELD AS IN PAPASY , FOR ALL GOOD LEADERS CAN STREACH THE GOOD YEARS OF HEAVENLY KINGDOM ON EARTH. GOD ALSO SAID THAT HE WOULD POUR BLESSINGS BY OPENING THY HEAVEN,FOR THEM.\nLeaveaReply to reena joseph Cancel reply


Serum Institute’s Covishield price for private hospitals highest world over: Report രാജ്യത്തെ സ്വകാര്യ ആശുപത്രികളിൽ വാക്‌സിൻ നൽകാൻ സെറം ഇൻസ്റ്റിറ്റ്യൂട്ട് നിശ്ചയിച്ചത് ലോകത്തിലെ ഏറ്റവും ഉയർന്ന വില; റിപ്പോർട്ട്\nരാജ്യത്തെ സ്വകാര്യ ആശുപത്രികളിൽ വാക്‌സിൻ നൽകാൻ സെറം ഇൻസ്റ്റിറ്റ്യൂട്ട് നിശ്ചയിച്ചത് ലോകത്തിലെ ഏറ്റവും ഉയർന്ന വില; റിപ്പോർട്ട്\nBy : 24 Web Desk April 24, 2021 comments\nരാജ്യത്തെ സ്വകാര്യ ആശുപത്രികളിൽ വാക്‌സിൻ നൽകാൻ സെറം ഇൻസ്റ്റിറ്റ്യൂട്ട് നിശ്ചയിച്ചത് ലോകത്തിലെ ഏറ്റവും ഉയർന്ന വിലയെന്ന് റിപ്പോർട്ട്. യു.എസ്, യു.കെ തുടങ്ങിയ രാജ്യങ്ങളിൽ നിന്ന് ഈടാക്കുന്നതിനേക്കാൾ ഉയർന്ന വിലയ്ക്കാണ് സ്വകാര്യ, ആശുപത്രികൾക്കും സർക്കാരുകൾക്കും നൽകാൻ തീരുമാനിച്ചത്.\nസംസ്ഥാനങ്ങൾക്ക് 400 ഉം സ്വകാര്യ ആശുപത്രികൾക്ക് 600 രൂപയ്ക്കുമാണ് വാക്‌സിൻ നൽകാൻ സെറം ഇൻസ്റ്റിറ്റ്യൂട്ട് തീരുമാനിച്ചത്. ഇത് യു.എസ്, യൂറോപ്യൻ യൂണിയൻ, യു.കെ തുടങ്ങിയ രാജ്യങ്ങളിലെ സർക്കാരുകൾ നേരിട്ട് അസ്ട്രസെനെക്കയിൽ നിന്ന് വാങ്ങുന്ന വിലയേക്കാൾ കൂടുതലാണെന്നാണ് റിപ്പോർട്ട്. ഒരു ഡോസ് വാക്‌സിനായി 2.15 മുതൽ 3.5 ഡോളറാണ് യൂറോപ്യൻ യൂണിയൻ മുടക്കുന്നത്. ഇന്ത്യൻ വിപണിയിൽ ഏകദേശം 180 മുതൽ 270 രൂപ വരും. യു. കെ കൊവിഷീൽഡിന്റെ ഒരു ഡോസിനായി മുടക്കുന്നത് മൂന്ന് ഡോളറാണ്. സെറം ഇൻസ്റ്റ്യൂട്ട് സംസ്ഥാനങ്ങൾക്ക് നൽകുന്നത്6ഡോളറിനും സ്വകാര്യ ആശുപത്രികൾക്ക് 8 ഡോളറിനും തുല്യമാണ്. ബംഗ്ലദേശ്, സൗദി അറേബ്യ, ദക്ഷിണാഫ്രിക്ക തുടങ്ങിയ രാജ്യങ്ങൾ ഇതിലും കുറഞ്ഞ നിരക്കിലാണ് സെറം ഇൻസ്റ്റിറ്റ്യൂട്ടുമായി കരാറിലേർപ്പെട്ടിരിക്കുന്നതെന്ന് റിപ്പോർട്ടിൽ പറയുന്നു.\nവില നിശ്ചയിക്കാനുള്ള അധികാരം സ്വകാര്യ കമ്പനിക്ക് നൽകിയതിനെതിരെ പ്രതിപക്ഷ പാർട്ടികളും വിവിധ സംസ്ഥാനങ്ങളും കേന്ദ്രത്തെ പ്രതിഷേധം അറിയിച്ചിട്ടുണ്ട്. പി ആർ പ്രൊജക്ടുകളിൽ പണം ചിലവഴിക്കാതെ വാക്‌സിൻ പ്രതിസന്ധി മറികടക്കാനുള്ള നടപടി സ്വീകരിക്കണമെന്ന് രാഹുൽ ഗാന്ധി ആവശ്യപ്പെട്ടു. അതിനിടെ വാക്‌സിൻ നയത്തിൽ മാറ്റമില്ലെന്ന് വ്യക്തമാക്കിയ കേന്ദ്രസർക്കാർ സംസ്ഥാനങ്ങൾക്ക് നിലവിൽ നൽകുന്നത് പോലെ തന്നെ സൗജന്യമായി നൽകുന്നത് തുടരുമെന്ന് അറിയിച്ചു .\nStory highlights: Serum Institute’s Covishield price for private hospitals highest world over: Report\nRead more on: Covid 19 | Serum Institute


തൃശൂര് പൂരം; സാമ്പിള് വെടിക്കെട്ട് ഇന്ന് വൈകീട്ട് – Chandrika Daily\nBy chandrika Saturday May 11, 2019 14:44 pm\nതൃശൂര് പൂരം; സാമ്പിള് വെടിക്കെട്ട് ഇന്ന് വൈകീട്ട്\nതൃശൂര്: കനത്ത സുരക്ഷയില് തേക്കിന്‍കാടിന്റെ ആകാശത്ത് നിറങ്ങളുടെ നീരാട്ടൊരുക്കി പ്രസിദ്ധമായ പൂരം സാമ്പിള് വെടിക്കെട്ട് ഇന്ന്‌നടക്കും. സാമ്പിള്‍വെടിക്കെട്ടില് തേക്കിന്‍കാടിന്റെ ആകാശത്ത് ലൂസിഫറും മധുരരാജയും അമിട്ടില് വിരിഞ്ഞിറങ്ങും. കര്‍ശന…\nതൃശൂര്: കനത്ത സുരക്ഷയില് തേക്കിന്‍കാടിന്റെ ആകാശത്ത് നിറങ്ങളുടെ നീരാട്ടൊരുക്കി പ്രസിദ്ധമായ പൂരം സാമ്പിള് വെടിക്കെട്ട് ഇന്ന്‌നടക്കും. സാമ്പിള്‍വെടിക്കെട്ടില് തേക്കിന്‍കാടിന്റെ ആകാശത്ത് ലൂസിഫറും മധുരരാജയും അമിട്ടില് വിരിഞ്ഞിറങ്ങും. കര്‍ശന നിയന്ത്രങ്ങളോടെയാണ് ഇത്തവണ സാമ്പിള്‍വെടിക്കെട്ട് നടത്തുന്നത്. തിരുവമ്പാടി-പാറമേക്കാവ് ദേവസ്വങ്ങള് വെടിക്കെട്ട് ഒരുക്കങ്ങള് പൂര്‍ത്തിയാക്കി കഴിഞ്ഞു. വൈകീട്ട് ഏഴുമണിയോടെ തിരുവമ്പാടി വിഭാഗമാണ് വെടിക്കെട്ടിന് ആദ്യം തീ കൊളുത്തുക.\nCategories: More, News, Views Tags: fire work, sample vedikettu, thrissur pooram


todays headlines (29-3-22) ഇന്നത്തെ പ്രധാനവാര്‍ത്തകള്\nഇന്നത്തെ പ്രധാനവാര്‍ത്തകള് (29-3-22)\nദേവികുളം എംഎല്‍എ എ.രാജയ്ക്ക് പൊലീസ് മര്‍ദനം; ഗുരുതര ആരോപണവുമായി എംഎല്‍എ\nഇടുക്കി മൂന്നാറില് പണിമുടക്കിനെതിരെ ദേവികുളം എംഎല്‍എ എ.രാജയ്ക്ക് പൊലീസ് മര്‍ദനം. പണിമുടക്ക് യോഗത്തില് സംസാരിക്കാനെത്തിയതായിരുന്നു എംഎല്‍എ. വാഹനങ്ങള് തടയുന്നതിനിടെ പൊലീസുമായുണ്ടായ ഉന്തും തള്ളിനുമിടയിലാണ് എംഎല്‍എയ്ക്ക് മര്‍ദനമേറ്റത്. പൊലീസാണ് മര്‍ദിച്ചതെന്നാണ് പരാതി.\nസില്‍വര്‍ലൈന് സര്‍വേ തടയാനാകില്ല;രണ്ട് ഹര്‍ജികള് കൂടി തള്ളി ഹൈക്കോടതി\nസില്‍വര്‍ലൈന് സര്‍വേയുമായി ബന്ധപ്പെട്ട രണ്ട് ഹര്‍ജികള് കൂടി തള്ളി ഹൈക്കോടതി. സര്‍വേ നടത്തുന്നതും അതിരടയാളക്കല്ലുകള് സ്ഥാപിക്കുന്നതും കോടതി ഇടപെട്ട് തടയണമെന്ന് ആവശ്യപ്പെട്ടുള്ള ഹര്‍ജികളാണ് കോടതി തള്ളിയത്.\nനടിയെ ആക്രമിച്ച കേസ്; ദിലീപിനെ ക്രൈംബ്രാഞ്ച് ചോദ്യം ചെയ്യുന്നു\nനടിയെ ആക്രമിച്ച കേസില് ദിലീപിന്റെ ചോദ്യം ചെയ്യല് ആരംഭിച്ചു. തുടര്‍ച്ചയായ രണ്ടാം ദിവസമാണ് ക്രൈംബ്രാഞ്ച് ചോദ്യം ചെയ്യല്. ക്രൈാംബ്രാഞ്ച് മേധാവി എസ് ശ്രീജിത്തിന്റെ നേതൃത്വത്തിലാണ് ചോദ്യം ചെയ്യുന്നത്\nകടകള് തുറക്കുന്നതുമായി ബന്ധപ്പെട്ട് കോഴിക്കോട് രാമനാട്ടുകരയില് വ്യാപാരികളും സമരക്കാരും തമ്മില് കയ്യാങ്കളി. വ്യാപാരി വ്യവസായി ഏകോപന സമിതിയുടെ ഭാരവാഹികളാണ് ഇന്ന് കടകള് തുറക്കാന് തീരുമാനിച്ചത്\nകട തുറന്നാലും വാങ്ങാന് ആളുവേണ്ടേ?; വ്യാപാരി വ്യവസായ ഏകോപന സമിതി സമരവിരോധികളെന്ന് സിഐടിയു\nപണിയെടുക്കാനും പണിമുടക്കാനും തൊഴിലാളികള്‍ക്ക് അവകാശമുണ്ടെന്ന് സിഐടിയു സംസ്ഥാന പ്രസിഡന്റ് ആനത്തലവട്ടം ആനന്ദന്. ഡയസ്‌നോണ് എന്ന ഓലപ്പാമ്പ് കാണിച്ച് പേടിപ്പിക്കേണ്ടെന്നും ഇത് മുന്‍പും പ്രഖ്യാപിച്ചിട്ടുള്ളതാണെന്നും ആനത്തലവട്ടം ആനന്ദന് പറഞ്ഞു.\nസര്‍ക്കാര് ഉദ്യോഗസ്ഥര് ജോലിക്ക് ഹാജരാകണം; സുരക്ഷ ഒരുക്കാന് നിര്‍ദേശം നല്‍കി തിരുവനന്തപുരം കളക്ടര്\nദേശീയ പണിമുടക്കിന്റെ രണ്ടാം ദിവസമായ ഇന്ന് സര്‍ക്കാര് ഉദ്യോഗസ്ഥര് ജോലിക്ക് ഹാജരാകണമെന്ന് തിരുവനന്തപുരം കളക്ടര്. ജോലിക്കെത്തുന്ന ഉദ്യോഗസ്ഥര്‍ക്ക് മതിയായ സുരക്ഷ ഒരുക്കാന് കളക്ടര് നിര്‍ദേശം നല്‍കിയിട്ടുണ്ട്\nഓസ്‌കര് വേദിയിലെ പെരുമാറ്റം; അവതാരകനോട് പരസ്യമായി മാപ്പ് പറഞ്ഞ് വില് സ്മിത്ത്\nഓസ്‌കര് വേദിയില് മുഖത്തടിച്ച അവതാരകനോട് മാപ്പുപറഞ്ഞ് നടന് വില് സ്മിത്ത്. തന്റെ പെരുമാറ്റം ന്യായീകരിക്കാനും അംഗീകരിക്കാനും കഴിയാത്തതാണെന്ന് വില് സ്മിത്ത് പ്രതികരിച്ചു. ഭാര്യയെ പരിഹസിച്ചപ്പോള് വൈകാരികമായി പ്രതികരിച്ച് പോയതാണ്\nകോഴിക്കോട് നാദാപുരം ജാതിയേരിയില് യുവതിയുടെ വീട്ടിലെത്തി യുവാവ് തീകൊളുത്തി ആത്മഹത്യ ചെയ്തു. നാദാപുരം പൊന്‍പറ്റ സ്വദേശി രത്‌നേഷ് (42) ആണ് മരിച്ചത്. പെണ്‍കുട്ടിയുടെ വിവാഹം നിശ്ചയിച്ചതിന് പിന്നാലെയാണ് സംഭവം.\nഇന്ധന വില ഇന്ന്; പെട്രോളിന് 87 പൈസ, ഡീസലിന് 74 പൈസ വർധിച്ചു\nരാജ്യത്ത് പെട്രോളിനും ഡീസലിനും ഇന്നും വില വർധന. മാർച്ച് 21 ന് തുടങ്ങി ഇത് ഏഴാം തവണയാണ് വില വർധിക്കുന്നത്. കഴിഞ്ഞ ഏഴ് ദിവസത്തിനിടെ ആറ് ദിവസവും വില ഉയർന്നിരുന്നു. ഇന്ന് ഒരു ലിറ്റർ ഡീസലിന് 74 പൈസയാണ് വർധിക്കുക\nStory Highlights: todays headlines (29-3-22)\nഇന്നത്തെ പ്രധാനവാര്‍ത്തകള് (11-5-22) Latest News


ഹേമ കമ്മീഷന് റിപ്പോര്‍ട്ട് പുറത്തുവിടാന് സര്‍ക്കാര് തയ്യാറാകാത്തതിനെ കുറിച്ച് ചര്‍ച്ചകള് ഉയരണം: വി.ടി ബല്‍റാം |\nഹേമ കമ്മീഷന് റിപ്പോര്‍ട്ട് പുറത്തുവിടാന് സര്‍ക്കാര് തയ്യാറാകാത്തതിനെ കുറിച്ച് ചര്‍ച്ചകള് ഉയരണം: വി.ടി ബല്‍റാം\nസിനിമ മേഖലയിലെ സ്ത്രീകള് നേരിടുന്ന് പ്രശന്ങ്ങള് പരിഹരിക്കാനായി രൂപീകരിച്ച ഹേമാ കമ്മിറ്റി റിപ്പോര്‍ട്ട് പുറത്ത് വിടാന് സര്‍ക്കാര് തയ്യാറാകാത്തതിനെക്കുറിച്ച് ചര്‍ച്ചകള് ഉയര്‍ന്നുവരണമെന്ന് കോണ്‍ഗ്രസ് നേതാവ് വി.ടി ബല്‍റാം. ‘സ്ത്രീപക്ഷ’മെന്ന് അവകാശപ്പെടുന്ന കമ്മ്യൂണിസ്റ്റ് സര്‍ക്കാര് രണ്ടര വര്‍ഷമായിട്ടും റിപ്പോര്‍ട്ട് പുറത്ത് വിടാന് തയ്യാറായിട്ടില്ല. ഇതില് നിന്ന് ശ്രദ്ധതിരിക്കാന് തല്‍പ്പരകക്ഷികള് ഉയര്‍ത്തുന്ന വിവാദങ്ങളുടെ ട്രാപ്പില് വീഴരുതെന്ന് വി.ടി ബല്‍റാം ഫെയ്‌സ്ബുക്കില് കുറിച്ചു.\n‘ജസ്റ്റിസ് ഹേമ കമ്മീഷന് റിപ്പോര്‍ട്ട് പുറത്തുവിടാനോ അതിന്മേല് നടപടി സ്വീകരിക്കാനോ ‘സ്ത്രീപക്ഷ’മെന്ന് അവകാശപ്പെടുന്ന ഇന്നത്തെ കമ്മ്യൂണിസ്റ്റ് സര്‍ക്കാര് രണ്ടര വര്‍ഷമായിട്ടും തയ്യാറാകാത്തതിനേക്കുറിച്ചാണ് ചര്‍ച്ചകള് ഉയര്‍ന്നുവരേണ്ടത്. അതില് നിന്ന് ശ്രദ്ധ തിരിക്കാന് വേണ്ടി തല്‍പ്പരകക്ഷികള് ഉയര്‍ത്തിക്കൊണ്ടുവരുന്ന വിവാദങ്ങളുടെ ട്രാപ്പില് വീണുപോകാതിരിക്കാനാണ് വിവേകമുള്ളവര് ശ്രദ്ധിക്കേണ്ടത്.’ അദ്ദേഹം കുറിച്ചു.\nഹേമാ കമ്മിറ്റി റിപ്പോർട്ട് പുറത്തുവിടണമെന്ന് ആവശ്യപ്പെട്ട് സിനിമയ്ക്ക് അകത്തും പുറത്തുമുള്ള നിരവധി പേരാണ് രംഗത്തെത്തുന്നത്. ‘ഞങ്ങൾ എല്ലാവരുടെയും ഒരുപാട് കാലത്തെ സമയവും പ്രയത്‌നവുമാണ് അത്. ഞങ്ങളുടെ മാത്രം ആവശ്യമല്ല, എല്ലാവരുടെയും ആവശ്യമാണ്. ജനങ്ങളുടെ നികുതിപ്പണം ചെലവാക്കിയാണ് കമ്മീഷൻ രൂപീകരിച്ചത്. സിനിമയിൽ ആഭ്യന്തരപ്രശ്‌ന പരിഹാര സെൽ രൂപീകരിക്കാൻ ഹൈക്കോടതി നിർദ്ദേശിച്ചതിൽ അഭിമാനമുണ്ടെന്നും റിമ പറഞ്ഞു. സ്ത്രീകൾക്ക് വേണ്ടി മാത്രമല്ല, സിനിമയിൽ പ്രവർത്തിക്കുന്ന എല്ലാവർക്കും വേണ്ടിയാണത്. നിർമാതാക്കളുടെ സംഘടനയെല്ലാം അതിനെ ഗൗരവകരമായി എടുത്തിട്ടുണ്ട്. എല്ലാ സിനിമാസെറ്റുകളിലും ആഭ്യന്തരപ്രശ്‌ന പരിഹാര സെൽ ഉണ്ടായിരിക്കും. അതിന് നിമിത്തമായതിൽ ഡബ്ല്യൂ.സി.സിയ്ക്ക് അഭിമാനമുണ്ട്’, എന്നായിരുന്നു റിമ മാധ്യമങ്ങളോട് പറഞ്ഞത്.\nഹേമാ കമ്മിറ്റി റിപ്പോർട്ട് പുറത്ത് വന്നാൽ പല വിഗ്രഹങ്ങളും ഉടയുമെന്ന് നടി പാർവതി തിരുവോത്ത് പറഞ്ഞത് ഏറെ ശ്രദ്ധനേടിയിരുന്നു. റിപ്പോർട്ട് നീട്ടിക്കൊണ്ട് പോകാനാണ് സർക്കാർ ശ്രമിക്കുന്നത്. റിപ്പോർട്ടിനെ കുറിച്ച് പഠിക്കാൻ നിരവധി സമിതികളുണ്ടാക്കുന്നു. തെരഞ്ഞെടുപ്പ് വരുമ്പോൾ മാത്രമാണ് സർക്കാർ സ്ത്രീസൗഹൃദമാകുന്നതെന്നും പാർവതി തെരുവോത്ത് തുറന്നടിച്ചിരുന്നു.\nസിനിമ മേഖലയിലെ സ്ത്രീ സുരക്ഷയുമായി ബന്ധപ്പെട്ട പുതിയ നിയമ നിര്‍മ്മാണത്തിനുള്ള കരട് രേഖ തയ്യാറായതായി മന്ത്രി സജി ചെറിയാന് അറിയിച്ചിരുന്നു. ഹേമ കമ്മിറ്റി റിപ്പോര്‍ട്ട് സര്‍ക്കാര് മൂടിവെക്കുകയാണെന്ന ആക്ഷേപം ശക്തമാണ്. എന്നാല് സിനിമ പ്രവര്‍ത്തകരുടെ സ്വകാര്യത മാനിച്ചാണ് ഹേമ കമ്മീഷന് റിപ്പോര്‍ട്ട് പുറത്തുവിടാത്തതെന്നും, സ്വകാര്യ വിവരങ്ങള് ഉള്‍ക്കൊള്ളുന്ന റിപ്പോര്‍ട്ട് പൊതുരേഖയായി പ്രസിദ്ധീകരിക്കാന് കഴിയില്ലെന്നുമാണ് മന്ത്രി വ്യക്തമാക്കിയത്.